

Republic of Korea   
Funds-in-Trust

ការស្វែងយល់អំពីប្រវត្តិសាស្រ្តរួម៖

កញ្ចប់ឯកសារបង្រៀនសម្រាប់  
អាស៊ីអាគ្នេយ៍

**“នេះគឺជាការបកប្រែក្រៅផ្លូវការ។ សូមយោងទៅភាសាអង់គ្លេស ប្រសិនបើត្រូវការផ្ទៀងផ្ទាត់” ។**

បោះពុម្ពផ្សាយនៅក្នុងឆ្នាំ២០១៩ អង្គការអប់រំវិទ្យាសាស្រ្ត និងវប្បធម៌នៃអង្គការសហប្រជាជាតិ   
ដែលមានអាសយដ្ឋាននៅអគារលេខ 7, place de Fontenoy, 75352 បារីស 07 SP ប្រទេសបារាំង

និង

បោះពុម្ពផ្សាយនៅក្នុងឆ្នាំ២០១៩ អង្គការអប់រំវិទ្យាសាស្រ្ត និងវប្បធម៌នៃអង្គការសហប្រជាជាតិ   
ដែលមានអាសយដ្ឋាននៅអគារលេខ 7, place de Fontenoy, 75352 បារីស 07 SP ប្រទេសបារាំង

និង

ការិយាល័យអង្គការយូណេស្កូ ប្រចាំទីក្រុងបាងកក

© អង្គការយូណេស្កូ ឆ្នាំ២០១៩

ឯកសារបោះពុម្ពផ្សាយនេះអាចទាញយកបានពី Open Access នៅក្រោមអាជ្ញាប័ណ្ណ Attribution-ShareAlike 3.0 IGO (CC-BY-SA 3.0 IGO) (http៖//creativecommons.org/licenses/by-sa/3.0/igo/)។ តាមរយៈការប្រើប្រាស់ខ្លឹមសារនៅក្នុងឯកសារបោះពុម្ពផ្សាយនេះ មានន័យថា អ្នកប្រើប្រាស់ទទួលយកការភ្ជាប់កាតព្វកិច្ចដោយលក្ខខណ្ឌប្រើប្រាស់នៃនិហិតដ្ឋាន Open Access របស់អង្គការយូណេស្កូ ([http៖//www.unesco.org/open-access/terms-use-ccbysa-en](http://www.unesco.org/open-access/terms-use-ccbysa-en))។

ឈ្មោះដែលប្រើប្រាស់ និងខ្លឹមសារដែលបង្ហាញនៅក្នុងឯកសារបោះពុម្ពផ្សាយនេះមិនតំណាងឱ្យការសម្ដែងមតិយោបល់នៅក្នុងទិដ្ឋភាពណាមួយអំពីផ្នែកណាមួយនៃអង្គការយូណេស្កូពាក់ព័ន្ធទៅនឹងស្ថានភាពផ្លូវច្បាប់របស់ប្រទេសណាមួយ ដែនដី ទីក្រុង ឬទីតាំង ឬសិទ្ធិអំណាចរបស់ទីតាំងទាំងអស់នោះ ឬដែលពាក់ព័ន្ធនឹងការដកចេញនូវការកំណត់ព្រំប្រទល់ ឬព្រំដែនរបស់ទីតាំងទាំងអស់នេះឡើយ។

គំនិត និងមតិយោបល់ដែលបានលើកឡើងនៅក្នុងឯកសារបោះពុម្ពផ្សាយនេះ គឺជាទស្សនៈរបស់អ្នកនិពន្ធ ពោលគឺមិនមែនជាទស្សនៈរបស់អង្គការយូណេស្កូ ហើយក៏មិនមែនជាការប្ដេជ្ញាចិត្តរបស់យើងខ្ញុំឡើយ។

អ្នកនិពន្ធ៖ ACHILLES Vanessa, HINDS Simon, VIDHAYASIRINUN Sarinthorn

អ្នករួមចំណែក៖ LIM Mui Ling Ivy Maria, NAPOMBEJRA Dhiravat, TAN Lay-cheng

​និពន្ធនាយកថតចម្លង៖ KANTAR, Sally

អ្នកសម្របសម្រួលគម្រោង៖ ACHILLES Vanessa, ARAMPHONGPHAN Paisid, SUVANATAP Montakarn

អ្នករចនារូបភាព៖

រូបភាពគម្របមុខ៖

មាតិកា

[**បុព្វកថា** 7](#_Toc24975425)

[**សេចក្ដីថ្លែងអំណរគុណ** 8](#_Toc24975426)

[**បញ្ជីអក្សរកាត់** 12](#_Toc24975427)

[តើសៀវភៅឯកសារណែនាំគឺជាអ្វី? 13](#_Toc24975428)

[**គោលបំណងនៃឯកសារណែនាំ** 13](#_Toc24975429)

[**តើឯកសារណែនាំ និងប្រវត្តិសាស្រ្តរួមនៃអាស៊ីអាគ្នេយ៍នេះដើម្បីនរណាខ្លះ**? 13](#_Toc24975430)

[ផ្នែក ១៖ ប្រវត្តិសាស្រ្តរួមនៃអាស៊ីអាគ្នេយ៍ – ទិដ្ឋលក្ខណៈរួមនៃគម្រោង 14](#_Toc24975431)

[**១**.**១ គោលបំណងគម្រោងប្រវត្តិសាស្រ្តរួមនៃតំបន់អាស៊ីអាគ្នេយ៍.** 14](#_Toc24975432)

១.[**២ តើឯកសារប្រវត្តិសាស្រ្តរួមនៅតំបន់អាស៊ីអាគ្នេយ៍ត្រូវបានបង្កើតឡើងយ៉ាងដូចម្ដេច**? 15](#_Toc24975433)

១.៣ សារសំខាន់នៃគម្រោងប្រវត្តិសាស្រ្តរួម..............................................................................16

១.[**៤ ជំនាញដើម្បីសន្តិភាព និងពលរដ្ឋសកលមានការចួលរួម** 17](#_Toc24975434)

[ផ្នែក ២៖ សេចក្ដីផ្ដើមអំពីជំពូក 20](#_Toc24975435)

[**២.១ ឈុតបំពេញបន្ថែមឱ្យជំពូក** 20](#_Toc24975439)

[២.២ រចនាសម្ព័ន្ធនៃជំពូក 22](#_Toc24975440)

[ផ្នែក ៣៖ ការប្រើប្រាស់ជំពូក និងឯកសារ 33](#_Toc24975441)

៣.[**១ គោលការណ៍សិក្សា** 33](#_Toc24975444)

[**៣.២ ការប្រើប្រាស់ឯកសារនៅក្នុងបរិបទផ្សេងៗគ្នា** 35](#_Toc24975445)

[៣.២.១ កម្មវិធីសិក្សាថ្នាក់ជាតិ 3](#_Toc24975446)5

[៣.២.២ មុខវិជ្ជាដែលបានដាក់បញ្ចូលប្រធានបទ 36](#_Toc24975447)

[៣.២.៣ សកម្មភាព និងក្លឹបកម្មវិធីសិក្សាបន្ថែម 36](#_Toc24975448)

[**៣.៣ ការដាក់បញ្ចូលឯកសារនេះនៅក្នុងកម្មវិធីសិក្សា** 38](#_Toc24975449)

៣.៣.១ [ជំហានណែនាំដើម្បីកែសម្រួលមេរៀន 39](#_Toc24975450)

៣.៣.២ [ករណី ក 40](#_Toc24975451)

[**៣.៤ របៀបណែនាំអំពីវាក្យសព្ទស្មុគស្មាញ និងគោលគំនិត** 47](#_Toc24975452)

[៣.៤.១ គោលគំនិតគន្លឹះ និងវាក្យសព្ទ 48](#_Toc24975453)

[៣.៤.២ តើគ្រូបង្រៀនអាចជួយសិស្សក្នុងការបន្ថែមគោលគំនិតគន្លឹះ និងពាក្យនៅក្នុងវាក្យសព្ទសកម្មរបស់ខ្លួនដោយរបៀបណា? 49](#_Toc24975454)

[៣.៤.៣ វាក្យសព្ទចៃដន្យ 53](#_Toc24975455)

[**៣.៥ ការសិក្សាសកម្ម** 54](#_Toc24975456)

[៣.៥.១ តើការសិក្សាសកម្មមានអត្ថប្រយោជន៍អ្វីខ្លះ? 54](#_Toc24975458)

[៣.៥.២ តើគ្រូបង្រៀនអាចប្រែក្លាយមេរៀនឱ្យទៅជាមេរៀនសិក្សាសកម្មដោយរបៀបណា? 55](#_Toc24975459)

[៣.៥.៣ ការសិក្សាសកម្មនៅក្នុងការគ្រប់គ្រងថ្នាក់រៀនមានសិស្សច្រើន 60](#_Toc24975460)

[*ការធ្វើការងារជាគូ* 60](#_Toc24975461)

[*ការធ្វើការងារជាក្រុមតូចដែលមានសមាជិកបួននាក់* 61](#_Toc24975462)

[*ការផ្លាស់ប្ដូរសិស្សនៅក្នុងឆ្នាំ* 62](#_Toc24975463)

[*ការរៀបចំដើម្បីសម្របសម្រួលការសិក្សាឯករាជ្យ* 62](#_Toc24975464)

[*ការអង្កេតមើលដៃគូ និងការវាយតម្លៃដៃគូ* 62](#_Toc24975465)

[**៣.៦ អត្ថប្រយោជន៍នៃភាពផ្សេងៗគ្នា** 63](#_Toc24975466)

[**៣.៧ ឧទាហរណ៍អំពីការវាយតម្លៃតារាងវិភាគ** 65](#_Toc24975467)

[៣.៧.១ តារាងវិភាគសម្រាប់គំរូសកម្មភាពសម្ដែងតួទូទៅ 66](#_Toc24975468)

[៣.៧.២ ផ្ទាំងផ្សព្វផ្សាយគំរូទូទៅ ការបង្ហាញ និង ឬតារាងវិភាគក្រាហ្វិចព័ត៌មាន 68](#_Toc24975469)

[៣.៧.៣ គំរូតារាងវិភាគបង្ហាញទូទៅ 70](#_Toc24975470)

[៣.៧.៤ ការងារជាក្រុមលើវិភាគប្រភពឯកសារ 72](#_Toc24975471)

[៣.៧.៥ គំរូតារាងវិភាគប្រភពទូទៅ 73](#_Toc24975472)

[ផ្នែក ៤៖ ឯកសារ និងឧបករណ៍ 7](#_Toc24975473)4

[**៤.១. បច្ចេកទេសសិក្សាសកម្ម** 7](#_Toc24975474)4

[៤.១.១ សកម្មភាពដែលប្រើប្រាស់ជាទូទៅនៅក្នុង​ឯកសារប្រវត្តិសាស្រ្តរួម 7](#_Toc24975475)4

[៤.១.២ ការសិក្សាសកម្មសម្រាប់មេរៀនប្រវត្តិសាស្រ្ត](#_Toc24975476) 79

[៤.១.៣ នៅក្រៅថ្នាក់រៀន 8](#_Toc24975477)0

[៤.១.៤ ឯកសារជាច្រើនអំពីការសិក្សាសកម្ម 8](#_Toc24975478)2

៤.[**២ សមភាពយេនឌ័រ** 8](#_Toc24975483)2

[**៤.៣ ឧបករណ៍អ៊ីនធឺណិត** 8](#_Toc24975484)4

[៤.៤ ឯកសារ និងឯកសារយោងបន្ថែម 8](#_Toc24975485)5

[ផ្នែក ៥៖ ពាក្យចុងក្រោយ 8](#_Toc24975486)7

[**៥.១ សំណួរសួរញឹកញាប់** 8](#_Toc24975487)7

[**៥.២ ធ្វើ និងមិនធ្វើ** 89](#_Toc24975488)

[ឧបសម្ព័ន្ធ 9](#_Toc24975489)1

[**សមាជិកគណៈកម្មាធិការផ្ដល់ប្រឹក្សាបច្ចេកទេសសម្រាប់ប្រវត្តិសាស្រ្តរួមនៅក្នុងតំបន់អាស៊ីអាគ្នេយ៍** 9](#_Toc24975490)1

## 

## **បុព្វកថា**

## **សេចក្ដីថ្លែងអំណរគុណ**

ជាបឋម អង្គការយូណេស្កូ សូមថ្លែងអំណរគុណយ៉ាងជ្រាលជ្រៅចំពោះក្រសួងអប់រំនៃប្រទេសកូរ៉េ ដែលបានផ្ដល់ជំនួយហិរញ្ញវត្ថុសប្បុរសដល់គម្រោងនេះ។ គម្រោងនេះប្រាកដជាមិនអាចអនុវត្តប្រកបដោយភាពជោគជ័យបានឡើយ ប្រសិនបើពុំមានទំនុកចិត្តពីសំណាក់ក្រសួងនេះ។

យើងក៏សូមថ្លែងអំណរគុណផងដែរចំពោះរាល់ដៃគូទាំងអស់មកពីប្រទេសទាំងប្រាំពីរ ដែលបានចូលរួមនៅក្នុងគម្រោងសាកល្បងនេះ ដោយបានខិតខំប្រឹងប្រែង និងបង្កើតភាពច្នៃប្រឌិតនៅក្នុងការអនុវត្តគម្រោងនេះ។ បទពិសោធន៍ និងមតិត្រលប់របស់ដៃគូទាំងអស់នេះបានរួមចំណែកធ្វើឱ្យយើងអាចបង្កើតឯកសារដែលងាយស្រួលប្រើប្រាស់ និងដែលមានភាពពាក់ព័ន្ធកាន់តែខ្លាំងមួយនេះប្រកបដោយភាពជោគជ័យ។

**ប្រទេស​ព្រុយ​ណេ​ដា​រូ​សា​ឡឹម**

ក្រសួងអប់រំ

អនុវិទ្យាល័យ Awang Semaun រាជធានីបង់ដារសិរីបេហ្គាវ៉ាន់

អនុវិទ្យាល័យ PAP Hajah Masna រាជធានីបង់ដារសិរីបេហ្គាវ៉ាន់

**ប្រទេសកម្ពុជា**

ក្រសួងអប់រំ យុវជន និងកីឡានៃព្រះរាជាណាចក្រកម្ពុជា

វិទ្យាស្ថានជាតិអប់រំ

វិទ្យាល័យព្រះស៊ីសុវត្ថិ រាជធានីភ្នំពេញ

អនុវិទ្យាល័យសោហឺ ខេត្តបាត់ដំបង

**ប្រទេសឥណ្ឌូនេស៊ី**

ក្រសួងអប់រំ និងវប្បធម៌

មជ្ឈមណ្ឌលកម្មវិធីសិក្សា និងសៀវភៅ

Madrasah Aliyah Pembangunan *ទីក្រុងហ្សាកាតា*

SMA Negeri *2* Wonosari *ទីក្រុង* Yogyakarta

SMP Tumbuh Yogyakarta *ទីក្រុង* Yogyakarta

**ប្រទេសម៉ាឡេស៊ី**

ក្រសួងអប់រំ

សាលាតំបន់សមុទ្រ Sekolah Menengah Kebangsaan ទីក្រុងកូឡាឡាំពួរ

**ប្រទេសហ្វីលីពីន**

គណៈកម្មការជាតិអង្គការយូណេស្កូហ្វីលីពីន

ក្រសួងអបរំ

វិទ្យាល័យជាតិ Agusan ទីក្រុង Butuan

វិទ្យាល័យជាតិសេរីភាព ទីក្រុង Butuan

សាលាវិចិត្រសិល្បៈ និងពាណិជ្ជកម្មទីក្រុង Butuan នៅទីក្រុង Butuan

**ប្រទេសថៃ**

ក្រសួងអប់រំ

មហាវិទ្យាល័យអប់រំ នៃសាកលវិទ្យាល័យចូឡាឡុងកន

សាលាបាងផាកកវីតាយ៉ាកុម ទីក្រុងបាងកក

សាលា Benjamarachalai នៅក្រោមរាជបរិបាលកិច្ច ទីក្រុងបាងកក

Rajavinit Mattayom, ទីក្រុងបាងកក

សាលា Wat Nuan Noradit ទីក្រុងបាងកក

សាលា Huay Kerng Pittayakarn ទីក្រុងឧដុន ថានី

សាលារាជនី បូរ៉ាណា ទីក្រុង ផាកន ផាថុន

**ប្រទេសវៀតណាម**

ក្រសួងអប់រំ និងបណ្ដុះបណ្ដាល

សាកលវិទ្យាល័យជាតិអប់រំហាណូយ

អនុវិទ្យាល័យ Nguyen Tri Phuong ទីក្រុងហាណូយ (គ្រូបង្រៀនប្រវត្តិសាស្រ្តចំនួនបីរូប)

អនុវិទ្យាល័យពិសោធន៍ ទីក្រុងហាណូយ (គ្រូបង្រៀនប្រវត្តិសាស្រ្តចំនួនបីរូប)

សាលាអូឡាំព្យា ទីក្រុងហាណូយ (គ្រូបង្រៀនប្រវត្តិសាស្រ្តចំនួនបីរូប)

គោលគំនិត និងខ្លឹមសាររបស់គម្រោងនេះត្រូវបានពង្រឹងតាមរយៈការបន្តកិច្ចខិតខំប្រឹងប្រែងជាប់ជាប្រចាំរបស់សមាជិកនៃគណៈកម្មាធិការប្រឹក្សាយោបល់បច្ចេកទេស៖

លោក Filomeno Villanueva Aguilar សាកលវិទ្យាល័យ Ateneo de Manila ប្រទេសហ្វីលីពីន

កញ្ញា Maris Serena Icasiano Diokno សាកលវិទ្យាល័យហ្វីលីពីនឌីលីមែន ប្រទេសហ្វីលីពីន

លោក Charnvit Kasetsiri សាកលវិទ្យាល័យថាម៉ាសាត (ចូលនិវត្តន៍) ប្រទេសថៃ

លោក Maitrii Victoriano Aung-Thwin សាកលវិទ្យាល័យជាតិ ប្រទេសសិង្ហបុរី

កញ្ញា Mui Ling Ivy Maria Lim, វិទ្យាស្ថានជាតិអប់រំ ប្រទេសសិង្ហបុរី

លោក Danny Wong Tze Ken សាកលវិទ្យាល័យម៉ាឡេស៊ី ប្រទេសម៉ាឡេស៊ី

កញ្ញា Nguyen Ngoc Anh វិទ្យាស្ថានជាតិដើម្បីវិទ្យាសាស្រ្តអប់រំ ប្រទេសវៀតណាម

លោក Muhammad Zuhdi សាកលវិទ្យាល័យរដ្ឋអ៊ីស្លាម Syarif Hidayatullah ប្រទេសឥណ្ឌូនេស៊ី

លោក Rommel Curaming សាកលវិទ្យាល័យ ព្រុយ​ណេ​ដា​រូ​សា​ឡឹម

កញ្ញា Khatharya Um សាកលវិទ្យាល័យកាលីហ្វ័រញ៉ា – ទីក្រុង Berkeley សហរដ្ឋអាមេរិក

បុគ្គលិកអង្គការយូណេស្កូជាច្រើននាក់បានចូលរួមនៅក្នុងដំណើរការអនុវត្តគម្រោងនៅក្នុងរយៈពេលបួននេះ និងបានរួមចំណែកសម្រេចបាននូវលទ្ធផលដ៏ជោគជ័យនៅក្នុងគម្រោងនេះ៖

លោក Gwang-jo Kim ប្រធានការិយាល័យអប់រំប្រចាំនៅតំបន់អាស៊ី និងប៉ាស៊ីហ្វិករបស់អង្គការ  
យូណេស្កូ ដែលបានផ្ដល់ការគាំទ្រយ៉ាងពេញទំហឹងនៅក្នុងគំនិតផ្ដួចផ្ដើមនេះចាប់ពីការផ្ដល់ជាគោលគំនិតរហូតដល់ដំណាក់កាលអនុវត្តគម្រោង។

លោក Shigeru Aoyagi ប្រធានការិយាល័យអប់រំប្រចាំនៅតំបន់អាស៊ី និងប៉ាស៊ីហ្វិករបស់អង្គការ  
យូណេស្កូ ដែលបានទទួលស្គាល់គុណតម្លៃនៃគម្រោងនៅក្នុងការលើកកម្ពស់សន្តិភាព។

លោក Paisid Aramphongphan (ទីក្រុងបាងកក)

លោកស្រី Moe Chiba (ហ្សាកាតា)

លោក Tim Curtis (ទីក្រុងបាងកក)

អ្នកនាង Duong Bich Hanh (ទីក្រុងបាងកក)

លោក ហុង មករា (រាជធានីភ្នំពេញ )

លោក Injee Kim (ទីក្រុងបាងកក)

លោក Vitra Kristiani (ទីក្រុងបាងកក)

អ្នកនាង Wieske Sapardan (ហ្សាកាតា)

អ្នកនាង Montakarn Suvanatap (ទីក្រុងបាងកក)

លោក Nguyen Duc Tang (ហាណូយ)

អ្នកនាង Pham Thi Thanh Huong (ហាណូយ)

អ្នកនាង Montira Unakul (ទីក្រុងបាងកក)

លោកស្រី Susan Vize (ទីក្រុងបាងកក)

លោក Bernard Zako (ហ្សាកាតា)

យើងក៏សូមថ្លែងអំណរគុណយ៉ាងជ្រាលជ្រៅផងដែរចំពោះអង្គការដៃគូនានាដែលបានផ្ដល់ការ  
គាំទ្រ និងជឿជាក់លើសក្ដានុពលនៃគម្រោងនេះ៖

លោកបណ្ឌិត Gatot Hari Priowirjanto និងក្រុមការងាររបស់លោកមកពី SEAMEO

លោកបណ្ឌិត Utak Chung និងក្រុមការងាររបស់លោកមកពី APCEIU

លេខាធិការដ្ឋានអាស៊ាន

បណ្ដាញសាកលវិទ្យាល័យអាស៊ាន

អង្គការយើងខ្ញុំក៏សូមថ្លែងអំណរគុណចំពោះក្រុមជំនាញការ ប្រវត្តិវិទូ និងបុគ្គលិកអប់រំទាំងអស់ដែលបានសរសេរ និងពិនិត្យមើលឡើងវិញលើឯកសារ និងសៀវភៅឯកសារណែនាំនេះ។

ជាចុងក្រោយ យើងខ្ញុំសូមសម្ដែងនូវការដឹងគុណដ៏ស្ម័គ្រស្មោះចំពោះសិស្សនិស្សិត គ្រូបង្រៀន នាយកសាលា សមាជិកគ្រឹះស្ថានសិក្សា និងសហគមន៍ ប្រមាណជា ៤,០០០ នាក់ដែលបានស្ម័គ្រចិត្តលះបង់ពេលវេលា និងចំណេះដឹងដ៏មានតម្លៃចូលរួមនៅក្នុងគម្រោងរបស់យើងនេះ។

## 

## **បញ្ជីអក្សរកាត់**

អាស៊ាន សមាគមប្រជាជាតិ​អាស៊ី​អាគ្នេយ៍

LP កិច្ចតែងការបង្រៀន

SEAMEO អង្គការរដ្ឋមន្រ្តីអប់រំអាស៊ីអាគ្នេយ៍

SEA អាស៊ីអាគ្នេយ៍

TAC គណៈកម្មាធិការប្រឹក្សាយោបល់បច្ចេកទេស

អង្គការយូណេស្កូ អង្គការអប់រំ វិទ្យាសាស្រ្ត និងវប្បធម៌នៃអង្គការសហប្រជាជាតិ

# **តើសៀវភៅឯកសារណែនាំនេះគឺជាអ្វី?**

## **គោលបំណងនៃឯកសារណែនាំ**

ឯកសារណែនាំនេះ មានគោលបំណងជួយបុគ្គលិកអប់រំនៅក្នុងការបង្រៀនជំពូកទាំងបួនស្ដីពីប្រវត្តិសាស្រ្តរួមនៃអាស៊ីអាគ្នេយ៍ “ប្រជាជន និងទីកន្លែង” “អាណាចក្រដើម” “ដំណាំស្រូវ និងគ្រឿងទេស” និង “ចក្ខុវិស័យតំបន់អាស៊ីអាគ្នេយ៍”។

ឯកសារណែនាំនេះផ្ដល់នូវព័ត៌មាន និងចំណុចគន្លឹះអំពីរបៀបប្រើប្រាស់ ឬកែសម្រួលឯកសារទាំងនេះទៅតាមបរិបទដើម្បីបង្កើនប្រសិទ្ធភាពនៃការបង្រៀនរបស់ខ្លួន។

## **តើនរណាជាអ្នកប្រើប្រាស់ឯកសារណែនាំ និងប្រវត្តិសាស្រ្តរួមនៃអាស៊ីអាគ្នេយ៍នេះ?**

ឯកសារអំពីជំពូកទាំងបួនដែលនឹងត្រូវបង្រៀននេះ ត្រូវបានបង្កើតឡើងក្នុងគោលបំណងចម្បងសម្រាប់គ្រូបង្រៀនមុខវិជ្ជាប្រវត្តិសាស្រ្ត និងគ្រូបង្រៀនមុខវិជ្ជាវិទ្យាសាស្រ្តសង្គម ប៉ុន្តែឯកសារនេះក៏អាចប្រើប្រាស់នៅក្នុងគោលបំណងផ្សេងទៀត ដូចជា សម្រាប់មុខវិជ្ជាភាសាបរទេស ឬមុខវិជ្ជាសិល្បៈផងដែរ។

ខ្លឹមសារនៅក្នុងឯកសារនេះត្រូវបានបង្កើតឡើងសម្រាប់ថ្នាក់អនុវិទ្យាល័យ ហើយក៏អាចកែសម្រួលសម្រាប់ថ្នាក់ខ្ពស់ជាងនេះ ឬទាបជាងនេះបានទៀតផង។

# **ផ្នែក ១៖ ប្រវត្តិសាស្រ្តរួមនៃតំបន់អាស៊ីអាគ្នេយ៍ – ទិដ្ឋភាពទូទៅនៃគម្រោង**

“ប្រសិនបើយើងមានគោលបំណងផ្លាស់ប្ដូរឥរិយាបថយុវជនជំនាន់ក្រោយចំពោះគ្នាទៅវិញទៅមក ការផ្លាស់ប្ដូររបៀបបង្រៀនមុខវិជ្ជាប្រវត្តិសាស្រ្តតំបន់អាស៊ីអាគ្នេយ៍នៅថ្នាក់ជាតិគឺពិតជាដើរតួនាទីយ៉ាងសំខាន់ក្នុងការលើកកម្ពស់ការយោគយល់គ្នាទៅវិញទៅមក និងសន្តិភាពនៅក្នុងចំណោមមនុស្សជំនាន់ក្រោយនាពេលអនាគត។”

**អ្នកចូលរួមនៅក្នុងគម្រោងសាកល្បង និងកិច្ចប្រជុំថ្នាក់អនុតំបន់**

## **១.១ គោលបំណងគម្រោងប្រវត្តិសាស្រ្តរួមនៃតំបន់អាស៊ីអាគ្នេយ៍**

តាមរយៈសមាហរណកម្មតំបន់អាស៊ានជាបន្តបន្ទាប់ ប្រជាជនអាចធ្វើដំណើរ និងមានទំនាក់ទំនងគ្នាកាន់តែច្រើនឡើងនៅក្នុងតំបន់នេះ។ ការប្រាស្រ័យទាក់ទង និងការបម្លាស់ទីកាន់តែច្រើនឡើង ក៏ដូចជា ការដោះដូរទំនិញ និងគំនិតយោបល់ផ្សេងៗ បង្កើតបានជាសក្ដានុពលក្នុងការបង្កើនទាំងវិបុលភាព និងសន្តិភាពឱ្យកាន់តែល្អប្រសើរឡើងជាមុន ប៉ុន្តែគួរឱ្យសោកស្ដាយ បញ្ហាទំនាស់ និងការយល់ច្រឡំគ្នាមួយចំនួនក៏កាន់តែកើនខ្លាំងឡើងផងដែរ។

ប្រវត្តិវិទូបានបង្ហាញថាភាពតានតឹងមួយចំនួនក្នុងចំណោមទាំងនេះ អាចបានចាក់ឬសគល់យ៉ាងជ្រាលជ្រៅជាមួយនឹងរបៀបដែលប្រវត្តិសាស្រ្តត្រូវបានបង្រៀនដល់មនុស្សជំនាន់ក្រោយ។ កម្មវិធីសិក្សាប្រវត្តិសាស្រ្តនៅក្នុងតំបន់អាស៊ីអាគ្នេយ៍ បានផ្ដោតយ៉ាងខ្លាំងទៅលើការលើកកម្ពស់អត្តសញ្ញាណជាតិ ដោយជារឿយៗបានបង្រៀនថាប្រទេសជិតខាងគឺជាគូបដិបក្សរបស់ខ្លួន។ រូបភាពអរិយភាពទាំងនេះ អាចជះឥទ្ធិពលលើផ្នត់គំនិតរបស់ប្រជាជន ពោលគឺពិបាកនឹងធ្វើឱ្យពួកគេចូលចិត្តសត្រូវរបស់ពួកគេខ្លាំងណាស់។

គម្រោងនេះមានគោលបំណងពង្រឹងការយល់ដឹងឱ្យកាន់តែច្បាស់លាស់ និងភាពជាកម្មសិទ្ធិរបស់ប្រវត្តិសាស្រ្តរួមនៅក្នុងតំបន់អាស៊ីអាគ្នេយ៍។ តាមរយៈការលើកកម្ពស់ការយល់ដឹងអំពីការភ្ជាប់ទំនាក់ទំនង និងទំនាក់ទំនងកាលពីអតីតកាល យើងអាចរៀនសូត្រអំពីការអត់ឱន និងការទទួលយកទស្សនៈវិស័យចម្រុះនាពេលបច្ចុប្បន្ន។ ឯកសារដែលបានបង្កើតឡើងនៅក្នុងដំណាក់កាលការអនុវត្តនេះ គ្របដណ្ដប់លើបញ្ហាជាច្រើននៅក្នុងសម័យកាល និងទីតាំងផ្សេងៗគ្នា និងជួយបណ្ដុះ ស្មារតីអត្តសញ្ញាណក្នុងតំបន់ ព្រមទាំងការលើកកម្ពស់ភាពចម្រុះវប្បធម៌ផងដែរ។

តាមរយៈការត្រឡប់ទៅមើលអតីតកាល និងមរតករួមគ្នានៅក្នុងតំបន់ នោះគ្រូបង្រៀន និងសិស្សនៅក្នុងតំបន់អាស៊ីអាគ្នេយ៍ គួរតែអាចយល់ដឹងកាន់តែច្បាស់លាស់ និងស្វែងយល់កាន់តែច្រើនឡើងអំពីប្រទេសជិតខាងរបស់ខ្លួន។ សិស្សគួរតែហាត់ធ្វើការត្រិះរិះពិចារណានៅពេលគិតអំពីបញ្ហាប្រវត្តិសាស្រ្ត ហើយឯកសារប្រភពគួរតែកាត់បន្ថយគំនិតវិនិច្ឆ័យជាមុន និងការលម្អៀងនៅពេល  
ពិនិត្យមើលប្រវត្តិសាស្រ្តប្រទេសរបស់ខ្លួន។

## **១.២ តើឯកសារប្រវត្តិសាស្រ្តរួមនៅតំបន់អាស៊ីអាគ្នេយ៍ត្រូវបានបង្កើតឡើងយ៉ាងដូចម្ដេច?**

ឯកសារគរុកោសល្យនេះគឺជាលទ្ធផលកើតចេញពីគម្រោងគ្រប់ជ្រុងជ្រោយដែលបានធ្វើឡើងចាប់ពីឆ្នាំ២០១៣ ដល់ឆ្នាំ២០១៩ ដោយអង្គការយូណេស្កូ ដោយទទួលបានការឧបត្ថម្ភគាំទ្រ  
ហិរញ្ញប្បទានពីសំណាក់សាធារណរដ្ឋកូរ៉េ។

គម្រោងនេះបានប្រមូលផ្ដុំនូវប្រវត្តិវិទូ និងបុគ្គលិកអប់រំ ក្រសួងស្ថាប័ន និងសាលារៀន គ្រូបង្រៀន និងសិស្សមកពីប្រទេសអាស៊ីអាគ្នេយ៍។ គម្រោងនេះមានគោលបំណងចម្បងបង្ហាញអំពីការអប់រំប្រវត្តិសាស្រ្តនៅក្នុងតំបន់ទៅតាមលក្ខណៈផ្សេងៗគ្នា ដោយផ្ដោតទៅលើអតីតកាលរួមដើម្បី  
កសាងអត្តសញ្ញាណក្នុងតំបន់នៅអនាគត។

ជំពូកទាំងនេះបានបង្កើតឡើងដោយក្រុមប្រវត្តិវិទូ និងបុគ្គលិកអប់រំពហុវិស័យជាច្រើន។ បន្ទាប់មក ជំពូកទាំងនេះ ត្រូវបានធ្វើតេស្ដនៅក្នុងប្រទេសសាកល្បងចំនួនប្រាំពីរ (ប្រទេស​ព្រុយ​ណេ​ដា​រូ​  
សា​ឡឹម កម្ពុជា ឥណ្ឌូនេស៊ី ម៉ាឡេស៊ី ហ្វីលីពីន ប្រទេសថៃ និងប្រទេសវៀតណាម) ដែលសរុបមានសិស្សជាង ៤.០០០ នាក់។ ឯកសារដែលបង្ហាញ នេះបានដាក់បញ្ចូលនូវមតិត្រលប់ពីប្រទេសសាកល្បងទាំងនេះ ដើម្បីធ្វើឱ្យឯកសារទាំងនេះមានភាពពាក់ព័ន្ធ និងងាយស្រួលយល់សម្រាប់អ្នកប្រើប្រាស់។

១.៣ សារសំខាន់នៃគម្រោងប្រវត្តិសាស្រ្តរួម

**“ការអប់រំប្រវត្តិសាស្រ្តកាន់តែល្អប្រសើរនឹងបង្កើតបានជាមូលដ្ឋានដ៏រឹងមាំដើម្បីស្វែងយល់អំពី ប្រភពដើមដែលយើងមក និងដើម្បីជួយតម្រង់ទិសយើងទៅកាន់កន្លែងដែលយើងចង់ទៅ ក្នុងនាម ជាបុគ្គល សហគមន៍ ប្រជាជាតិ និងអនុតំបន់កាន់តែល្អប្រសើរថែមទៀត។”**

បណ្ឌិត **Surin Pitsuwan អតីតអគ្គលេខាធិការដ្ឋា**នអាស៊ាន

* ប្រវត្តិសាស្រ្តអំពីការផ្លាស់ប្ដូរ និងនិរន្តរភាព

មុខវិជ្ជាប្រវត្តិសាស្រ្តមានវត្ថុបំណងចម្បងដើម្បីសិក្សាអំពីការផ្លាស់ប្ដូរ និងនិរន្តរភាពចាប់ពីអតីតាលរហូតដល់បច្ចុប្បន្នកាល។ ហេតុការណ៍ប្រវត្តិសាស្រ្តនឹងមានឥទ្ធិពលទៅលើលទ្ធផលនៃហេតុការណ៍ទាំងអស់នេះ។ លទ្ធផលដែលបានកើតឡើងបានដោយសារតែហេតុការណ៍ណាមួយដែលកំពុងស្ថិតនៅក្រោមការណ៍ស៊ើបអង្កេតហៅថា “ផលវិបាក” ឬ “ផល”។ ផលវិបាលអាចមានឥទ្ធិពលទៅលើប្រជាជន សង្គម អភូតកថា ឬលក្ខណៈផ្សេងទៀតនៃប្រវត្តិសាស្រ្ត។ សង្គមអាស៊ីអាគ្នេយ៍បានកកើតឡើងដោយមានបុព្វហេតុប្រទាក់ក្រឡាគ្នាច្រើន និងមានអន្តរទំនាក់ទំនងគ្នាទៅវិញទៅមកនៅក្នុងតំបន់ និងជាមួយនឹងប្រទេសនៅក្រៅតំបន់នេះ។ មេរៀនប្រវត្តិសាស្រ្តរួមនេះ យកគំរូតាមគោលការណ៍នេះ។ មេរៀនទាំងនេះផ្សារភ្ជាប់អតីតកាលដ៏យូរអង្វែងជាមួយនឹងបទពិសោធន៍ដែលសិស្សមានការយល់ដឹងច្រើនដើម្បីទាញចំណាប់អារម្មណ៍របស់ពួកគេ និងលើកទឹកចិត្តពួកគេឱ្យឆ្លុះបញ្ចាំងទស្សនៈផ្ទាល់ខ្លួនលើហេតុផលនៃហេតុការណ៍ប្រវត្តិសាស្រ្ត។ តាមរយៈការយល់ដឹងថាតើប្រភពដើមរបស់ខ្លួនចេញពីកន្លែងណា សិស្សអាចធ្វើការវិភាគបទពិសោធន៍ពីអតីតកាល និងក្លាយជាតួអង្គដ៏សំខាន់សម្រាប់អនាគតរបស់ខ្លួន។

* អាស៊ីអាគ្នេយ៍បច្ចុប្បន្នកើតចេញពីអតីតកាលរួមគ្នាដ៏រុងរឿង

តំបន់អាស៊ីអាគ្នេយ៍គឺជាសហគមន៍ប្រជាជាតិរួមចូលគ្នាច្រើន ដែលប្រទេសនីមួយៗសុទ្ធតែមាន  
ទស្សនៈដ៏មុតស្រួចចំពោះប្រវត្តិអតីតកាលផ្ទាល់ខ្លួន។ ដើម្បីលើកកម្ពស់សន្តិភាព និងការយល់ដឹងនៅក្នុងតំបន់នេះ មេរៀនអំពីប្រវត្តិសាស្រ្តរួមផ្ដោតជាសំខាន់ទៅលើលក្ខណៈរួមដែលមានឥទ្ធិពលលើការវិវត្តប្រវត្តិសាស្រ្តនៅក្នុងតំបន់នេះ។ យើងសង្ឃឹមថាមេរៀនទាំងនេះនឹងពង្រឹងបន្ថែមទៅលើគោលគំនិតដែលថាប្រវត្តិសាស្រ្ត និងមរតករួមនឹងបំពេញបន្ថែមទៅលើភាពមានកម្រិតនៃទិដ្ឋភាពទីតាំងភូមិសាស្រ្ត នយោបាយ មនោគមនវិជ្ជាសិប្បនិម្មិតដែលមាននៅក្នុងចំណោមប្រជាជាតិទាំងនេះនាសម័យទំនើបបច្ចុប្បន្ន។

* លក្ខណៈរួមមិនផាត់ចេញនូវភាពចម្រុះ

អាស៊ីអាគ្នេយ៍តែងតែមានលក្ខណៈពិសេសផ្នែកទីតាំងភូមិសាស្រ្ត និងសង្គមវប្បធម៌ជាច្រើន ដែលមានភាពសម្បូរបែបរៀងៗខ្លួន។ មេរៀនទាំងបួនបានបង្ហាញយ៉ាងច្បាស់លាស់ថាលក្ខណៈរួមមិនរារាំងភាពខុសប្លែកគ្នាបានឡើយ។ អាស្រ័យហេតុនេះ មេរៀនទាំងបួននេះទទួលស្គាល់នូវភាពចម្រុះនេះ ហើយទន្ទឹមនឹងនេះ ក៏ផ្ដោតលើជាសំខាន់ទៅលើការភ្ជាប់ទំនាក់ទំនង និងមរតករួមផងដែរ​។

* ការភ្ជាប់ទំនាក់ទំនងខាងក្នុង និងខាងក្រៅ គឺជាចំណុចស្នូសម្រាប់ការអភិវឌ្ឍន៍នៅក្នុងតំបន់

ការភ្ជាប់ទំនាក់ទំនងដែលបានលើកឡើងនៅក្នុងផ្នែកនេះ មិនត្រឹមតែជាសក្ខីភាពនៅក្នុងតំបន់តែប៉ុណ្ណោះទេ ប៉ុន្តែជារឿយៗ ក៏បានពង្រីកវិសាលភាពទៅលើផ្នែកផ្សេងទៀតផងដែរ។ តំបន់អាស៊ីអាគ្នេយ៍ មិនបាន (និងមាន) កើតឡើងដាច់ដោយឡែកពីគេឯងនោះទេ ប៉ុន្តែជារឿយៗតែងតែមានប្រតិកម្មតប បានទទួលយក និងបានបំលែងឥទ្ធិពលដែលខ្លួនបានទទួលយកពីប្រទេសនៅខាងក្រៅតំបន់។ ដើម្បីធ្វើការសិក្សាអំពីចំណុចនេះ យើងអាចពិនិត្យមើលទៅលើការផ្សារភ្ជាប់ទំនាក់ទំនងនៅក្នុងរយៈពេលជាច្រើនទសវត្សរ៍ ដើម្បីបំពេញបន្ថែមទៅលើទិដ្ឋភាពជាសកលនៃប្រវត្តិ​សាស្រ្ត​​​របស់អាស៊ីអាគ្នេយ៍។

## **១.៤ ជំនាញដើម្បីសន្តិភាព និងពលរដ្ឋសកលមានការចួលរួម**

តាមរយៈមេរៀនអំពីប្រវត្តិសាស្រ្តរួមរបស់តំបន់អាស៊ីអាគ្នេយ៍ យើងរំពឹងថាសិស្សនឹងទទួលបានជំនាញដ៏សំខាន់ដែលនឹងជួយពួកគេឱ្យក្លាយជាប្រជាពលរដ្ឋសកលដែលមានគំនិតបើកទូលាយ និងមានទំនួលខុសត្រូវ។ ជំនាញទាំងនេះអាចជួយឱ្យពួកគេធ្វើការត្រឹះរិះពិចារណាស៊ីជម្រៅ ហើយ  
ទីបំផុតនឹងយល់ដឹងថាប្រវត្តិសាស្រ្តពិតជាអាចបង្រៀនពួកយើងអំពីអតីតកាល ផ្ដល់គុណតម្លៃលើសន្តិភាព និងការយោគយល់គ្នានៅពេលមានជម្លោះ។

ជំនាញ ១៖ ជំរុញផ្នត់គំនិតត្រិះរិះពិចារណា/ប្រវត្តិសាស្រ្ត និងបណ្ដុះជំនាញសួរអំពីប្រវត្តិសាស្រ្ត

ជំនាញទាំងនេះ រួមមានសមត្ថភាពវាយតម្លៃភស្តុតាង ពិនិត្យមើល វាយតម្លៃ និងយល់ដឹងទស្សនៈជាច្រើនទិដ្ឋភាព បកស្រាយ និង ទឡ្ហីករណ៍ (ឧទាហរណ៍ ពីបុរស និងស្រ្តី ប្រជាជនដែលមានប្រវត្តិសាវតារសង្គមវប្បធម៌ផ្សេងៗគ្នា​ ប្រជាជនមកពីទីតាំងភូមិសាស្រ្ត ។ល។)។ សិស្សគួរតែមានអារម្មណ៍ងាយស្រួលក្នុងការចូលរួមជាមួយនឹងឯកសារប្រវត្តិសាស្រ្ត រួមទាំង ប្រភពមិនមែនជាមេរៀន ដូចជា រូបភាព និងវប្បធម៌សម្ភារ និងមានគោលគំនិតដែលអាចធ្វើការវិភាគលើប្រភព អាចបង្កើតការបកស្រាយផ្សេងៗគ្នា ប៉ុន្តែត្រឹមត្រូវ។ ជាចុងក្រោយ សិស្សគួរតែអាចយល់ឃើញថាប្រវត្តិសាស្រ្ត មិនមែនគ្រាន់តែជាកាលបរិច្ឆេទតាមលំដាប់លំដោយ និងជាសាច់រឿងដែលនិយាយប្រាប់ដោយបុគ្គលមានសិទ្ធិអាជ្ញាធរនោះទេ ប៉ុន្តែជាគោលការណ៍នៃការសាកសួរ ដែលបើកចំហចំពោះជីវិតប្រចាំថ្ងៃ។ សិស្សគួរតែចាប់ផ្ដើមយល់ឃើញថាអ្វីៗគ្រប់យ៉ាងនៅជុំវិញខ្លួនរបស់យើង មិនថាជារបស់របរប្រើប្រាស់រៀងរាល់ថ្ងៃ ជំនឿសាសនា ឬសាច់រឿងថ្មី មានប្រវត្តិសាស្រ្ត ប្រវត្តិសាស្រ្តទាំងនេះអាចក្លាយជាចំណុចចាប់ផ្ដើមសម្រាប់ការសាកសួរសំណួរបន្ថែម ដោយផ្សារភ្ជាប់ជាមួយនឹងប្រវត្តិសាស្រ្តជាមួយនឹងជីវិតប្រចាំថ្ងៃ។

***តើគ្រូបង្រៀនអាចជួយសិស្សបណ្ដុះជំនាញនេះយ៉ាងដូចម្ដេច?***

* រៀបចំការពិភាក្សាជាក្រុម
* ផ្ដល់ប្រភពចម្រុះនៅក្នុងទម្រង់ផ្សេងៗគ្នា (ជាអត្ថបទ មិនមែនអត្ថបទ)
* លើកទឹកចិត្តឱ្យសិស្សពិនិត្យមើលឯកសារដោយមានគំនិតត្រិះរិះពិចារណា មិនមែនចេះតែទទួលយក និងទន្ទេញុំមេរៀនឱ្យចាំនោះទេ។
* ឱ្យសិស្សសាកល្បងធ្វើគម្រោងស្រាវជ្រាវ ប្រសិនបើអាច ឱ្យពួកគេចូលរួមធ្វើសម្ភាសន៍ ជាមួយនឹងបុគ្គលមានធនធានក្នុងស្រុក
* នៅពេលចូលដល់កម្រិតខ្ពស់ជាងនេះ ចូរណែនាំអំពីការសាកសួរប្រវត្តិទីតាំងភូមិសាស្រ្តតាមរយៈការសួរសំណួរដូចជា៖ “តើភាពលម្អៀង និងបុរេវិនិច្ឆ័យមានឥទ្ធិពលមកលើរបៀបដែលយើងបកស្រាយអតីតកាលយ៉ាងដូចម្ដេចខ្លះ? តើប្រភពដើម គោលបំណង និងខ្លឹមសារនៃឯកសារប្រភពផ្ដល់តម្រុយដល់គុណតម្លៃ និងភាពមានកម្រិតរបស់វាយ៉ាងដូចម្ដេចខ្លះ? តើការយល់ដឹងអំពីអតីតកាលរបស់យើង មានឥទ្ធិពលលើជម្រើសរបស់យើងនាពេលបច្ចុប្បន្នយ៉ាងដូចម្ដេចខ្លះ?”

ជំនាញ ២៖ បណ្ដុះ “ការយល់ប្រវត្តិសាស្រ្ត” ដើម្បីអប់រំអំពីការអត់ឱន និងការឱ្យតម្លៃភាពចម្រុះនៃវប្បធម៌

ការយល់ប្រវត្តិសាស្រ្តគឺជាសមត្ថភាពក្នុងការដាក់ចិត្តខ្លួន​ឯងទៅក្នុងបរិបទប្រវត្តិសាស្រ្ត ដើម្បីស្វែងយល់អំពីទំនាក់ទំនងប្រវត្តិសាស្រ្តនៃគុណតម្លៃ ស្ថានភាពអាចកើតឡើង និងជម្រើសដែលមានសម្រាប់តួអង្គប្រវត្តិសាស្រ្ត។ ជំនាញនេះ រួមមាន សមត្ថភាពយល់ដឹង និងទទួលយកទស្សនៈ និងគុណតម្លៃផ្សេងទៀតរបស់ប្រជាជន។ ការយល់ដឹងអំពីប្រវត្តិសាស្រ្តគឺលើសពីវិវាទរវាងរដ្ឋ ឬប្រជាជនទៅទៀត ដោយសារតែជារឿយៗ ធ្លាប់មានករណីនៅក្នុងការបង្រៀនប្រវត្តិសាស្រ្តសង្រ្គាម។ សិស្សអាចមើលឃើញថាប្រជាជនអាចនឹងមានប្រតិកម្មផ្សេងៗគ្នាទៅនឹងស្ថានភាពដោយអាស្រ័យទៅលើបរិបទដែលខ្លួនស្ថិតនៅ និងជម្រើសដែលខ្លួនកំពុងប្រឈម ក៏ដូចជាឥរិយាបថដែលខុសពីឥរិយាបថដែលខ្លួនជួបប្រទះ គឺមិនមានន័យថាអ្នកផ្សេងមានកំណាញ់ ឬអរិយភាពនោះទេ។

***តើគ្រូបង្រៀនអាចជួយឱ្យសិស្សបណ្ដុះជំនាញនេះយ៉ាងដូចម្ដេច?***

* រៀបចំជាការសម្ដែងតួ
* សួរសិស្សថាតើពួកគេចង់ធ្វើអ្វីខ្លះនៅក្នុងស្ថានភាពជាក់លាក់ណាមួយដែលបានកើតឡើងនៅក្នុងប្រវត្តិសាស្រ្ត
* លើកឡើងអំពីលក្ខណៈរួម ដូចជាបទពិសោធន៍ទូទៅ ដោយមិនបកស្រាយអំពីភាពខុសគ្នាឡើយ
* លើកទឹកចិត្តសិស្សឱ្យកំណត់ទិដ្ឋភាពវិជ្ជមាននៃការទំនាក់ទំនង ដូចជា កិច្ចសហការ ពាណិជ្ជកម្ម ការចរចា និងការរួមរស់ជាមួយគ្នារវាងប្រជាជន រដ្ឋ និងវប្បធម៌ផ្សេងៗគ្នា
* ផ្ដល់តម្លៃឯកសារដែលប្រាប់សាច់រឿងអំពីជីវិតប្រចាំថ្ងៃ ជាជាងសាច់រឿងអំពីរដ្ឋាភិបាល និងមន្រ្តីជាន់ខ្ពស់។ ឯកសារទាំងនេះក៏អាចមានដាក់បញ្ចូលនូវប្រវត្តិសាស្រ្តប្រាប់តៗគ្នា អភូតកថា និងប្រពៃណី ដែលចាំបាច់ត្រូវតែបន្ស៊ីទៅតាមបរិបទផងដែរ។

ជំនាញ ៣៖ ការផ្ដួចផ្ដើមក្ដីស្រលាញ់ប្រវត្តិសាស្រ្ត

មេរៀនដែលបានស្នើឡើងមានបញ្ចូលនូវសកម្មភាពមួយចំនួនដែលមានគោលបំណងបង្កើនការសិក្សាសកម្ម ហួសពីគ្រាន់តែការទន្ទេញអង្គហេតុតែមួយមុខ។ បច្ចេកទេសសិក្សាសកម្មគឺជាទម្រង់នៃការសិក្សាដែលអនុញ្ញាតឱ្យសិស្សចូលរួមតាមរយៈការធ្វើកិច្ចការមួយចំនួន និងការត្រិះរិះពិចារណាអំពីអ្វីដែលពួកគេកំពុងធ្វើ។ សកម្មភាពនានានឹងមានភាពរីករាយច្រើន និងមានការចូលរួមយ៉ាងផុសផុល ហើយជាធ​ម្មតា នឹងជំរុញដល់ស្វែងយល់ស៊ីជម្រៅ និងបង្កើនការចាប់អារម្មណ៍ទៅលើប្រធានបទប្រវត្តិសាស្រ្ត។

***តើគ្រូបង្រៀនអាចជួយឱ្យសិស្សបណ្ដុះជំនាញនេះយ៉ាងដូចម្ដេច?***

* ប្រើប្រាស់បច្ចេកទេសសិក្សាសកម្ម
* ផ្សារភ្ជាប់ ខ្លឹមសារប្រវត្តិសាស្រ្ត និងភាពពិតប្រាកដរបស់សិស្ស
* ធ្វើឱ្យថ្នាក់ប្រវត្តិសាស្រ្តជាកន្លែងសម្រាប់ដកពិសោធន៍ និងសិក្សា ជាជាងការធ្វើលំហាត់សិក្សា
* រៀបចំការសិក្សាប្រវត្តិសាស្រ្តនៅខាងក្រៅថ្នាក់រៀន។

# **ផ្នែក ២៖ សេចក្ដីផ្ដើមអំពីជំពូក**

នៅចន្លោះឆ្នាំ២០១៦ និងឆ្នាំ២០១៩ គម្រោងប្រវត្តិសាស្រ្តរួមអាស៊ីអាគ្នេយ៍របស់អង្គការយូណេស្កូបានរៀបចំបង្កើតជំពូកចំនួនបួន និងកិច្ចតែងការបង្រៀនសរុបចំនួនម្ភៃប្រាំមួយ។ ឯកសារនេះត្រូវបានចាត់ទុកថាជាវិធីសាស្រ្តបង្រៀនកម្មវិធីសិក្សាដែលបានអនុញ្ញាតតាមរបៀបផ្សេងៗគ្នា។ ឯកសារនេះមិនមានគោលបំណងធ្វើជាសៀវភៅសិក្សានោះទេ។ ជាងនេះទៅទៀត មេរៀនទាំងនេះគឺមានភាពឯករាជ្យពីមេរៀនមួយទៅមេរៀនមួយ ដើម្បីធ្វើឱ្យមានភាពបត់បែនសម្រាប់ប្រើប្រាស់ដើម្បីជំនួស ឬបំពេញបន្ថែមឱ្យមេរៀនដែលបានគ្រោងនៅក្នុងកម្មវិធីសិក្សា។

*នៅក្នុងប្រទេសកម្ពុជា នាពេលនេះ មេរៀនប្រវត្តិសាស្រ្តរួមជាច្រើន ត្រូវបានដាក់បញ្ចូលជាផ្នែកមួយនៃកម្មវិធីសិក្សា។ ក្រសួងអប់រំនៃប្រទេសកម្ពុជាធ្វើកំណែទម្រង់កម្មវិធីបង្រៀនមុខវិជ្ជាប្រវត្តិសាស្រ្តនៅចំពេលដែលគម្រោងបានអនុវត្ត។ យោងតាមលទ្ធផលនៃគម្រោងសាកល្បងនេះ ក្រសួងបានសម្រេចចិត្តដាក់បញ្ចូលមេរៀនទាំងនេះនៅក្នុងកម្មវិធីសិក្សាថ្មីនេះ។*



## **២.១ ឈុតបំពេញបន្ថែមលើជំពូក**

កម្មវិធីដែលបានជ្រើសរើសទាំងបួននេះ គឺជាលទ្ធផលនៃដំណើរការជ្រើសរើសដោយប្រុងប្រយ័ត្នដែលបានជូនដំណឹងដោយការបង្កើតកម្មវិធីសិក្សាប្រវត្តិសាស្រ្តនៅក្នុងបណ្ដាប្រទេសអាស៊ីអាគ្នេយ៍ និងដោយបានធ្វើការពិគ្រោះយោបល់ជាមួយនឹងប្រវត្តិវិទូដ៏ល្បីល្បាញ និងបុគ្គលិកអប់រំជំនាញមកពីក្នុងតំបន់។

ជំពូកទាំងបួននេះបានផ្សារភ្ជាប់ទាក់ទងដោយវិញ្ញាណដែលបានយល់ដឹងអំពីអតីតកាលរួមគ្នានៅក្នុងប្រវត្តិសាស្រ្តអាស៊ីអាគ្នេយ៍។ គោលបំណងចុងក្រោយគឺដើម្បីធ្វើការស្វែងយល់កាន់តែស៊ីជម្រៅអំពីអតីតកាលរួមគ្នានេះដើម្បីឱ្យតម្លៃចំពោះអ្នកជិតខាងរបស់យើង និងរៀនរស់នៅជាមួយគ្នាដោយសុខដុមរមនា។ ភាពរួមគ្នានេះ រួមមាននៅក្នុងទិដ្ឋភាពទីតាំង ទីតាំងភូមិសាស្រ្ត សង្គម នយោបាយ សេដ្ឋកិច្ច វប្បធម៌ និងសិល្បៈ។ ដូច្នេះ វិសាលភាពនៃឯកសារនេះត្រូវបានដាក់បញ្ចូលនៅក្នុង  
ឯកសារអប់រំជាច្រើនរូបភាព។

ជំពូកនីមួយៗផ្ដល់នូវកញ្ចប់ឯកសារបង្កើតរួចរាល់អាចប្រើប្រាស់បានដោយគ្រូបង្រៀនអមជាមួយនឹងកិច្ចតែងការបង្រៀនមួយចំនួនផងដែរ។ សេចក្ដីផ្ដើមនៃជំពូកនេះមានរៀបរាប់យ៉ាងលម្អិតអំពី  
គោលបំណងនៃជំពូក និងភាពពាក់ព័ន្ធនៅក្នុងតំបន់។ នៅក្នុងផ្នែកនេះក៏លើកឡើងអំពីខ្លឹមសារប្រវត្តិសាស្រ្តស្នូលដែលគ្រូបង្រៀនចាំបាច់បន្ស៊ីបរិបទមេរៀន និងសម្របសម្រួលសកម្មភាព​នៅក្នុងថ្នាក់រៀន។

ជំពូកនេះត្រូវបានដឹងថាមានភាពឯករាជ្យពីជំពូកផ្សេងទៀត ប៉ុន្តែមានទំនាក់ទំនងទៅវិញទៅមកយ៉ាងជិតស្និទ្ធ។ អ្នកនិពន្ធរៀបរាប់ជាសាច់រឿងសម្រាប់អភិក្រមអន្តរទិដ្ឋភាព។ ជំពូកនេះមិនមានគោលបំណងធ្វើបច្ចុប្បន្នភាពជាបន្តបន្ទាប់នោះទេ។ ទោះជាយ៉ាងណាក៏ដោយ ខ្លឹមសារមួយចំនួននៃជំពូកនេះ អាចដឹងថាត្រូវធ្វើបច្ចុប្បន្នភាពតាមគ្រោងពេលដូចខាងក្រោម។ “ប្រជាជន និង  
ទីកន្លែង” ពន្យល់លម្អិតអំពីរបៀប ឆ្លងពេលវេលា ប្រជាជនឆ្លើយតបទៅនឹងបរិយាកាសធម្មជាតិ  
ផ្សេងៗគ្នាក្នុងទិដ្ឋភាពជាច្រើន ដែលជួយពង្រឹងដល់ទស្សនៈពិភពលោក និងរបៀបរស់នៅរបស់ប្រជាជន។ ជំពូក “អាណាចក្រដើម” ផ្ដោតលើអាណាចក្រសម័យដើម ហើយខ្លឹមសារភាគច្រើនផ្ដោតលើគោលគំនិតកាលពីយុគសម័យសំរិទ្ធរហូតដល់សតវត្សរ៍ទី ១២។ មេរៀនប្រវត្តិសាស្រ្ត ជាច្រើនផ្សេងទៀតអំពី “ដំណាំស្រូវ និងគ្រឿងទេស” ផ្ដោតភាគច្រើនលើរយៈពេលនៅចន្លោះ  
សតវត្សរ៍ទី ១៣ ដល់ទី ១៩។ “ចក្ខុវិស័យតំបន់អាស៊ីអាគ្នេយ៍” ប្រើប្រាស់អភិក្រមសហសម័យភាគច្រើនដោយធ្វើការប្រៀបធៀប និងប្រដូចភាពផ្ទុយគ្នារវាងអតីតកាល បច្ចុប្បន្ន និងអនាគតតាមរយៈការជ្រើសរើសកម្មវិធី។ ការពិចារណាថាកម្មវិធីសិក្សាថ្នាក់ជាតិភាគច្រើនត្រូវបានទទួលស្គាល់តាមកាលប្រវត្តិ ដោយបានបែងចែកលំដាប់លំដោយនេះ ធ្វើឱ្យមានភាពងាយស្រួលក្នុងការកំណត់ចំណុចចាប់ផ្ដើមមេរៀនប្រវត្តិសាស្រ្តរួម។

ការយល់ដឹងអំពីប្រត្តិសាស្ត្ររួមដើម្បីរស់នៅបានល្អប្រសើរ  
ជាមួយគ្នា

ប្រជាជាន និង  
ទីកន្លែង

អាណាចក្រដើម

ដំណាំស្រូវ និងគ្រឿងទេស

ចក្ខុវិស័យតំបន់អាស៊ីអាគ្នេយ៍

ស្រដៀងគ្នានេះដែរ មេរៀននៅក្នុងជំពូកទាំងនេះក៏បានរៀបចំឡើងនៅក្នុងមេរៀនដាច់ដោយឡែក និងភាគច្រើន អាចបង្រៀនដាច់ដោយឡែកពីគ្នាបាន។ ប៉ុន្តែ គ្រូបង្រៀនមិនគួរមានអារម្មណ៍ថាមានការលំបាកដោយសារតែគ្រោងពេលឡើយ ហើយមិនគួរស្ទាក់ស្ទើរក្នុងការពន្យល់អំពីជំពូក និងមេរៀនទាំងអស់ដើម្បីធ្វើឱ្យការបង្រៀនមានភាពសម្បូរបែបឡើយ។

**រចនាសម្ព័ន្ធនៃកិច្ចតែងការបង្រៀន៖**

* គោលបំណងសិក្សា
* ខ្លឹមសារសំខាន់សម្រាប់គ្រូបង្រៀន
* សកម្មភាពសិក្សាដែលបានស្នើឡើង
* កម្រងឯកសារប្រភព៖ ឯកសារប្រភពបឋម និងឯកសារសិក្សាផ្សេងទៀត
* ឯកសារផ្ដល់ជូនសម្រាប់សិស្ស
* សន្ទានុក្រម ឯកសារយោង ការផ្ដល់យោបល់សម្រាប់ឯកសារបន្ថែមទៀត

## 


## ២.២ រចនាសម្ព័ន្ធនៃជំពូក

ទោះបីជាមេរៀនភាគច្រើនគឺមានភាពឯករាជ្យពីមេរៀនផ្សេងទៀតក៏ដោយ មេរៀនមួយចំនួនតូចក្នុងចំណោមនោះតម្រូវឱ្យសិស្សមានចំណេះដឹងជាមុនដើម្បីអាចក្រេបជញ្ជក់ខ្លឹមសារនៃមេរៀនទាំងនោះឱ្យបានពេញលេញ។ រចនាសម្ព័ន្ធនៃជំពូកនីមួយៗមានបង្ហាញនៅក្នុងផ្នែកនេះដើម្បីបង្ហាញអំពីទំនាក់ទំនងដែលអាចមានរវាងមេរៀនទាំងនេះ។

* **មេរៀនផ្ដើម៖ តើប្រវត្តិវិទូធ្វើការងារអ្វី?**

មេរៀននេះណែនាំអំពីវិធីសាស្រ្ត និងប្រភពព័ត៌មានដែលប្រវត្តិវិទូប្រើប្រាស់ដើម្បីស្វែងយល់អំពី អតីតកាល។ សិស្សអនុវត្តការវិភាគប្រភពជាច្រើន តាមរយៈការដាក់បញ្ចូលនូវដំណើរការសាកសួរបើក។ សិស្សនឹងយល់ដឹងថាប្រភពផ្សេងៗអាចនាំឱ្យមានការបកស្រាយផ្សេងៗគ្នា ប៉ុន្តែគឺជាការបកស្រាយបានទាញទឡ្ហីករណ៍ដ៏ល្អប្រសើរ ហើយជាលទ្ធផល ពួកគេអាចមានទំនុកចិត្តចំពោះភាពមិនប្រាកដផ្នែកប្រវត្តិសាស្រ្ត។ ចំណេះដឹង ជំនាញ និងឥរិយាបថដែលបានអភិវឌ្ឍនៅត្រង់ចំណុចនេះ បានអនុវត្តចំពោះមេរៀនទាំងអំពីប្រវត្តិសាស្រ្តរួម និងកម្មវិធីសិក្សាសង្គមផ្សេងទៀត។

* **ប្រជាជន និងទីកន្លែង**

****

**មេរៀនទី ១៖ តំបន់ទំនាបលិចទឹក និងប្រព័ន្ធទន្លេ – ករណីអំពីអ៊ីរ៉ាវ៉ាឌី និងអាណាចក្របាហ្គាន**

មេរៀននេះពិនិត្យមើលអំពីរបៀបកសិកម្មស្រូវក្លាយជាចំណុចស្នូលនៃការបង្កើតសហគមន៍នៅក្នុង តំបន់ទំនាបអាស៊ីអាគ្នេយ៍។ សិស្សស្វែងយល់បន្ថែមអំពីទំនាក់ទំនងរវាងបរិស្ថាន និងវប្បធម៌  
រួមមាន សាសនា និងកសិកម្ម ក៏ដូចជាស្វែងយល់ថាទស្សនៈរបស់យើងអំពីពិភពលោកកាន់តែមានភាពល្អប្រសើរ នៅក្នុងផ្នែក តាមវប្បធម៌របស់យើង។ កិច្ចតែងការបង្រៀននេះផ្ដោតជាសំខាន់លើ អាណាចក្របាហ្គាន ប៉ុន្តែករណីនេះអាចបំពេញបន្ថែម ឬជំនួសដោយករណីណាដែលសិស្សយល់ដឹងច្បាស់លាស់ ដូចជា ករណីអំពីទន្លេមេគង្គ ទន្លេក្រហម ឬទន្លេចៅប្រាយ៉ា។

**មេរៀនទី ២៖ ជីវភាពរស់នៅ និងកសិកម្មស្រូវវស្សានៅតំបន់ទំនាប– ករណីអំពីជ្វា**

មេរៀននេះរៀបរាប់អំពីការច្នៃប្រឌិតធនធានមនុស្សនៅក្នុងការសម្របខ្លួនទៅនឹងបរិស្ថាននៅក្នុងតំបន់អាស៊ីអាគ្នេយ៍។ សិស្សនឹងមានលទ្ធភាពពិនិត្យមើលទំនាក់ទំនងរវាងទម្លាប់រៀបចំពិធីសាសនា និងកសិកម្ម/បរិស្ថាននៅក្នុងតំបន់អាស៊ីអាគ្នេយ៍។ សិស្សចាំបាច់ត្រូវតែឆ្លុះបញ្ចាំងអំពីរបៀបរឿងព្រេងនិទាន និងអភូតកថាបង្ហាញទិដ្ឋភាពគុណតម្លៃសាសនា និងមានឥទ្ធិពលការអនុវត្តកសិកម្ម។ សិស្សក៏ចាំបាច់ត្រូវមើលឃើញអំពីភាពប្រហាក់ប្រហែលផ្នែកអភូតកថាអំពីការដាំដុះស្រូវ​នៅក្នុងតំបន់ផ្សេងៗនៅក្នុងប្រទេសឥណ្ឌូនេស៊ី និងសារៈសំខាន់ផ្នែកប្រវត្តិសាស្រ្តនៃការធ្វើកសិកម្មនៅក្នុងលោហធាតុវិទ្យានៅអាស៊ីអាគ្នេយ៍។ ខណៈដែលកិច្ចតែងការបង្រៀននេះផ្ដោតលើពិធីសាសនា និងអភូតកថានៅក្នុងប្រទេសឥណ្ឌូនេស៊ី ករណីនេះអាចបំពេញបន្ថែម ឬជំនួសដោយឧទាហរណ៍ដែលលើកឡើងអំពីសហគមន៍កសិកម្មនៅតំបន់ទំនាបផ្សេងទៀត។

**មេរៀនទី ៣៖ តំបន់ខ្ពង់រាប និងកសិកម្ម – ករណីអំពីអាណាចក្រឡានណា**

មេរៀននេះពិនិត្យមើលការអភិវឌ្ឍប្រវត្តិសាស្រ្តនៅក្នុងតំបន់ចម្រុះផ្នែកវប្បធម៌ និងបរិស្ថាន។ នៅពេលរៀនមេរៀននេះចប់ សិស្សនឹងអាចរៀនសូត្រដើម្បីស្វែងយល់អំពីការវិវត្តនៃប្រវត្តិសាស្រ្តនៃ សង្គមពហុវប្បធម៌ផ្នែកបរិស្ថាននៅតំបន់ខ្ពស់ ឱ្យតម្លៃលើភាពប្រែប្រួលនៃប្រព័ន្ធអេកូឡូស៊ីនៅក្នុងបរិយាកាសនៅតំបន់ខ្ពង់រាប ព្រមទាំងទទួលបានការយល់ដឹងអំពីរបៀបដែលសហគមន៍ផ្សេងៗគ្នាដែលមានចំណុចអាទិភាពខុសៗគ្នា អាចអភិវឌ្ឍបរិស្ថានតែមួយបាន។ កិច្ចតែងការបង្រៀននេះផ្ដោតភាគច្រើនលើអាណាចក្រឡានណា​ ប៉ុន្តែករណីនេះ អាចបំពេញបន្ថែម ឬជំនួសដោយករណីដែលសិស្សដឹងច្បាស់ដូចជាឧទាហរណ៍អំពីស្រែថ្នាក់ ឬកសិកម្មនៅតំបន់ខ្ពង់រាប។

**មេរៀនទី ៤៖ ផ្ទះនៅតំបន់ខ្ពង់រាប – ហូណៃ និងតុងកូណាន**

មេរៀននេះមានគោលបំណងបង្ហាញអំពីរបៀបដែលផ្ទះនៅក្នុងតំបន់ខ្ពង់រាបនៅក្នុងអាស៊ីអាគ្នេយ៍មានការរីកដុះដាលទៅដល់តំបន់ខាងក្រៅបរិស្ថាននៅជុំវិញខ្លួន និងបង្ហាញលក្ខណៈពិសេសសំខាន់​ៗផ្នែកវប្បធម៌នៃរចនាសម្ព័ន្ធសង្គម និងវប្បធម៌។ សិស្សនឹងទទួលបានការយល់ដឹងថា  
វប្បធម៌​ទាំងអស់មានការរីកចម្រើនតាមរយៈបរិស្ថាននៅជុំវិញខ្លួនរបស់ពួកគេ និងបណ្ដុះគំនិតនៃការឱ្យតម្លៃចំពោះជីវភាពរស់នៅផ្សេងទៀតដែលខុសពីជីវភាពរស់នៅរបស់ខ្លួន។ ខណៈដែលកិច្ចតែងការបង្រៀននេះផ្ដោតភាគច្រើនទៅលើស្ថាបត្យកម្មនៅក្នុងតំបន់ខ្ពង់រាបនៅក្នុងប្រទេសឥណ្ឌូនេស៊ី ករណីក៏អាចបំពេញបន្ថែម ឬជំនួសដោយឧទាហរណ៍អំពីសហគមន៍នៅក្នុងតំបន់ខ្ពង់រាបផ្សេងទៀតផងដែរ។


**មេរៀនទី ៥៖ ឆ្នេរភាគខាងលិចឧបទ្វីបម៉ាឡេ – ព្រះរាជាណាចក្រនៃម៉ាឡាកា**

មេរៀននេះធ្វើការណែនាំអំពីគោលគំនិតនៃព្រះរាជាណាចក្រមួយដែលពឹងផ្អែកលើពាណិជ្ជកម្មជាជាងវិស័យកសិកម្ម។ នៅពេលបញ្ចប់មេរៀននេះ សិស្សនឹងទទួលបានចំណេះដឹងអំពីការអភិវឌ្ឍសហគមន៍នៅតាមតំបន់ឆ្នេរ និងទំនាក់ទំនងរវាងវប្បធម៌ និងបរិស្ថាន។ សិស្សនឹងទទួលបានចំណេះដឹងអំពីរបៀបដែលតំបន់វាលទំនាបឆ្នេរ និងតំបន់នៅជុំវិញនោះមានឥទ្ធិពលទៅលើជីវភាពរស់នៅជាក់លាក់មួយចំនួន និងមានចំណេះដឹងអំពីពិភពលោក។ ដោយរស់នៅក្នុងដែនដីដែលភាគច្រើនគ្របដណ្ដប់ដោយផ្ទៃទឹក បានធ្វើឱ្យសហគមន៍ទាំងនេះមានទំនាក់ទំនងផ្នែកពាណិជ្ជកម្ម បាននាំយកនូវក្រុមប្រជាជនផ្សេងៗគ្នាឱ្យមកជួបជុំគ្នា ទោះបីជាភាសា និងសាសនារបស់ពួកគេខុសគ្នាក្ដី។ ទោះបីជាកិច្ចតែងការបង្រៀននេះផ្តោតភាគច្រើនទៅលើព្រះរាជាណាចក្រម៉ាឡាកាក៏ដោយ ប៉ុន្តែករណីនេះ ក៏អាចបំពេញបន្ថែម ឬជំនួសដោយឧទាហរណ៍ដែលសិស្សយល់ដឹងច្រើនដូចជាអំពីក្រុងកំពង់ផែនៅក្នុងមូលដ្ឋានជាដើម។

**មេរៀនទី ៦៖ ជីវភាពរស់នៅក្នុងតំបន់ឆ្នេរ – ករណីអំពី *សាម៉ា/បាជូ* នៅតំបន់ផ្កាថ្មត្រីកោណ**

មេរៀននេះនឹងធ្វើឱ្យសិស្សយល់ដឹងអំពីទីតាំងភូមិសាស្រ្តនៃតំបន់ត្រីកោណផ្កាថ្ម និងដែនដីនៃពិពិធភាពនៃក្រុមចម្រុះ “ចរកជនសមុទ្រ” ដែលបានមករស់នៅលើដែនកោះអាស៊ីអាគ្នេយ៍នេះ។ សិស្សនឹងទទួលបាននូវចំណេះដឹងអំពីរបៀបនៃការផ្លាស់ប្តូរក្នុងការប្រកបរបរនេសាទនឹងមានផលប៉ះពាល់ មកលើជីវភាពរស់នៅរបស់ប្រជាជននៅក្នុងតំបន់អាស៊ីអាគ្នេយ៍មួយនេះ។ សិស្សនឹងពិចារណាអំពីភាពស្មុគស្មាញនៃឥទ្ធិពលផ្នែកសេដ្ឋកិច្ច សង្គម និងវប្បធម៌ចំពោះបញ្ហាអភិរក្សដែលកើតចេញពី  
ទស្សនៈនៃក្រុមជនជាតិភាគតិចតំណាងឱ្យតំបន់អាស៊ីអាគ្នេយ៍នេះ។​

* **អាណាចក្រដើម**



**មេរៀនទី ១៖ តើមនុស្សនាយុគសម័យសំរិទ្ធមានទំនាក់ទំនងនឹងគ្នាយ៉ាងដូចម្ដេចនៅអាស៊ី?**

កិច្ចតែងការបង្រៀននេះពិនិត្យមើលលើទំនាក់ទំនងរវាងប្រជាជនចិន ឥណ្ឌា និងប្រជាជនអាស៊ីអាគ្នេយ៍ នៅក្នុងយុគសម័យសំរិទ្ធ។ សិស្សអាចយល់ដឹងបន្ថែមអំពីទម្រង់នៃវិស័យពាណិជ្ជកម្មនាយុគសម័យសំរិទ្ធ និងយល់ចិត្តប្រជាជននៅក្នុងប្រវត្តិសាស្រ្តតាមរយៈធ្វើការប្រៀបធៀបកម្មសិទ្ធិដ៏មានគុណតម្លៃផ្ទាល់ខ្លួន និងវប្បធម៌ ក៏ដូចជាពិធីសាសនារបស់ពួកគាត់នៅពេលប្រជាជនទទួល  
មរណភាពនាសម័យបុរាណ។

**មេរៀនទី ២៖ អាណាចក្របុរាណត្រូវបានរៀបចំឡើងយ៉ាងដូចម្ដេច?**

កិច្ចតែងការបង្រៀននេះ ណែនាំអំពីម៉ានដាឡាជាទម្រង់មួយដែលបង្កើតបានជាការរៀបចំអាណាចក្រកាលពីបុរាណកាលតាមរយៈសកម្មភាពសម្ដែងតួ។ សិស្សឆ្លុះបញ្ចាំងអំពីនិយមន័យនៃអាណាចក្រម៉ានដាឡា និងរៀនឱ្យតម្លៃទស្សនៈរបស់ប្រជាជនមកពីមជ្ឈដ្ឋានសង្គមផ្សេងៗគ្នានៅក្នុងសង្គមសម័យបុរាណ (មេដឹកនាំ មន្ត្រី អ្នកភូមិ ទាហាន ។ល។)។

**មេរៀនទី ៣៖ តើទំនាក់ទំនងរវាងមេដឹកនាំ និងអ្នកក្រោមអំណាចរបស់ខ្លួននៅក្នុងសម័យបុរាណមានលក្ខណៈយ៉ាងដូចម្ដេច?**

កិច្ចតែងការបង្រៀននេះណែនាំអំពីទំនាក់ទំនងរវាងមេដឹកនាំ និងអ្នកក្រោមអំណាចរបស់ខ្លួននៅសម័យព្រះរាជាណាចក្របុរាណ។ សិស្សស្វែងយល់អំពីរបៀបឱ្យតម្លៃទស្សនៈវិស័យផ្សេងៗច្រើនចម្រុះនៅក្នុងប្រវត្តិសាស្រ្តតាមរយៈការស្រមើលស្រមៃធ្វើជាមេដឹកនាំផង​ និងអ្នកក្រោមអំណាចផង និងបង្កើតបានជាឥរិយាបថដ៏សំខាន់ចំពោះប្រវត្តិសាស្រ្តដែលជំរុញទឹកចិត្តឱ្យពួកគេពង្រឹងការយល់ដឹងពីដំបូងរបស់ខ្លួន។


**មេរៀនទី ៤៖ តើព្រះរាជាណាចក្រសម័យបុរាណមានទំហំប៉ុណ្ណា?**

កិច្ចតែងការបង្រៀននេះពិនិត្យមើលទៅលើសិល្បៈ និងស្ថាបត្យកម្មប្រជាជនសម័យបុរាណនៅក្នុង  
ទីក្រុងព្យូ តាមរយៈការប្រៀបធៀបភស្តុតាង។ សិស្សធ្វើការពិចារណាទៅលើភស្តុតាងសម្រាប់ទឹ្រស្ដីមានភាពប្រកួតប្រជែងចំនួនពីរអំពីប្រវត្តិសាស្រ្ត និងសម្រេចចិត្តថាទ្រឹស្ដីមួយណាដែលពួកគេយល់ឃើញថាមានភាពទាក់ទាញជាង។ លើសពីនេះទៅទៀត សិស្សនឹងអាចបណ្ដុះគំនិតទៅលើការគោរពចំពោះប្រជាជនមកពីប្រទេសជិតខាង ដោយធ្វើការពិចារណាទៅលើភាពស្រដៀងគ្នាជាមួយនឹងអ្វីដែលខ្លួនមាន។

**មេរៀនទី ៥៖ តើវប្បធម៌បានលាយចម្រុះគ្នានៅក្នុងតំបន់អាស៊ីអាគ្នេយ៍សម័យបុរាណយ៉ាងដូចម្ដេច?**

កិច្ចតែងការបង្រៀននេះធ្វើការពន្យល់អំពីការរីករាលដាលនៃរឿង​រាមាយណៈ (រាមកេរ្ដិ៍) នៅទូទាំងតំបន់អាស៊ីអាគ្នេយ៍ទាំងមូល និងធ្វើការណែនាំអំពីគោលគំនិតនៃការរីកសាយភាយការផ្សព្វផ្សាយវប្បធម៌។ សិស្សបណ្ដុះគំនិតអំពីការគោរព និងយល់ដឹងអំពីការពឹងផ្អែកទៅវិញទៅមកនៃវប្បធម៌នេះនៅទូទាំងទ្វីបអាស៊ី និងឱ្យតម្លៃអំពីរបៀបដែលប្រវត្តិសាស្រ្តមានឥទ្ធិពលទៅលើជីវិតរស់នៅរបស់ពួកគេនាពេលបច្ចុប្បន្ន។

* **ដំណាំស្រូវ និងគ្រឿងទេស**

****

**មេរៀនទី ១៖ សេចក្ដីផ្ដើមអំពីវប្បធម៌ស្រូវ – តើដំណាំស្រូវមានសារៈសំខាន់កម្រិតណានៅក្នុង  
វប្បធម៌តំបន់អាស៊ីអាគ្នេយ៍?**

កិច្ចតែងការបង្រៀននេះ ធ្វើការណែនាំឱ្យសិស្សស្គាល់អំពីប្រវត្តិវប្បធម៌នៃដំណាំស្រូវ ដែលរួម បញ្ចូលនូវការពិភាក្សាអំពីការផ្សាំងដំបូងនៃដំណាំស្រូវ និងការបន្សាំនូវវិធីសាស្រ្តនៃការដាំដុះទៅតាមសភាពលក្ខណៈទីតាំងភូមិសាស្ដ្រផ្សេងៗនៃតំបន់អាស៊ីអាគ្នេយ៍។ ក្នុងការពិនិត្យមើលប្រព័ន្ធផលិតកម្មដំណាំស្រូវ សិស្សនឹងសិក្សាអំពីស្ថាប័នសង្គម និងសេដ្ឋកិច្ច វប្បធម៌ និងសេដ្ឋកិច្ច ដែលជាហេតុធ្វើឱ្យមានការបែងចែកកម្លាំងពលកម្ម និងវប្បធម៌សម្ភារៈ (ឧទាហរណ៍ ស្ថាបត្យកម្ម) នៃសហគមន៍ផ្សេងគ្នានៅតំបន់អាស៊ីអាគ្នេយ៍។

**មេរៀនទី ២៖** **វប្បធម៌អាហារ និងគ្រឿងផ្សំសម្រាប់អាហារនៅតំបន់អាស៊ីអាគ្នេយ៍ – ៖ តើគ្រឿងទេស និងផលិតផលទឹកត្រីជូនៅក្នុងគ្រឿងផ្សំម្ហូបអាហារនៅតំបន់អាស៊ីអាគ្នេយ៍មានសារៈសំខាន់យ៉ាងណាខ្លះ?**

កិច្ចតែងការបង្រៀននេះ រៀបរាប់អំពីការប្រើប្រាស់អាហារជាប្រធានបទដ៏សំខាន់មួយដើម្បីស្វែងយល់អំពីលក្ខណៈពិសេសដាច់ដោយឡែក និង​លក្ខណៈរួមនៅក្នុងចំណោមសហគមន៍ចម្រុះនៅតំបន់អាស៊ីអាគ្នេយ៍ និងជាកញ្ចក់ឆ្លុះបញ្ចាំងតាមបែបវិភាគសម្រាប់ការយល់ដឹងអំពីប្រវត្តិសាស្រ្តនៃការធ្វើចំណាកស្រុករបស់មនុស្ស ទំនាក់ទំនង និងការផ្លាស់ប្តូរ។ សិស្សនឹងសិក្សាអំពីរបៀបធ្វើម្ហូបអាហារដើម្បីបញ្ជាក់អំពីការបង្កើតអត្តសញ្ញាណសហគមន៍ និងអំពីរបៀបដែលពួកគេធ្វើដំណើរជាលក្ខណៈបុគ្គលដូចជាពួកគេធ្វើ ចំណាកស្រុក ដូច្នេះការរួមចំណែកដល់ការផ្សព្វផ្សាយវប្បធម៌ដ៏សម្បូរបែប និងការបញ្ចូលវប្បធម៌អាហារនេះនៅក្នុង និងលើសពីតំបន់នេះ។ ពួកគេនឹងពិចារណាអំពីរបៀបអាណានិគមនិយមនិងសកលភាវូបនីយកម្មធ្វើឱ្យប៉ះពាល់ឥទ្ធិពលវប្បធម៌ម្ហូបអាហារនៅក្នុងតំបន់អាស៊ីអាគ្នេយ៍។

**មេរៀនទី ៣៖ អាហារ សុខភាព និងការព្យាបាល**

កិច្ចតែងការបង្រៀននេះបង្ហាញអំពីទំនាក់ទំនងរវាងអាហារ និងគោលគំនិតក្នុងតំបន់អាស៊ីអាគ្នេយ៍នៃសុខភាព និងសុខុមាលភាពផងដែរ។ សិស្សនឹងពិនិត្យមើលលក្ខណៈនៃឱសថ និងគ្រឿងផ្សំបានប្រើជាទូទៅក្នុងម្ហូបអាស៊ីអាគ្នេយ៍ដូចជា រមៀត ស្លឹកគ្រៃ ខ្ទឹម និងម្ទេស ព្រមទាំងការប្រើប្រាស់ស្រូវ និងគ្រឿងទេសផ្សេងគ្នាក្នុងគោលបំណងសម្រាប់ការព្យាបាល រួមបញ្ចូលទាំងការធ្វើជាតង្វាយក្នុងពិធីបុណ្យសាសនាដើម្បីបង្ហាញអំពីការអាក់អន់ស្រពន់ចិត្តពីសំណាក់អារុក្ខអារក្ខអ្នកតា។

**មេរៀនទី ៤៖ ព្រលឹង អភូតកថា និង រឿងព្រេងនិទាន**

កិច្ចតែងការបង្រៀននេះ ផ្តល់ជូនសិស្សនូវឱកាសមួយដើម្បីសិក្សាអំពីសារៈសំខាន់នៃដំណាំស្រូវ និងគ្រឿងទេសចំពោះវប្បធម៌សាសនា-នយោបាយនៅក្នុងសង្គម-វប្បធម៌តំបន់អាស៊ីអាគ្នេយ៍ និងវប្បធម៌។ សិស្សនឹងពិនិត្យមើលលើពិធីបុណ្យកសិកម្មដែលត្រូវបានធ្វើឡើងដើម្បីបនស្រន់ដើម្បី  
សុំទឹកភ្លៀងច្រើន និងការប្រមូលផល និងជាការគោរពចំពោះដំណាំស្រូវ។ ពួកគេនឹងពិនិត្យមើលអំពីតួនាទីដែលដំណាំស្រូវ និងគ្រឿងទេសមួយចំនួន ដូចជា ការសម្ដែងរបាំបេះក្រវាញក្នុងពិធីបុណ្យនោះ រួមទាំងតួនាទីរបស់ដំណាំស្រូវក្នុងការរៀបចំតង្វាយសាសនា និងពិធីបុណ្យសពនានាផងដែរ​។

**មេរៀនទី ៥៖ ប្រវត្តិសាស្រ្តគ្រឿងទេស ដំណាំស្រូវ និងសេដ្ឋកិច្ចនៅតំបន់អាស៊ីអាគ្នេយ៍**

កិច្ចតែងការបង្រៀននេះ ធ្វើការណែនាំឱ្យសិស្សយល់អំពីការធ្វើពាណិជ្ជកម្មគ្រឿងទេស និងផ្លូវពាណិជ្ជកម្មដែលតភ្ជាប់តំបន់អាស៊ីអាគ្នេយ៍ជាមួយនឹងពិភពខាងក្រៅ និងបានសម្ដែងតួមិនត្រឹមតែជាមជ្ឈមណ្ឌលដ៏រីកចម្រើនលូតលាស់សម្រាប់សកម្មភាពពាណិជ្ជកម្ម ប៉ុណ្ណោះក៏សម្រាប់ទាំង  
ការដោះដូរ ពាណិជ្ជកម្ម និងការផ្សព្វផ្សាយចំណេះដឹង ទស្សនៈ និងឥទ្ធិពលវប្បធម៌ផងដែរ។

**មេរៀនទី ៦៖ ពាណិជ្ជកម្មគ្រឿងទេស ការត្រួតត្រារបស់ពួកអឺរ៉ុប និងការឆ្លើយតបរបស់តំបន់**

នៅក្នុងកិច្ចតែងការបង្រៀននេះ សិស្សនឹងពិនិត្យមើលទៅលើភាពចាំបាច់នៃសេដ្ឋកិច្ចដែលបានជំរុញឱ្យមានអំណាចចក្រពត្តិលោកខាងលិច និងការដាក់អាណានិគមនៅអាស៊ីអាគ្នេយ៍ ដោយផ្តោត​លើការធ្វើពាណិជ្ជកម្មគ្រឿងទេសចំណេញនៅក្នុងបរិបទនៃការបញ្ចូលគ្រប់ជ្រុងជ្រោយសម្រាប់ធនធានដ៏សំខាន់។ ពួកគេនឹងធ្វើការសិក្សាអំពីទំនាក់ទំនងរវាងផលប្រយោជន៍សេដ្ឋកិច្ចនៅក្នុង  
វិស័យរដ្ឋ និងឯកជន ដូចជាក្រុមហ៊ុនឥណ្ឌាខាងកើតរបស់ប្រទេសហូឡង់ដែលជាផ្នែកមួយនៃគម្រោងរបស់ព្រះចៅអធិរាជផងដែរ ដែលនាំឱ្យមានការបែងចែកតាមបែបអំណាចចក្រពត្តិលោកខាងលិច និងការឆ្លើយតបផ្នែកសាសនាចំពោះការផ្លាស់ប្ដូរទាំងនេះ។

**មេរៀនទី ៧៖ ដំណាំស្រូវ មូលធន បំណុល និងការបាត់បង់ដីធ្លីនៅតំបន់អាស៊ីអាគ្នេយ៍ពីសតវត្សរ៍ទី១៩ និងទី ២០**

កិច្ចតែងការបង្រៀននេះ នឹងជំរុញទឹកចិត្តឱ្យសិស្សពិនិត្យមើលទៅលើសំណួរពាក់ព័ន្ធនៃការពឹងផ្អែកគ្នាទៅវិញទៅមក និងនិរន្តរភាពបរិស្ថានសំខាន់ៗ ដែលមានភាពពាក់ព័ន្ធជាមួយនឹងផលិតកម្មស្រូវ និងដំណើរជីវិតរស់នៅទាក់ទងនឹងដីកសិកម្មក្នុងតំបន់អាស៊ីអាគ្នេយ៍នាសហសម័យ។ សិស្សនឹងសិក្សាអំពីផលប៉ះពាល់នៃសកម្មភាពនាំឱ្យកើតទៅជាកម្លាំងជំរុញដាំដំណាំកសិផលសម្រាប់ការនាំចេញ និងការអភិវឌ្ឍតាមរយៈការកាប់បំផ្លាញព្រៃឈើសម្រាប់ហេតុផលសេដ្ឋកិច្ច និងវប្បធម៌ បានធ្វើឱ្យប៉ះពាល់ដល់សហគមន៍នានានៅក្នុងតំបន់អាស៊ីអាគ្នេយ៍។

* **ចក្ខុវិស័យតំបន់អាស៊ីអាគ្នេយ៍**



**មេរៀនទី ១៖ អាស៊ាន**

មេរៀននេះធ្វើការណែនាំអំពីអាស៊ានជាការរៀបចំតំបន់ ដោយពិនិត្យមើលជាចម្បងទៅលើការបង្កើតអាស៊ាន និងកិច្ចការរបស់អាស៊ាននៅក្នុងការជួយបង្កើត និងពង្រឹងអត្តសញ្ញាណរួមនៅក្នុងតំបន់អាស៊ីអាគ្នេយ៍។

**មេរៀនទី ២៖ កីឡាអាស៊ាន – ប្រវត្តិសាស្រ្ត កីឡា និងការកសាងសហគមន៍ក្នុងតំបន់អាស៊ីអាគ្នេយ៍**

មេរៀននេះគឺជាសេចក្ដីផ្ដើមអំពីប្រវត្តិសាស្រ្តស៊ីហ្គេម និងប្រធានបទគន្លឹះមួយចំនួន និងលក្ខណៈពិសេសរបស់ស៊ីហ្គេម ព្រមទាំងធ្វើការពិភាក្សាថាតើស៊ីហ្គេមអាចជួយកសាងសហគមន៍នៅថ្នាក់ជាតិ និងថ្នាក់តំបន់ដោយរបៀបណាខ្លះ។

**មេរៀនទី ៣៖ ពីប្រវត្តិសាស្រ្តផ្សេងគ្នាទៅប្រវត្តិសាស្រ្តរួម – សីប៉ាក់តាក្រ**

មេរៀននេះបង្ហាញអំពីប្រវត្តិសាស្រ្តដើមរបស់សីប៉ាក់តាក្រ និងការពិភាក្សាអំពីរបៀបដែលកីឡាអាចក្លាយជា “មុខមាត់” របស់ អាស៊ីអាគ្នេយ៍សម្រាប់ពិភពលោកដោយសារតែកីឡាមានការពេញនិយមនៅទូទាំងសកលលោក។ សិស្សទទួលបានការលើកទឹកចិត្តឱ្យធ្វើការពិចារណាអំពីរបៀបដែលកីឡាជារួមអាចរួមចំណែកបង្កើតអត្តសញ្ញាណតំបន់របស់ខ្លួន។

**មេរៀនទី ៤៖** វប្បធម៌/មរតកវប្បធម៌ធម្មជាតិរបស់តំបន់**អាស៊ីអាគ្នេយ៍** - ហេតុអ្វីបានជាបេតិកភណ្ឌវប្បធម៌មានសារៈសំខាន់ចំពោះយើង?

មេរៀននេះធ្វើការណែនាំឱ្យសិស្សធ្វើការស្វែងយល់អំពីគោលគំនិតនៃមរតកវប្បធម៌ និងប្រភេទផ្សេងគ្នានៃមរតកវប្បធម៌ ដោយផ្តោតទៅលើមរតកវប្បធម៌ និងតួនាទីរបស់មរតកវប្បធម៌ក្នុងការសិក្សាប្រវត្តិសាស្រ្តរួមនៅក្នុងតំបន់នេះ។ មេរៀននេះក៏ទាមទារឱ្យសិស្សធ្វើការពិភាក្សាគ្នាថាតើគួរតែអភិរក្សមរតកវប្បធម៌ឬក៏យ៉ាងម៉េចផងដែរ។

**មេរៀនទី ៥៖ សិល្បៈសហសម័យនៅអាស៊ីអាគ្នេយ៍**

មេរៀននេះពិនិត្យមើលទៅលើសិល្បៈសហសម័យ និងនិយមន័យ និងការអនុវត្តន៍ ហើយនាំសិស្សពិភាក្សាអំពីពិពិធភាពបញ្ហាថ្នាក់ជាតិ ថ្នាក់តំបន់ និងថ្នាក់សកលលោកដែលបានកើតឡើង និងបន្តធ្វើការទំនាក់ទំនងតាមរយៈសិល្បៈសហសម័យ។​

**មេរៀនទី ៦៖ តន្ត្រីសម័យនៅអាស៊ីអាគ្នេយ៍ – រវាងវប្បធម៌ពិភពលោក និងវប្បធម៌ក្នុងស្រុក**

មេរៀននេះផ្តោតទៅលើការវិវត្តនៃតន្ត្រីសម័យនៅក្នុងតំបន់អាស៊ីអាគ្នេយ៍អស់រយៈកាលជាច្រើនសតវត្សរ៍មកហើយ ពោលគឺចាប់ពីទម្រង់បុរាណទៅជាទម្រង់ទំនើប និងរបៀបប្រើប្រាស់នៃតន្ត្រីសម័យ ដែលបានចាក់ឫសគល់នៅក្នុងវប្បធម៌សម័យដោយក្រុមមនុស្សច្រើនដូចជា កម្មវិធីប្រឡង Idol ជាបន្តបន្ទាប់ បានជះឥទ្ធិពលមកលើអត្តសញ្ញាណថ្នាក់តំបន់ អត្តសញ្ញាណថ្នាក់ជាតិ និងអត្តសញ្ញាណបុគ្គលផងដែរ។

**មេរៀនទី ៧៖ អាស៊ីអាគ្នេយ៍ ខ្សែភាពយន្ត និងអាណាចក្រ**

មេរៀននេះផ្តោតលើការសម្ដែងជាតួនៃប្រវត្តិសាស្រ្ត ជាពិសេស ប្រវត្តិសាស្រ្តរបស់ចក្រភពអាណានិគម ដែលបង្ហាញនៅក្នុងខ្សែភាពយន្ត ហើយនឹងនាំសិស្សទៅពិភាក្សាអំពីរបៀបដែលទីផ្សារឧស្សាហកម្មភាពយន្តក្នុងស្រុកនៅក្នុងតំបន់អាស៊ីអាគ្នេយ៍បានរួមចំណែកឆ្ពោះទៅរកការបង្កើត  
វប្បធម៌ជាតិថ្មី និងចលនាឯករាជ្យភាព។

# ផ្នែក ៣៖ ការប្រើប្រាស់ជំពូក និងឯកសារ



## **៣.១ គោលការណ៍សិក្សា**

គម្រោងនេះបានកំណត់គោលការណ៍មួយចំនួន ដោយបានចាត់ទុកថាមានសារៈសំខាន់នៅក្នុងការសម្រេចគោលបំណងរបស់ខ្លួន។ គោលការណ៍ទាំងនេះត្រូវបានអនុវត្តដោយក្រុមការងាររៀបចំតាក់តែងកិច្ចតែងការបង្រៀន។ គ្រូបង្រៀនដែលកែសម្រួលមេរៀននេះ ក៏ទទួលបានការលើកទឹកចិត្តឱ្យអនុវត្តតាមគោលការណ៍ទាំងនេះផងដែរ។

ប្រភពបឋម ពហុទម្រង់

មេរៀនមិនសូវផ្ដោតទៅលើខ្លឹមសារដូចជាសៀវភៅសិក្សា “ដែលបានអនុញ្ញាត” ឱ្យប្រើប្រាស់ប៉ុន្មាននោះទេ ប៉ុន្តែព្យាយាមប្រមូលចងក្រងប្រភពជាច្រើនជាឯកសារតែមួយ។ ប្រសិនបើអាច មេរៀននេះបានដាក់បញ្ចូលឯកសារបឋម រួមទាំងប្រភពមិនមែនជាមេរៀន ដូចជា រូបភាព ការថតសំឡេងសិល្បៈ និងស្ថាបត្យកម្ម ជាដើម។

*ទស្សនៈវិស័យផ្សេងៗ*

ជាពិសេស នៅពេលដោះស្រាយជាមួយនឹងបញ្ហាខ្លឹមសារ មេរៀនមិនមែនជាឯកសារនិទានកថាអំពីអ្នកឈ្នះ និងអ្នកចាញ់នោះទេ។ ផ្ទុយមកវិញ មេរៀននេះផ្ដោតលើការអះអាង ចំណាប់អារម្មណ៍ និងបរិបទផ្សេងៗគ្នាទៅវិញ។ ក្នុងន័យនេះ សិស្សមិនចាំបាច់ត្រូវតែឯកភាពជាមួយនឹងគ្រប់ទស្សនៈ ឬបកស្រាយទាំងអស់នោះទេ ប៉ុន្តែគ្រូបង្រៀនគួរតែបណ្ដុះសមត្ថភាពរបស់សិស្សក្នុងការផ្ដោតទៅលើគោលជំហរផ្សេងៗគ្នា ទោះបីជានៅត្រង់ចំណុចណាមួយដែលខ្លួនមិនឯកភាពក៏ដោយ។   
ស្រដៀងគ្នានេះដែរ សិស្សគួរតែមានលទ្ធភាពយល់ដឹងថាតើតួអង្គប្រវត្តិសាស្រ្តនីមួយៗមកប្រភពចេញមកពីណា និងស្វែងយល់អំពីចំណុចប្រទាក់ក្រឡាដែលជាហេតុនាំឱ្យមានព្រឹត្តិការណ៍នានាទាំងនោះ។

វិសាលភាពថ្នាក់តំបន់/ពហុជាតិ

ជំពូកទាំងអស់ឆ្លុះបញ្ចាំងអំពីទស្សនៈវិស័យនៅថ្នាក់អនុតំបន់ ឬអន្តរវប្បធម៌។ ជំពូក និងមេរៀនទាំងនេះព្យាយាមប្រើប្រាស់ឧទាហរណ៍ដែលបានដកស្រង់ចេញពីទីតាំងភូមិសាស្រ្ត ឬទីតាំងដែលមានវប្បធម៌ចម្រុះផ្សេងៗគ្នាទៅតាមលទ្ធភាពអាចធ្វើបាន ក្នុងគោលបំណងលើកឡើងអំពីលក្ខណៈរួម ដូចជា បទពិសោធន៍ទូទៅ ដោយមិនធ្វើការពិចារណាទៅលើភាពខុសៗគ្នាឡើយ។

មេរៀននេះសង្គត់ធ្ងន់ទៅលើគុណតម្លៃនៃការរួបរួមគ្នានៃពិពិធភាព ឬភាពចម្រុះវប្បធម៌។ មេរៀនទាំងនេះបង្ហាញប្រាប់សិស្សអំពីទំនាក់ទំនងពហុទិដ្ឋភាព ជាជាងការឆ្កឹះបញ្ហារវាងរដ្ឋ និង ឬរវាងប្រជាជន និងប្រជាជន ដូចជាករណីជារឿយៗដែលធ្លាប់កើតមានឡើងនៅក្នុងការង្រៀនប្រវត្តិសាស្រ្តសង្រ្គាមកន្លងមក។ ផ្ទុយមកវិញ ឯកសារទាំងនេះ បង្ហាញអំពីទិដ្ឋភាពផ្សេងទៀតនៃ ទំនាក់ទំនង ដូចជា កិច្ចសហការ ពាណិជ្ជកម្ម ការចរចា និងការរួមរស់ជាមួយគ្នារវាងប្រជាជន រដ្ឋ និងវប្បធម៌ផ្សេងៗគ្នា។

នៅត្រង់ចំណុចសមស្រប មេរៀនទាំងនេះក៏ឆ្លុះបញ្ចាំងអំពីទំនាក់ទំនងដែលបានឈានដល់ចំណុចមួយលើសពីព្រំដែនរដ្ឋសម័យទំនើប ហើយមិនលើកឡើងអំពីព្រំដែនភូមិសាស្រ្តនយោបាយនាពេលបច្ចុប្បន្នចូលក្នុងភូមិសាស្រ្តនយោបាយអតីតកាលដែរ។

កិច្ចតែងការបង្រៀនខ្លះ ប្រើប្រាស់ឧទាហរណ៍ ឬករណីដែលបានដកស្រង់ចេញពីប្រទេសជាក់លាក់​។ គ្រូបង្រៀនមកពីប្រទេសផ្សេងទៀត អាចមិនមានទំនាក់ទំនងដោយផ្ទាល់ជាមួយនឹងមេរៀនជាក់លាក់ទាំងនេះនោះទេ។ ប៉ុន្តែយើងលើកទឹកចិត្តឱ្យពួកគាត់ធ្វើការប្រៀបធៀបប្រធានបទប្រហាក់ប្រហែលគ្នានៅក្នុងប្រទេសរបស់ខ្លួនជាមួយនឹងឧទាហរណ៍ ឬករណីដែលបានលើកឡើងនៅក្នុងឯកសារទាំងនោះ​ជាជាងការលើកឧទាហរណ៍ផ្សេងទៀតជំនួយឱ្យឧទាហរណ៍ដែលបានផ្ដល់ជូនទាំងនេះទាំងស្រុងតែម្ដង។

តុល្យភាពរវាងទស្សនៈពីក្រោមឡើងលើ និងពីលើចុះក្រោម

នៅពេលសមស្រប ខ្លឹមសារក្នុងជំពូកមេរៀនអាចនឹងលើកឡើងលើសពីក្របខ័ណ្ឌរវាងរដ្ឋ និងរដ្ឋ ឬឥស្សរជន និងឥស្សរជន ជំនួសមកវិញ ជំពូកមេរៀនទាំងនេះផ្ដោតនៅក្នុងកម្រិតស្មើគ្នាទៅលើជីវិតប្រចាំថ្ងៃ “ប្រវត្តិសាស្រ្តរបស់ប្រជាជន” ឬ “ប្រវត្តិសាស្រ្តពីចំណុចចាប់ផ្ដើម” ដែលក្នុងន័យនេះរាប់បញ្ចូលទាំងឯកសារដែលមិនមែនជា “ប្រវត្តិសាស្រ្ត” នៅក្នុងទិដ្ឋភាពរឹតត្បិតបំផុត (ដែលអមជាមួយនឹងកំណត់ត្រាអត្ថបទ) ប៉ុន្តែចំណេះដឹង និង “ប្រវត្តិសាស្រ្ត” ដែលបានបន្សល់ទុកពីមួយសម័យកាលទៅមួយសម័យតាមរយៈ ឬដែលបានបញ្រ្ជាបចូលនៅក្នុងពិធីសាសនា ប្រវត្តិសាស្រ្តតាមការចងចាំ (និយាយតគ្នា) អភូតកថា សាច់រឿង ប្រពៃណី ។ល។ ទោះជាយ៉ាងណាក៏ដោយ នៅពេលប្រើប្រាស់ប្រភពទាំងអស់នេះ ចាំបាច់ត្រូវមានការប្រុងប្រយ័ត្ន និងត្រូវចេះប្រើប្រាស់ឱ្យត្រូវតាមបរិបទ។

ការចូលរួមរបស់ឪពុកម្ដាយ និងសហគមន៍

មេរៀនខ្លះណែនាំឱ្យអនុវត្តសកម្មភាពមួយចំនួនដែលតម្រូវឱ្យមានការចូលរួមពីសំណាក់សហគមន៍ ក៏ដូចជាឪពុកម្ដាយរបស់សិស្ស ដែលអាចជាសកម្មភាពក្នុងថ្នាក់រៀន ឬភាគច្រើនជាផ្នែកមួយនៃកិច្ចការបន្ថែម។ ទំនាក់ទំនងប្រចាំថ្ងៃជាមួយនឹងប្រជាជននៅក្នុងសហគមន៍គឺជាវិធីសាស្រ្តដ៏វិជ្ជមានមួយដើម្បីបង្កើនបទពិសោធន៍ល្អ និងភាពច្នៃប្រឌិតរបស់សិស្ស និងដើម្បីបង្ហាញប្រាប់ពួកគេថាប្រវត្តិសាស្រ្តគឺមិនបានកាត់ផ្ដាច់ពីជីវិតនាពេលបច្ចុប្បន្នរបស់ពួកគេនោះឡើយ។ ហើយសកម្មភាពទាំងនេះក៏ពង្រីកទស្សនៈរបស់ឪពុកម្ដាយពួកគេចំពោះប្រវត្តិសាស្រ្តផងដែរ។

ប្រធានបទ ខ្លឹមសារ និងបទពិសោធន៍សិក្សាបែបចូលរួម

ទៅតាមលទ្ធភាពដែលអាចធ្វើទៅបាន ឯកសារប្រវត្តិសាស្រ្តគួរតែមានភាពរស់រវើក និងមានភាពទាក់ទឹងជាមួយនឹងសិស្ស ពោលគឺមិនមែនគ្រាន់តែជាឯកសារដែលរៀបរាប់តែអំពីអង្គហេតុ និង កាលបរិច្ឆេទនោះទេ។ មេរៀននេះលើកឡើងអំពីប្រភេទគរុកោសល្យសិក្សាបែបសកម្មដែលលើកទឹកចិត្តឱ្យសិស្សធ្វើការស្រាវជ្រាវ វិភាគ និងសម្ដែងមតិយោបល់របស់ខ្លួនជាជាងការទន្ទិញចាំមាត់។

## **៣.២ ការប្រើប្រាស់ឯកសារនៅក្នុងបរិបទផ្សេងៗគ្នា**

កិច្ចតែងការបង្រៀនប្រវត្តិសាស្រ្តរួមអាចប្រើប្រាស់ដោយវិធីសាស្រ្តបត់បែន និងមានភាពច្នៃប្រឌិត បាន។ ទោះបីជាកិច្ចតែងការបង្រៀនទាំងនេះមានគោលបំណងចម្បងផ្ដោតលើថ្នាក់ប្រវត្តិសាស្រ្ត និងសិក្សាសង្គមក៏ដោយ តែកិច្ចតែងការបង្រៀនទាំងនេះក៏អាចប្រើប្រាស់នៅក្នុងមុខវិជ្ជាផ្សេងទៀតបានដែរ ដូចជា មុខវិជ្ជា ទីតាំងភូមិសាស្រ្ត ភាសា សិល្បៈ តន្រ្តី ឬកីឡា ហើយអាចបង្រៀនជាមុខវិជ្ជាដាច់ដោយឡែក ឬជាផ្នែកមួយដែលដាក់បញ្ចូលនៅក្នុងប្រធានបទ ឬមុខវិជ្ជាផ្សេងទៀតក៏បានដែរ ព្រមទាំងអាចប្រើប្រាស់នៅក្នុងកម្មវិធីសិក្សាដែលបានអនុញ្ញាត ឬនៅក្នុងសកម្មភាពក្រៅផ្លូវការនៅក្រៅម៉ោងរៀនក៏បានផងដែរ។

គ្រូបង្រៀនអាចជ្រើសរើសកិច្ចតែងការបង្រៀនមួយ ឬពីរបី ឬជំពូកពេញលេញទាំងមូល។ គ្រូបង្រៀនអាចបំពេញបន្ថែម ឬជំនួសសៀវភៅសិក្សាទូទៅដោយខ្លឹមសារដែលបានលើកឡើង។ គ្រូបង្រៀនអាចកែតម្រូវ កែសម្រួល បន្ថែម ឬកាត់បន្ថយគោលបំណង សកម្មភាព ឯកសារ និង វិធីសាស្រ្ត និងឧបករណ៍វាយតម្លៃដែលបានលើកឡើងដើម្បីឱ្យត្រូវជាមួយនឹង គោលនយោបាយសាលា គ្រោងពេល និងកត្តាសាលារៀនផ្សេងទៀត។

“សារគន្លឹះនៃកម្មវិធីប្រវត្តិសាស្រ្តរួម” និង “គោលការណ៍សិក្សា” ដែលបាន​បង្ហាញនៅក្នុងឯកសារណែនាំនេះ នឹងអនុញ្ញាតឱ្យគ្រូបង្រៀនអភិវឌ្ឍលើភាពម្ចាស់ការលើឯកសារ ខណៈដែលពេលដែលអាចរក្សាគោលបំណងលើកកម្ពស់សន្តិភាព ការយោគយល់គ្នាទៅវិញទៅមក និងប្រជាពលរដ្ឋសកលនៃគម្រោងបាន។

ជំហានអនុវត្តន៍មានរៀបរាប់លម្អិតនៅក្នុងផ្នែកអំពីការដាក់បញ្ចូល​ឯកសារនានានៅក្នុងកម្មវិធីសិក្សា (ផ្នែក ៣.៣)។

*នៅក្នុងប្រទេសម៉ាឡេស៊ី គ្រូបង្រៀនបានប្រើប្រាស់មេរៀនប្រវត្តិសាស្រ្តរួមនៅក្នុងមុខវិជ្ជាជាច្រើន​រួមមាន ប្រវត្តិសាស្រ្ត ភូមិវិទ្យា ភាសាអង់គ្លេស និងភាសាម៉ាឡេ។ ការបង្រៀននេះបានអនុញ្ញាតឱ្យគ្រូបង្រៀនអាចជ្រើសរើសប្រធានបទដែលចាប់អារម្មណ៍ ទោះបីជាប្រធានបទទាំងនោះមិនត្រូវបានដាក់បញ្ចូលនៅក្នុងកម្មវិធីសិក្សាប្រវត្តិសាស្រ្តក៏ដោយ។*

### ៣.២.១ កម្មវិធីសិក្សាថ្នាក់ជាតិ

នៅក្នុងកាលៈទេសៈជាច្រើន គ្រូបង្រៀននឹងកត់សម្គាល់ឃើញថាមេរៀនប្រវត្តិសាស្រ្តរួមមួយ ឬច្រើន មានទំនាក់ទំនងយ៉ាងជិតស្និទ្ធជាមួយនឹងប្រធានបទដែលខ្លួនបង្រៀនសិស្ស។ ប្រធានបទទាំងនោះ រួមមាន អាស៊ាន ឬ **ការត្រួតត្រារបស់ពួកអឺរ៉ុប** ដែលត្រូវបានដាក់បញ្ចូលនៅក្នុងកម្មវិធីប្រវត្តិសាស្រ្តថ្នាក់ជាតិនៅក្នុងប្រទេសអាស៊ីអាគ្នេយ៍ទាំងអស់ ឬភាគច្រើន។ គ្រូប្រវត្តិសាស្រ្តនឹងមានភាពងាយស្រួលក្នុងការកំណត់ទំនាក់ទំនងជាមួយនឹងការឆ្លើយតបទៅនឹងខ្លឹមសារនៃប្រវត្តិសាស្រ្តរួម​។ ក្នុងករណីដែលទំនាក់ទំនងនោះមិនសូវជាក់លាក់ គ្រូអាចធ្វើការវិភាគកម្មវិធីសិក្សាថ្នាក់ជាតិដើម្បីកំណត់រកសូចនាករដែលត្រូវគ្នាជាមួយនឹងខ្លឹមសារនៃមេរៀនប្រវត្តិសាស្រ្តរួម។

*នៅក្នុងដំណាក់កាលអនុវត្តគម្រោងសាកល្បង ក្រុមគម្រោងបានរៀបចំកម្មវិធីសិក្សារៀងៗខ្លួនដើម្បីកំណត់មេរៀនដែលធ្វើតេស្ដ។ ប្រសិនបើមាន និងមានការសន្យារថាកម្មវិធីសិក្សានៅមិនបានធ្វើការផ្លាស់ប្ដូរ ការរៀបចំបឋមនេះ អាចផ្ដល់ជាការណែនាំមានប្រយោជន៍មួយចំនួនសម្រាប់គ្រូ  
បង្រៀន។*

មេរៀននេះក៏អាចប្រើប្រាស់នៅក្នុងមុខវិជ្ជាផ្សេងទៀតបានដែរ។ ជំពូកអំពី “ប្រជាជន និងទីកន្លែង” មានទំនាក់ទំនងយ៉ាងទូលំទូលាយជាមួយនឹងគោលគំនិតទីតាំងភូមិសាស្រ្ត។ ប្រធានបទទាំងនេះបានលើកឡើងនៅក្នុងជំពូក “ការកំណត់ទស្សនៈវិស័យអាស៊ាន” ពាក់ព័ន្ធនឹងសិល្បៈ តន្រ្តី និងកីឡា ក៏ដូចជានយោបាយ។ នៅក្នុងថ្នាក់មុខវិជ្ជា ភាសាជាតិ និងភាសាអង់គ្លេស ប្រភពប្រវត្តិសាស្រ្តរួម រួមមានឯកសារអំណាន ការស្ដាប់ ឬការមើលយ៉ាងល្អបំផុត។ សកម្មភាពដែលបានស្នើឡើងធ្វើឡើងដើម្បីធ្វើតេស្ដកិច្ចការសំណេរ និងផ្ទាល់មាត់ និងលើកទឹកចិត្តឱ្យសិស្សអនុវត្តវិធីសាស្រ្តសិក្សា  
ផ្សេងៗគ្នា ឧទាហរណ៍ ការសិក្សាបែបពណ៌នា និទានកថា ការពន្យល់ និងទាក់ទាញ។ ទិដ្ឋភាពប្រៀបធៀបដាក់ចេញនូវមេរៀនដែលបង្កើនជំនាញត្រិះរិះពិចារណា ក៏ដូចជាជំនាញភាសាបែបបង្ហាញអារម្មណ៍។ ចុងក្រោយ ព្រឹត្តិការណ៍ប្រវត្តិសាស្រ្ត និងអភូតកថាជាច្រើន គឺជាប្រភពនៃការជំរុញទឹកចិត្តសម្រាប់ថ្នាក់ល្ខោន។

*សិស្សឥណ្ឌូនេស៊ីបានបំពេញបន្ថែមមេរៀនជាច្រើនតាមរយៈទស្សនកិច្ចនៅទីតាំងផ្ទាល់។ ពួកគេបន្តសិក្សាអំពីយុគសម័យសំរិទ្ធនៅសារមន្ទីរជាតិ និងស្វែងយល់បន្ថែមនៅទីតាំងធ្វើកសិកម្មដើម្បីស្វែងយល់អំពីការភ្ជាប់ទំនាក់ទំនងរវាងប្រជាជន និងបរិស្ថានរបស់ពួកគេ។*

### ៣.២.២ មុខវិជ្ជាដែលបានដាក់បញ្ចូលប្រធានបទ

សាលារៀនមួយចំនួនបានអនុវត្តអភិក្រមរួមបញ្ចូលដើម្បីធ្វើឱ្យការសិក្សាកាន់តែមានអត្ថន័យបន្ថែមទៀតសម្រាប់សិស្សនៅតាមសាលារៀនរបស់ពួកគេ។ អភិក្រមនេះភ្ជាប់ទំនាក់ទំនងជាមួយនឹងផ្នែកសិក្សាផ្សេងទៀតពាក់ព័ន្ធនឹងប្រធានបទ ដែលយល់ល្អបំផុតប្រធានមួយដែលបានផ្សារភ្ជាប់ជាមួយនឹងអាយុជីវិតរបស់សិស្ស។ ប្រធានបទទាំងនេះបង្ហាញបន្ថែមអំពី​ឯកសារប្រវត្តិសាស្រ្តរួម ដូចជា អាហារ គ្រឿងទេស ដំណាំស្រូវ ទន្លេ ។ល។ ដែលធ្វើឱ្យពួកគេបានសិក្សារៀនសូត្រកាន់តែល្អប្រសើរជាមួយនឹងអភិក្រមប្រភេទនេះ។

ខណៈដែលកម្មវិធីសិក្សាមួយចំនួនមានការរចនាពហុទិដ្ឋភាព អភិក្រមរួមបញ្ចូលអាចអនុវត្តនៅក្នុងកម្រិតវិសាលភាពតូច និងអនុវត្តចំពោះមេរៀនមួយចំនួន។ ទន្ទឹមនឹងនេះ គ្រូឯកទេសតាមមុខវិជ្ជាមួយចំនួនអាចធ្វើការងារជាមួយគ្នា កំណត់គោលបំណងសម្រាប់មុខវិជ្ជារៀងៗខ្លួន កែសម្រួលសកម្មភាព និងឯកសារដែលដកស្រង់ចេញពីកិច្ចតែងការបង្រៀនប្រវត្តិសាស្រ្តរួម និងបង្រៀន  
មេរៀនទាំងនោះនៅក្នុងម៉ោងមេរៀនរៀងៗខ្លួន។

### ៣.២.៣ សកម្មភាព និងក្លឹបកម្មវិធីសិក្សាបន្ថែម

នៅតាមសាលារៀនភាគច្រើន គ្រូបង្រៀនត្រូវបានរំពឹងឱ្យផ្ដល់កម្មវិធីមមាញឹក ប៉ុន្តែម៉ោងសិក្សា នៅក្នុងថ្នាក់មានពេលកំណត់។ ទោះបីជាគ្រូអាចយល់ឃើញថា ​ឯកសារប្រវត្តិសាស្រ្តរួមមានភាពពាក់ព័ន្ធ និងមានការជំរុញទឹកចិត្តសម្រាប់សិស្សរបស់ខ្លួនឯងក៏ដោយ​ ប៉ុន្តែគ្រូអាចនឹងមិនមានលទ្ធភាព ដាក់បញ្ចូលសកម្មភាពនៅក្នុងម៉ោងបង្រៀនធម្មតា។

សកម្មភាពកម្មវិធីសិក្សាបន្ថែមអាចជំ​នួសយ៉ាងស្រួលសម្រាប់ម៉ោងដែលមានកំណត់។ ក្លឹបប្រវត្តិសាស្រ្ត អាចជាទីកន្លែងដើម្បីធ្វើការស្វែងយល់បន្ថែមអំពីប្រវត្តិសាស្រ្តតាមរបៀបផ្សេងៗគ្នា។ នៅពេល ដែលគ្រូបង្រៀនប្រើប្រាស់តែសកម្មភាពមួយចំនួនដែលបានលើកឡើងនៅក្នុងមេរៀនប្រវត្តិសាស្រ្តរួម ក្លឹបប្រវត្តិសាស្រ្តអាចជាទីកន្លែងដើម្បីពង្រឹងចំណេះដឹងបន្ថែម តាមរយៈការអនុវត្តសកម្មភាព ដែលអាចនឹងមិនអាចរៀបចំនៅក្នុងថ្នាក់រៀនបាន។

សាលារៀនខ្លះ អាចមិនទាន់ត្រៀមលក្ខណៈរួចរាល់នៅក្នុងការដាក់បញ្ចូលមេរៀនប្រវត្តិសាស្រ្តរួមនៅក្នុងកម្មវិធីសិក្សាជាប្រចាំរបស់ខ្លួន។ សកម្មភាពកម្មវិធីសិក្សាបន្ថែមមិនមានទំនាក់ទំនងជាមួយ នឹងកម្មវិធីសិក្សាផ្លូវការ ឬការវាយតម្លៃផ្លូវការឡើយ។ ដូច្នេះ គ្រូបង្រៀនមានសេរីភាពកាន់តែច្រើននៅក្នុងការស្វែងយល់បន្ថែមអំពីខ្លឹមសារ និងគរុកោសល្យផ្សេងៗគ្នានៅក្នុងរយៈពេលនេះ។ គ្រូអាចជ្រើសរើសមេរៀន និងប្រធានដែលពួកគេមិនចំណាប់អារម្មណ៍ខ្លាំងបំផុត ភ្ជាប់ទំនាក់ទំនងជាមួយនឹងមេរៀនទាំងនោះ ឬបង្រៀនដោយដាច់ដោយឡែក និងធ្វើការពិសោធន៍ជាមួយនឹងគរុកោសល្យយ៉ាងសកម្ម ដោយមិនមានការបារម្ភចំពោះប៉ះពាល់លើលទ្ធផលធ្វើតេស្ដឡើយ។ ការអនុវត្តសាកល្បងដែលមានភាពជោគជ័យ អាចលើកទឹកចិត្តឱ្យសាលារៀនប្រើប្រាស់មេរៀនប្រវត្តិសាស្រ្តរួមនៅក្នុងក្របខ័ណ្ឌបង្រៀនធម្មតាកាន់តែច្រើនឡើងនាពេលបន្តបន្ទាប់។

សកម្មភាពកម្មវិធីសិក្សាបន្ថែមមិនមែនកំណត់ត្រឹមតែសកម្មភាពបន្ទាប់ថ្នាក់រៀនប៉ុណ្ណោះនោះទេ។ មេរៀនទាំងនេះក៏អាចរៀបចំបង្រៀននៅថ្ងៃឈប់សម្រាកបុណ្យជាតិ ឬកម្មវិធីសាលាពិសេស ឧទាហរណ៍ ជាផ្នែកមួយនៃសកម្មភាព “ការបោះជំរុំនៅរដូវក្ដៅ” ឬ សូម្បីតែ “ជំរុំប្រវត្តិសាស្រ្ត”។  
មេរៀនប្រវត្តិសាស្រ្តរួម អាចផ្ដល់ជា ក្របខ័ណ្ឌ ឬខ្លឹមសារសម្រាប់កម្មវិធីទាំងនេះ។ សកម្មភាពមួយចំនួននៅក្នុងកិច្ចតែងការបង្រៀនប្រវត្តិសាស្រ្តរួម ក៏អាចអនុញ្ញាតឪពុកម្ដាយ ឬសមាជិកសហគមន៍ នៅក្នុងកម្មវិធីពិសេសជាក់លាក់ណាមួយដែលរៀបចំឡើងដោយសាលារៀន។

គ្រូបង្រៀនគឺជាបុគ្គលដែលល្អបំផុតក្នុងការកំណត់ដំណើរការដែលសមស្របបំផុតក្នុងការប្រើប្រាស់ ​ឯកសារប្រវត្តិសាស្រ្តរួម។ ដ៏រាបណា ឯកសារទាំងនេះត្រូវនឹងគោលការណ៍ចម្បងនៃគម្រោងនេះ គ្រូអាចកែសម្រួលកិច្ចតែងការបង្រៀនឱ្យត្រូវបំផុតជាមួយនឹងបរិបទ និងតម្រូវរបស់ខ្លួន ដោយធ្វើការជ្រើសរើសកិច្ចតែងការបង្រៀនពីរបី ឬ ជំពូកទាំងមូល ដោយកំណត់គោលដៅថ្នាក់ប្រវត្តិសាស្រ្ត  
មុខវិជ្ជាផ្សេងទៀត ឬជាផ្នែកនៃមុខវិជ្ជារួមបញ្ចូលណាមួយ ដោយប្រើប្រាស់មេរៀនទាំងនេះនៅក្នុងកម្មវិធីអប់រំផ្លូវការ ឬតាមរយៈសកម្មភាពកម្មវិធីសិក្សាបន្ថែម ក៏ដូចជាតាមរបៀបច្នៃប្រឌិតផ្សេងទៀតដែលអាចនឹងទទួលបានភាពជោគជ័យក្នុងការទាញចំណាប់អារម្មណ៍សិស្ស។ គ្រូបង្រៀនអាចនឹងត្រូវការរយៈពេលសម្រាប់ការសាកល្បង និងកែសម្រួលនៅពេលចាប់ផ្ដើមការបង្រៀនកម្មវិធីប្រវត្តិសាស្រ្តរួម និងអាចអនុវត្តជំហានបន្ទាប់ដ៏តូចមួយរហូតដល់ខ្លួនមានអារម្មណ៍ថាមានទំនុកចិត្តជាមួយនឹងខ្លឹមសារ។

បន្ទាប់ពីបានប្រើប្រាស់មេរៀននេះមួយរយៈពេលហើយ នោះគ្រូបង្រៀនទំនងជាអាចនឹងចាប់អារម្មណ៍ឃើញថាសិស្សមានការរីកចម្រើនជាវិជ្ជមាន និងកាន់តែជក់ចិត្តចំពោះការបង្រៀនរបស់គ្រូជាក់ជាមិនខាន។ យើងសង្ឃឹមថាការមើលឃើញថាសិស្សមានការរីកចម្រើនគួរជាទីពេញចិត្តទាំងនេះ នឹងជួយពង្រឹងទឹកចិត្តវិជ្ជមាន និងលើកទឹកចិត្តឱ្យគ្រូបង្រៀនប្រើប្រាស់អភិក្រមថ្មីនេះ។

## **៣.៣ ការដាក់បញ្ចូលឯកសារនេះនៅក្នុងកម្មវិធីសិក្សា**

ដូចដែលបានបញ្ជាក់ខាងលើ គ្រូបង្រៀនគឺជាបុគ្គលដ៏ល្អបំផុតនៅក្នុងការអភិវឌ្ឍដំណើរការអាចគ្រប់គ្រងបាន ដែលសមស្របទៅនឹងបរិបទបង្រៀនរបស់ខ្លួន។ ជំហានក្នុងការសម្រួលមេរៀនខាងក្រោមនេះគឺគ្រាន់តែជាការបង្ហាញជូនតែប៉ុណ្ណោះ និងផ្ដល់ជាឯកសារណែនាំដែលអាចបត់បែនបានដែលអ្នកប្រើប្រាស់អាចកែសម្រួលទៅតាមតម្រូវការរបស់ខ្លួន។

ជំហានទាំងនេះរៀបចំតាមលំដាប់លំដោយសមហេតុផល ប៉ុន្តែគ្រូបង្រៀនអាចនឹងយល់ឃើញថាការប្រើប្រាស់ជំហានទាំងនេះអាចនឹងមានការលំបាកបន្តិច។ ផ្នែកនេះបង្ហាញនូវសេណារីយ៉ូដែលជាការប្រឌិតឡើង ប៉ុន្តែជាការជំរុញទឹកចិត្តចេញពីសាច់រឿងពិតប្រាកដ ដែលគ្រូបង្រៀនបានប្រឈមនឹងបញ្ហាលំបាកផ្សេងៗគ្នា និងបានបង្កើតឡើងជាវិធីសាស្រ្តច្នៃប្រឌិតដើម្បីជម្នះបញ្ហាប្រឈមទាំងនេះដើម្បីប្រើប្រាស់​ឯកសារអំពីប្រវត្តិសាស្រ្តរួមនៃតំបន់អាស៊ីអាគ្នេយ៍។

### ៣.៣.១ ជំហានណែនាំដើម្បីកែសម្រួលមេរៀន

### 

### ៣.៣.២ ករណី ក

សាលាប៉ានយ៉ា មានទីតាំងស្ថិតនៅក្នុងស្រុកតូចមួយនៅតំបន់ភាគខាងជើងប្រទេសថៃ។ បុគ្គលិក បង្រៀន និងគណៈគ្រប់គ្រងនៅទីនោះគឺពិតជាសកម្មខ្លាំងណាស់។ នៅដើមឆ្នាំសិក្សា លោក នាយកសាលាដ៏ឧស្សាហ៍របស់សាលានេះ ឈ្មោះ K. Veera ជួបប្រជុំជាមួយនឹងគ្រូបង្រៀនមុខវិជ្ជាសិក្សាសង្គមចំនួនបីរូប ឈ្មោះ Metta, Karun និង Ubecka។ ពួកគាត់បានដឹងអំពីឯកសារអំពីប្រវត្តិសាស្រ្តរួមនៃតំបន់អាស៊ីអាគ្នេយ៍ដែលរៀបចំឡើងដោយអង្គការយូណេស្កូ ហើយពួកគាត់ជឿជាក់ថាឯកសារទាំងនេះនឹងរឹតតែធ្វើឱ្យមេរៀនប្រវត្តិសាស្រ្តកាន់តែមានអត្ថន័យជ្រាលជ្រៅសម្រាប់ សិស្សរបស់ពួកគាត់។ ពួកគាត់សម្រេចចិត្តសាកល្បងប្រើប្រាស់ឯកសារទាំងនោះនៅក្នុងឆ្នាំសិក្សានេះ។

ដោយសារតែនេះគឺជាអភិក្រមថ្មីសម្រាប់ពួកគាត់ទាំងអស់គ្នា ពួកគាត់សម្រេចចិត្តអនុវត្តអភិក្រមថ្មីនេះបន្តិចម្ដងៗ។ ឆ្នាំទីមួយគឺជាឆ្នាំសាកល្បង ហើយក៏ជាគម្រោងស្រាវជ្រាវសកម្មភាពដែលជាផ្នែកនៃការអភិវឌ្ឍវិជ្ជាជីវៈរបស់ពួកគាត់ផងដែរ។ បន្ទាប់មក ប្រសិនបើពួកគាត់យល់ឃើញថាវាមានគុណប្រយោជន៍ និងទទួលបានភាពជោគជ័យ ពួកគាត់អាចបន្ថែមកាន់តែច្រើនឡើងនូវមេរៀនប្រវត្តិសាស្រ្តរួមទាំងនេះនៅក្នុងមេរៀនរបស់ពួកគាត់។ នាយកសាលារូបនោះនឹងអះអាងថានោះគឺជាគំនិតច្នៃប្រឌិតរបស់សាលារៀនរបស់ពួកគាត់។ អ្នកគ្រប់គ្នាហាក់ដូចជាមានស្ថានភាពឈ្នះឈ្នះ។ ពួកគាត់អាចធ្វើការងាររួមគ្នាដើម្បីរៀបចំផែនការ និងកំណត់ជំហានអនុវត្ត៖

ជំហានទី ១៖ ការស្វែងរកចំណុចចាប់ផ្ដើមសម្រាប់ការបង្រៀនឯកសារប្រវត្តិសាស្រ្តរួមបស់អាស៊ី  
អាគ្នេយ៍

គ្រូបង្រៀនធ្វើការស៊ើបអង្កេតរួមគ្នាទៅលើ​ឯកសារប្រវត្តិសាស្រ្តរួមនៃតំបន់អាស៊ីអាគ្នេយ៍។ ពួកគាត់ ពិនិត្យមើលត្រួសៗទៅលើជំពូកនីមួយៗដើម្បីស្វែងយល់អំពីរូបភាពជារួមរបស់ជំពូកនីមួយៗ។ ពួកគាត់កត់ចំណាំមេរៀនណាដែលពួកគាត់ចាប់អារម្មណ៍។ ស្រដៀងគ្នានេះដែរ ពួកគាត់ក៏ពិនិត្យមើលទៅលើកម្មវិធីសិក្សាថ្នាក់ជាតិផងដែរ រៀបចំបញ្ជីប្រធានបទដែលត្រូវបង្រៀននៅក្នុងត្រីមាស និងដំណាក់កាលនីមួយៗសម្រាប់ក្រុម ឬកម្រិតទៅតាមឆ្នាំនីមួយៗដើម្បីពិនិត្យមើលថាតើមេរៀនប្រវត្តិសាស្រ្តរួមណាមួយខ្លះដែលអាចដាក់បញ្ចូល ឬដាក់ភ្ជាប់ជាមួយ។

គ្រូបង្រៀនកំណត់សូចនាករដែលដកស្រង់ចេញពីកម្មវិធីសិក្សាថ្នាក់ជាតិនៅក្នុងមុខវិជ្ជាមួយចំនួន ជាពិសេស មុខវិជ្ជាប្រវត្តិសាស្រ្តដែលមានខ្លឹមសាររួមគ្នា ឬមានលក្ខណៈស្រដៀងគ្នាជាមួយនឹង គោលបំណងសិក្សានៃកិច្ចតែងការបង្រៀនប្រវត្តិសាស្រ្តរួម។

គ្រូបង្រៀនធ្វើការត្រួតពិនិត្យផ្ទៀងផ្ទាត់ដើម្បីបញ្ជាក់គោលបំណងរួម ជំពូក ឬមេរៀនប្រវត្តិសាស្រ្តរួមដែលពួកគាត់ចង់ប្រើប្រាស់ និងប្រធានបទសាលារៀន និងលំដាប់លំដោយមេរៀនដែលខ្លួនចង់ដាក់កិច្ចតែងការបង្រៀនប្រវត្តិសាស្រ្តរួមនៅក្នុងនោះ។

ជំហាន ២៖ ការវិភាគភាពខ្លាំងរបស់គ្រូបង្រៀន ឯកសារសាលារៀន និងអត្ថិភាពនៅក្នុងសហគមន៍

គ្រូបង្រៀនធ្វើការពិចារណាទៅលើសាវតាររបស់ខ្លួន។ គ្រូបង្រៀនទាំងនេះនៅតែមានបទពិសោធន៍ថ្មីថ្មោងតែប៉ុណ្ណោះ និងមិនមានបទពិសោធន៍ ឬជំនាញនៅក្នុងការបង្រៀនប្រវត្តិសាស្រ្ត។ ចំណេះដឹងអំពីប្រវត្តិសាស្រ្តរបស់គ្រូបង្រៀនគួរឱ្យពេញចិត្ត។ ចំណេះដឹងរបស់ពួកគាត់អំពីអ្វីដែលមាននៅក្នុងសហគមន៍គឺនៅមានកម្រិតនៅឡើយ។

ចូរចងចាំថា គ្រូបង្រៀនសម្រេចចិត្តអនុវត្តគម្រោងនេះដោយប្រើប្រាស់អភិក្រមមួយជំហានម្ដងៗ។

ពួកគាត់ចំណាយពេលវេលាពីរបីសប្ដាហ៍លើការត្រួតពិនិត្យ និងការរៀបរាប់អំពីអ្វីដែលពួកគេចង់ផ្ដល់ជូន ឯកសារសាលារៀន និងចំណេះដឹងនៅក្នុងមូលដ្ឋាន ព្រមទាំងឯកសារប្រវត្តិសាស្រ្តនៅក្នុងសហគមន៍។

ចំណុចខាងក្រោមនេះគឺជាលទ្ធផលរកឃើញ។

ភាពខ្លាំង និងចំណាប់អារម្មណ៍របស់ក្រុមសាលារៀន

* អ្នកគ្រូ Metta ចូលចិត្តការរៀនសូត្របែបរួមបញ្ចូល។ អ្នកគ្រូអនុវត្តសាកល្បងគម្រោងសាលារៀនអំពីប្រធានបទដំណាំស្រូវ។ អ្នកគ្រូគ្រោងប្រើប្រាស់ខ្លឹមសារដែលដកស្រង់ចេញពីជំពូក “ប្រជាជន និងទីកន្លែង” និងជំពូក “ដំណាំស្រូវ និងគ្រឿងទេស”។
* លោកគ្រូ Karun គឺជាគ្រូបង្រៀនមុខវិជ្ជាសិក្សាសង្គមដ៏ពូកែ។ លោកគ្រូមានទំនុកចិត្តថាគាត់អាចដាក់បញ្ចូលជំពូក “អាណាចក្រដើម” នៅក្នុងមេរៀនប្រវត្តិសាស្រ្តធម្មតារបស់ខ្លួននៅក្រោមប្រធានបទសាលារៀន “ព្រះរាជាណាចក្រអយុធ្យា”។
* អ្នកគ្រូ Ubecka មានចំណង់ចំណូលចិត្តផ្នែកសិល្បៈ។ គាត់មានទំនាក់ទំនងល្អជាមួយនឹងគ្រូបង្រៀនមុខវិជ្ជាសិល្បៈ។ គាត់ចង់ចាប់ផ្ដើមអនុវត្តគម្រោងដែលមានការជំរុញទឹកចិត្តពី ជំពូក “ការកំណត់ទស្សនៈវិស័យអាស៊ាន” នៅក្នុងមេរៀនទី ៥ “សិល្បៈសហសម័យនៃអាស៊ីអាគ្នេយ៍” រួមគ្នាជាមួយនឹងគ្រូបង្រៀនមុខវិជ្ជាសិល្បៈជាផ្នែកនៃក្លឹបសិល្បៈបន្ទាប់ពីបញ្ចប់ម៉ោងសិក្សា។

ឯកសារដែលមាននៅសហគមន៍មូលដ្ឋាន

* ស្រុកនេះមានទីតាំងស្ថិតនៅតំបន់ខ្ពង់រាប ហើយសមាសធាតុមួយចំនួននៃវប្បធម៌ឡានណា អាចរកបាននៅក្នុងសហគមន៍។
* វាលស្រែមួយចំនួនមានទីតាំងស្ថិតនៅជិតនឹងសាលារៀន។
* គ្រូបង្រៀនមុខវិជ្ជាសិល្បៈស្គាល់សិល្បៈករសហសម័យជាច្រើន និងការងាររបស់សិល្បៈករទាំងនោះនៅក្នុងប្រទេសថៃ។

ជំហាន ៣៖ ការកំណត់ប្រតិទិនអនុវត្តសម្រាប់គម្រោងប្រវត្តិសាស្រ្តរួមនៃតំបន់អាស៊ីអាគ្នេយ៍

ការប្រើប្រាស់ឯកសារប្រវត្តិសាស្រ្តរួមនៃតំបន់អាស៊ីអាគ្នេយ៍ ចាំបាច់ត្រូវតែមានលំហូរជាមួយនឹង កម្មវិធីសិក្សាសាលារៀន។ មេរៀន និងប្រធានបទដែលបានជ្រើសរើសជាមុនដោយគ្រូបង្រៀន  
​ឯកសារនេះនឹងត្រូវប្រើប្រាស់នៅក្នុងដំណាក់កាលពីរដំបូង។

នៅក្នុងដំណាក់កាលទីមួយ សិស្សបឋមសិក្សាទាំងអស់នឹងតម្រូវឱ្យចូលរួមនៅក្នុងក្លឹបប្រវត្តិសាស្រ្ត ECA រយៈពេលមួយម៉ោងនៅក្នុងមួយសប្ដាហ៍ដើម្បីធ្វើការសិក្សាមេរៀនណែនាំរបស់កម្មវិធី “*តើប្រវត្តិវិទូធ្វើអ្វីខ្លះ*?” មេរៀននេះមិនត្រឹមតែមានគុណប្រយោជន៍សម្រាប់មេរៀនប្រវត្តិសាស្រ្តរួមនៃតំបន់អាស៊ីអាគ្នេយ៍ប៉ុណ្ណោះទេ ប៉ុន្តែក៏មានគុណប្រយោជន៍សម្រាប់មេរៀនប្រវត្តិសាស្រ្ត និងវិទ្យាសាស្រ្តសង្គមផ្សេងទៀតផងដែរ ដោយសារតែមេរៀននេះនឹងផ្ដល់ជាឧបករណ៍ដើម្បីធ្វើការគិតពិចារណាបែបវិភាគ និងត្រិះរិះពិចារណា។

* Matthayom ១ សិស្ស (ថ្នាក់ទី ៧)៖ សប្ដាហ៍ទី ១ និង ២
* Matthayom ២ សិស្ស (ថ្នាក់ទី ៨)៖ សប្ដាហ៍ទី ៣ និង ៤
* Matthayom ៣ សិស្ស (ថ្នាក់ទី ៩)៖ សប្ដាហ៍ទី ៥ និង ៦

អ្នកគ្រូ Metta នឹងរៀបចំបង្រៀនប្រធានបទរួមបញ្ចូលរបស់ខ្លួន “ដំណាំស្រូវ” ជាមួយនឹងសិស្សថ្នាក់ទី ៧ នៅក្នុងដំណាក់កាលទីមួយ។ អ្នកគ្រូសម្រេចចិត្តប្រើប្រាស់ *មេរៀនទី ១* *“សេចក្ដីផ្ដើមអំពី  
វប្បធម៌ដំណាំស្រូវ៖* *តើដំណាំស្រូវមានសារៈសំខាន់យ៉ាងដូចម្ដេចខ្លះនៅក្នុងវប្បធម៌នៃតំបន់អាស៊ី  
អាគ្នេយ៍*?*”* *នៅក្នុងជំពូក* *“ដំណាំស្រូវ និងគ្រឿងទេស”* *និងផ្នែកពាក់ព័ន្ធនឹងដំណាំស្រូវនៅក្នុងមេរៀនទី ២* *“ដំណាំស្រូវ និងគ្រឿងទេស៖* *ព្រលឹង អភូតកថា និងរឿងព្រេងនិទាន” ក៏ដូចជាមេរៀនទី ៣* *“តំបន់ខ្ពង់រាប និងកសិកម្ម៖ ករណីអំពីអាណាចក្រឡានណា” នៅក្នុងជំពូក* *“ប្រជាជន និង  
ទីកន្លែង”។*

អ្នកគ្រូ Ubecka និងគ្រូបង្រៀនមុខវិជ្ជាសិល្បៈ នឹងចាប់ផ្ដើមបើកក្លឹបសិល្បៈនៅបន្ទាប់ពីម៉ោងសាលារៀនសម្រាប់សិស្សថ្នាក់ទី ៩ នៅដើមឆ្នាំសិក្សា។ ពួកគាត់នឹងយោងតាម*មេរៀនទី ៥* *“សិល្បៈ  
សហសម័យនៅក្នុងតំបន់អាស៊ីអាគ្នេយ៍” នៅក្នុងជំពូក “ការកំណត់ទស្សនៈវិស័យអាស៊ាន”។*

ប្រធានបទប្រវត្តិសាស្រ្តអំពីអយុធ្យាគ្រោងនឹងបង្រៀននៅក្នុងដំណាក់កាលទីពីរសម្រាប់សិស្សថ្នាក់ទី ៨។ ​នេះគឺជាពេលដែលលោកគ្រូ Karun គម្រោងប្រើប្រាស់សកម្មភាពដែលបានជ្រើសរើសចេញពី*មេរៀនទី ២* *“តើន​យោបាយបុរាណត្រូវបានរៀបចំឡើងយ៉ាងដូចម្ដេច*?” *នៅក្នុងជំពូក* “*អាណាចក្រដើម”។*

ជំហាន ៤៖ ការសម្រួល – ការសិក្សាលើចំណុចលម្អិតនៃកិច្ចតែងការបង្រៀន និងការកែសម្រួលឱ្យត្រូវជាមួយនឹងកម្មវិធីសិក្សាសាលារៀន និងសមត្ថភាពរបស់សិស្ស”។

ប្រធានបទ ដំណាំស្រូវដែលដាក់បញ្ចូលរបស់អ្នកគ្រូ **Metta**

អ្នកគ្រូ Metta រៀបចំខ្លឹមសារដែលគាត់ប្រើប្រាស់សម្រាប់ប្រធានបទ “ដំណាំស្រូវ” នៅក្នុងឆ្នាំចាស់។ អ្នកគ្រូបំពេញបន្ថែមខ្លឹមសារដែលដកស្រង់ចេញពីប្រវត្តិសាស្រ្តរួម។ ជាចុងក្រោយ អ្នកគ្រូស្នើសុំឱ្យកិច្ចតែងការបង្រៀនមានលំហូរប្រកបដោយសង្គតិភាព។

ភូមិសាស្ត្រ៖ ការធ្វើស្រែនៅក្នុងតំបន់ផ្សេងគ្នានៃប្រទេសថៃ (ជំពូក ៣   
មេរៀនទី ១ + ភូមិសាស្ត្រតំបន់ប្រទេសថៃ)

ប្រវត្តិសាស្ត្រ៖ ប្រវត្តិនៃការដាំស្រូវនៅក្នុងតំបន់ខ្ពស់រាងភាគខាងជើងប្រទេសថៃ (ជំពូក ១ មេរៀនទី ៣)

សិក្សាសង្គម៖ ការងារពាក់ព័ន្ធនឹងស្រូវអង្គរ

វិទ្យាសាស្ត្រ៖ វដ្ដនៃទឹក - តើភ្លៀងមកពីណា?

ព្រលឹង អភូតកថា និង ព្រេងនិទាន (ជំពូក ៣ ដែលបានតម្រូវតាមបរិបទ មេរៀនទី ៤ ប្រើប្រាស់រឿងនិទានក្នុងស្រុកថៃ)

ភាសា៖ ប្រឌិតបែបនិទានកថា - រឿងនិទានខ្លីពាក់ព័ន្ធនឹងជីវិតរស់នៅ និងជំនឿរបស់ប្រជាជនថៃ

***អ្នកគ្រូ Ubecka និងក្លឹបសិល្បៈរបស់គ្រូបង្រៀនមុខវិជ្ជាសិល្បៈ***

អ្នកគ្រូ Ubecka និងគ្រូបង្រៀនមុខវិជ្ជាសិល្បៈ រៀបចំវគ្គសិក្សារយៈពេលមួយម៉ោងពីរវគ្គសម្រាប់  
មេរៀនទី ៥ “សិល្បៈសហសម័យនៅក្នុងតំបន់អាស៊ីអាគ្នេយ៍”។ ពួកគាត់ប្រើប្រាស់កិច្ចតែងការ  
មេរៀនដូចដែលបាន​បង្ហាញនៅក្នុងកម្មវិធីប្រវត្តិសាស្រ្តរួម និងជំនួសនូវកិច្ចការសិល្បៈដោយកិច្ចការ ដែលបានដកស្រង់ចេញពីសិល្បៈករសហសម័យថៃសម្រាប់សកម្មភាពសិក្សា។ ពួកគាត់គ្រោងមើលឯកសារ*ការកំណត់និយមន័យសិល្បៈនៅក្នុងតំបន់អាស៊ីអាគ្នេយ៍ឡើងវិញ៖ ឆ្នាំទសវត្សរ៍ឆ្នាំ ១៩៧០ និងក្រោយទសវត្សរ៍ ៧០* និងជ្រើសរើសប្រធានបទពីរដើម្បីឆ្លុះបញ្ចាំងលើសិល្បៈសហសម័យនៅក្នុងប្រទេសថៃ។ ដោយស្របតាមសកម្មភាពសិក្សាទីបីដែលបានលើកឡើងននៅក្នុងកិច្ចតែងការបង្រៀន សិស្សនឹងធ្វើការជ្រើសរើសការពិធីតាំងបង្ហាញដែលបង្ហាញលក្ខណៈកិច្ចការសិល្បៈបីយ៉ាងចេញពីសិល្បៈករខុសៗគ្នាបីយ៉ាង។ សិស្សក៏នឹងបន្តជាមួយនឹងការធ្វើទស្សនកិច្ចនៅទីតាំងផ្ទាល់ដើម្បីជួយនឹងសិល្បៈករសហសម័យនៅក្នុងមូលដ្ឋានដែលរស់នៅជិតនឹងសាលារៀន។ ទស្សនកិច្ចនៅទីតាំងផ្ទាល់ងាយស្រួលរៀបចំសម្រាប់ក្លឹបជាង ហើយឪពុកម្ដាយក៏នឹងត្រូវអញ្ជើញ ឱ្យរួមដំណើរក្រុមនេះផងដែរ។

**មេរៀនប្រវត្តិសាស្រ្តរបស់លោកគ្រូ Karun**

នៅក្នុងដំណាក់កាលទី ២ សិស្សថ្នាក់ទី ៨ ធ្វើការសិក្សាអំពីអយុធ្យានៅក្នុងថ្នាក់ប្រវត្តិសាស្រ្ត។ ពួកគេសិក្សាអំពីទិដ្ឋភាពផ្សេងៗនៃសង្គមថៃនៅក្នុងសម័យកាលនោះ។ ដើម្បីពង្រីកចំណេះដឹងរបស់ពួកគាត់អំពីគោលគំនិតប្រវត្តិសាស្រ្ត ក៏ដូចជាពង្រឹងបន្ថែមទៅលើជំនាញសាកសួរអំពីប្រវត្តិសាស្រ្តរបស់ពួកគាត់ផងដែរ លោកគ្រូ Karun សម្រេចចិត្តចាប់ផ្ដើមបង្រៀនប្រធានបទនេះជាមួយនឹង  
*មេរៀនទី ២ “តើនយោបាយសម័យបុរាណត្រូវបានរៀបចំយ៉ាងដូចម្ដេច?*” *ដកស្រង់ចេញពី* “ជំពូកអាណាចក្រដើម”*។ លោកគ្រូនឹងប្រើប្រាស់*មេរៀនខ្លីរបស់មេរៀននេះដើម្បី​បង្ហាញគោលគំនិតអំពី ព្រះរាជាណាចក្រម៉ានដាឡា និងបន្ថែមព័ត៌មានមួយចំនួនអំពីអយុធ្យាដែលដកស្រង់ចេញពី សៀវភៅសិក្សាថៃដើម្បីតភ្ជាប់ទំនាក់ទំនងជាមួយនឹងប្រធានបទរបស់កម្មវិធីសិក្សា។ សកម្មភាព  
សំខាន់ៗសម្រាប់មេរៀននេះគឺការអនុវត្តសកម្មភាពសម្ដែងតួដើម្បីស្វែងយល់អំពីសក្ដានុពលរវាងព្រះរាណាចក្រនានា។ លោកគ្រូ Karun នឹងបែងចែកតួនាទីដល់សិស្សជាមុន។ ពួកគេនឹងធ្វើការ ស្រាវជ្រាតួអង្គដែលបានចាត់តាំងឱ្យពួកគេ និងជ្រើសរើសឈ្មោះរបស់ពួកគេមុនពេលធ្វើចាប់ផ្ដើមអនុវត្តសកម្មភាពសម្ដែងតួនៅក្នុងថ្នាក់។

ជំហាន ៥៖ ធ្វើការបង្រៀនមេរៀនតាមការគ្រោងទុក

គ្រូបង្រៀនមុខវិជ្ជាសិក្សាសង្គមទាំងបីរូប និងគ្រូបង្រៀនមុខវិជ្ជាសិល្បៈផ្សេងទៀតអនុវត្តគម្រោងរបស់ខ្លួនដោយមានការគាំទ្រពីសំណាក់គណៈគ្រប់គ្រងសាលារៀន។ ពួកគាត់ប្រមូលព័ត៌មាន និង មតិត្រលប់ពីសិស្សរបស់ពួកគាត់។ អ្នកគ្រូ Ubecka ធ្វើការឆ្លុះបញ្ចាំងអំពីថ្នាក់រៀនរួមជាមួយនឹងគ្រូបង្រៀនមុខវិជ្ជាសិល្បៈ។ តាមរយៈការសហការគ្នា ពួកគាត់ក៏បានសម្ភាសន៍សិល្បៈករដែលពួកគាត់បានទៅជួបនៅក្នុងទស្សនកិច្ចនៅទីតាំងផ្ទាល់។ សហការីបានបង្ហាញចំណាប់អារម្មណ៍ទៅលើសកម្មភាពសម្ដែងតួ ហើយលោកគ្រូ Karun បានអញ្ជើញគាត់ឱ្យធ្វើការសង្កេតនៅក្នុងថ្នាក់រៀន។ ជាលទ្ធផល គាត់អាចផ្ដល់មតិត្រលប់ខ្លះៗចំពោះសកម្មភាពច្នៃប្រឌិតនេះ។

ជំហាន ៦៖ ការពិនិត្យមើលឡើងវិញ និងការរៀបចំផែការសម្រាប់អនាគត

នៅក្នុងដំណាក់កាលទី ៣ ក្រុមការងារជួបប្រជុំគ្នាដើម្បីពិនិត្យមើលគម្រោងរបស់ខ្លួន។ ពួកគេធ្វើការចងក្រងមតិត្រលប់ និងការអង្កេត ក៏ដូចជាចំណុចស្នើសុំរបស់សិស្សសម្រាប់ឆ្នាំសិក្សា  
បន្ទាប់។ ជារួម សិស្សពេញចិត្តនឹងមេរៀនសកម្ម។ ពួកគេបានចូលរួមយ៉ាងសកម្ម និងចង់មាន   
អភិក្រមសិក្សាសកម្មភាពប្រភេទនេះកាន់តែច្រើនឡើងនៅក្នុងមេរៀនរបស់ពួកគេនៅក្នុងឆ្នាំសិក្សាបន្ទាប់។ ពួកគេបានប្រើប្រាស់ជំនាញប្រវត្តិសាស្រ្តកាន់តែមានប្រសិទ្ធភាព និងឯករាជ្យ និងមាន  
ឱកាសចូលរួមនៅក្នុងកាន់តែច្រើនឡើងនៅក្នុងមេរៀននេះ។ ទោះជាយ៉ាងណាក៏ដោយ គ្រូបង្រៀន ជឿជាក់ថាពួកគាត់ចាំបាច់ត្រូវចំណាយពេលវេលាច្រើននៅក្នុងការរៀបចំឯកសារ និងលើការវាយតម្លៃសម្រាប់មេរៀន ឬសកម្មភាពនីមួយៗ ជាងវិធីសាស្រ្តបង្រៀនដោយផ្ទាល់តែម្ដង។ ពួកគេមានអារម្មណ៍មានបទពិសោធន៍ច្រើនបន្ទាប់ពីប្រើប្រាស់បន្ទាប់ពីប្រើប្រាស់អភិក្រមនេះ និង  
ឯកសារនេះបានពេញមួយដំណាក់កាល ប៉ុន្តែចាំបាច់នៅតែត្រូវអនុវត្តជាច្រើន ទៀតដើម្បីជួយសិស្សឱ្យកាន់តែមានភាពម្ចាស់ការលើការសិក្សាដោយខ្លួនឯង។ អាស្រ័យហេតុនេះ គ្រូបង្រៀន សម្រេចចិត្តពង្រីកគម្រោងនេះទៅតាមល្បឿនបង្រៀនផ្ទាល់ខ្លួន។ នៅក្នុងឆ្នាំបន្ទាប់   
ពួកគាត់នឹងបង្រៀនមេរៀនប្រវត្តិសាស្រ្តរួម និងសកម្មភាពដូចគ្នា និងបន្ថែមសកម្មភាព និងមេរៀនពីរចំណុចទៀត។ អ្នកគ្រូ Ubecka ចូលចិត្តធ្វើការងារជាមួយនឹងគ្រូបង្រៀនតន្រ្តីតាមវិធីសាស្រ្តដូចគ្នាដែលវិធីសាស្រ្តដែលគាត់បានធ្វើការងារជាមួយនឹងគ្រូបង្រៀនមុខវិជ្ជាសិល្បៈ។ កញ្ញា Metta គម្រោងបន្ថែមទិដ្ឋភាពប្រៀបធៀបទៅនឹងប្រធានបទ “ដំណាំស្រូវ” របស់គាត់ ដើម្បីឱ្យសិស្សអាចធ្វើការឆ្លុះបញ្ចាំងទៅលើភាពប្រហាក់ប្រហែលគ្នា និងភាពខុសគ្នារវាងប្រទេសផ្សេងៗនៅក្នុងតំបន់អាស៊ីអាគ្នេយ៍។ លោកគ្រូ Karun បានសិក្សាអំពី “អារិយធម៌បុរាណ៖ យុគសម័យបុរេប្រវត្តិ” ជាមួយនឹងសិស្សថ្នាក់ទី ៧ ហើយនឹងដាក់បញ្ចូល “ជំពូក ២៖ អាណាចក្រដើម – តើមនុស្សនា  
យុគសម័យសំរិទ្ធមានទំនាក់ទំនងនឹងគ្នាយ៉ាងដូចម្ដេច*ខ្លះ*?” ទៅក្នុងមេរៀនរបស់គាត់។

នៅក្នុងដំណាក់កាលនេះ បានធ្វើសេចក្ដីសន្និដ្ឋានថាគម្រោងរបស់ពួកគាត់ប្រព្រឹត្តទៅដោយល្អ ប្រសើរ ហើយថា គម្រោងទាំងនោះពិតជាមានគុណប្រយោជន៍យ៉ាងខ្លាំងសម្រាប់សិស្ស។ លើសពីនេះទៅទៀត ជំនាញបង្រៀន និងចំណេះដឹងរបស់ពួកគាត់ក៏មានការរីកចម្រើនដោយស្របគ្នានឹងការរីកចម្រើននៃលទ្ធផលសិក្សារបស់សិស្សផងដែរ”។ ពួកគាត់បានចំណាយពេលវេលាដើម្បីរៀបចំកិច្ចតែងការបង្រៀន និងឯកសារនៅក្នុងឆ្នាំទីមួយនេះ ប៉ុន្តែនឹងមានសមត្ថភាព ប្រើប្រាស់ឡើងវិញនូវស្នាដៃការងាររបស់ពួកគាត់នៅក្នុងឆ្នាំបន្តបន្ទាប់ទៀត។ ពួកគាត់ក៏នឹងមាន សមត្ថភាពអនុវត្តគោលការណ៍បង្រៀនដែលបានណែនាំ បច្ចេកទេសបង្រៀន និងសកម្មភាពនានា នៅក្នុងមេរៀនប្រវត្តិសាស្រ្តធម្មតាផ្សេងទៀតផងដែរ ដូច្នេះរបៀបបង្រៀនរបស់គាត់ក៏នឹងមានការ ផ្លាស់ប្ដូរម្ដងបន្តិចៗផងដែរ។

ទោះបីជាត្រូវមានការលើកទឹកចិត្តច្រើនដើម្បីមានការផ្លាស់ប្ដូររបៀបបង្រៀន-រៀនក៏ដោយ និងត្រូវ ចំណាយពេលវេលា និងកម្លាំងកាយចិត្តច្រើននៅក្នុងការរៀបចំមេរៀនដំបូងក៏ដោយ ប៉ុន្តែនៅពេល រៀបចំវាម្ដងទៀតគឺមិនសូវមានបញ្ហាប្រឈមច្រើនឡើង។ ចំណុចល្អបំផុត អភិក្រមថ្មីនេះបានក្លាយ ជាផ្នែកមួយនៃការបង្រៀនប្រចាំថ្ងៃដោយធម្មជាតិ។

## **៣.៤ របៀបណែនាំអំពីវាក្យសព្ទស្មុគស្មាញ និងគោលគំនិត**

មានវិសាលភាពនៅក្នុងមេរៀនប្រវត្តិសាស្រ្តរួមដើម្បីអាចជម្នះឧបសគ្គ និងពង្រីកវាក្យសព្ទរបស់សិស្ស។ នៅក្នុងករណីភាគច្រើន ពាក្យដែលអាចនឹងថ្មីសម្រាប់សិស្សថ្នាក់មធ្យមសិក្សាមានដាក់បញ្ចូលនៅក្នុងសន្ទានុក្រម ឬមានផ្ដល់និយមន័យនៅក្នុងឯកសារ និងឯកសារ ប៉ុន្តែអាចនឹងមានពាក្យផ្សេងទៀតដែលសិស្សមួយចំនួនមិនធ្លាប់ស្គាល់។

ទោះជាយ៉ាងណាក៏ដោយ គ្រូបង្រៀនមិនអាចបង្រៀនសិស្សគ្រប់ពាក្យទាំងអស់បានឡើយ។ ជាងនេះទៅទៀត សិស្សក៏ចាំបាច់ត្រូវរៀនអំណានដោយឯករាជ្យដើម្បីពង្រឹងវាក្យសព្ទ និងសិក្សា ជំនាញផងដែរ។ អាស្រ័យហេតុនេះ នៅពេលដែលគ្រូបង្រៀនរៀបចំកិច្ចតែងការបង្រៀន យល់ល្អគ្រូបង្រៀនគួរតែពិនិត្យមើលឯកសារទាំងនោះឡើងវិញ ហើយប្រមើលមើលថាតើពាក្យណាខ្លះដែលសិស្សខ្លះ ឬទាំងអស់អាចនឹងមិនចេះ។ នៅក្នុងមេរៀនខ្លះ អាចនឹងមានពាក្យជាច្រើនដែលសិស្សមិនចេះនៅក្នុងអត្ថបទមេរៀន ពោលគឺអាចនឹងមានច្រើនជាងចំនួនពាក្យដែលគ្រូបង្រៀនរំពឹងទុកថានឹងឱ្យសិស្សបន្ថែមចូលទៅក្នុងបញ្ជីវាក្យសព្ទសកម្មរបស់ពួកគេទៅទៀត។ នៅពេលដែលគ្រូបង្រៀនបានពិនិត្យមើលមេរៀនខ្លឹមសារ និងបានកំណត់វាក្យសព្ទដែលយល់ថាសិស្សមួយចំនួន ឬទាំងអស់អាចនឹងមិនចេះហើយនោះ គូរអាចបែងចេកពាក្យទាំងនេះជាក្រុមទៅតាមប្រភេទ  
របស់វា។ ៖

|  |  |
| --- | --- |
| **ទស្សនាទានគោល និងវាក្យសព្ទ**  ពាក្យពេជន៍ទាំងនេះគឺជាគន្លឹះក្នុងការស្វែងយល់អំពីខ្លឹមសារ និងយល់ដឹងគ្រប់ជ្រុងជ្រោយនៃអត្ថបទ។ ក្នុងនោះ ក៏មានវាក្យសព្ទមួយចំនួនដែលមានប្រយោជន៍សម្រាប់ឱ្យសិស្សបន្ថែមចូលទៅក្នុងបញ្ជីពាក្យប្រើជា**ញឹកញាប់**របស់ពួកគេផងដែរ។ នេះគឺជាវាក្យសព្ទដែលសិស្សយល់ និងប្រើប្រាស់នៅក្នុងការនិយាយ និងការសរសេរ។ | **វាក្យសព្ទដែលមិនសូវប្រើ**  នេះគឺជាវាក្យសព្ទដែលមានប្រយោជន៍សម្រាប់សិស្ស ក្នុងការស្វែងយល់បរិបទនៃមេរៀននេះ ប៉ុន្តែមិនមែនជាគន្លឹះក្នុងការស្វែងយល់អត្ថបទទេ។ វាក្យសព្ទទាំងនេះគឺជាវាក្យសព្ទដែលមិនសូវប្រើប្រាស់ញឹកញាប់ ដែលសិស្សគួរកត់បញ្ចូលទៅក្នុងបញ្ជីវាក្យសព្ទសកម្មរបស់ពួកគេនៅក្នុងដំណាក់កាលសិក្សានេះ។ |
| ចំណុចនេះត្រូវការការយកចិត្តទុកដាក់បន្ថែមនៅក្នុងមេរៀននេះ។ មានយុទ្ធសាស្ត្រ និងអភិក្រមមួយចំនួនគ្រូអាចប្រើប្រាស់ | ចំណុចនេះមិនត្រូវការការណែនាំបន្ថែមទេ។ មានយុទ្ធសាស្ត្រគាំទ្រមួយចំនួន ដែលអាចជួយសិស្សឱ្យអភិវឌ្ឍជំនាញសិក្សា។ |

### 

### ៣.៤.១ គោលគំនិតគន្លឹះ និងវាក្យសព្ទ

ពាក្យទាំងនេះចាំបាច់ត្រូវមានការបង្រៀនឱ្យបានច្បាស់លាស់នៅក្នុងមេរៀន។ មានយុទ្ធសាស្រ្តមួយចំនួនដែលអាចប្រើប្រាស់ដើម្បីសម្រេចគោលដៅនេះដែលអាចអនុវត្តជាមួយនឹងអភិក្រមសិក្សាសកម្ម។ ទោះជាយ៉ាងណាក៏ដោយ សិស្សចាំបាច់ត្រូវជួបពាក្យទាំងនោះតាមរបៀបជាច្រើននៅក្នុងមេរៀនបន្តបន្ទាប់ ប្រសិនបើពាក្យទាំងនោះក្លាយជាផ្នែកនៃវាក្យសព្ទសកម្មរបស់សិស្ស។ នេះគឺជាវិធីសាស្រ្តឱ្យសិស្សជួបពាក្យទាំងនោះនៅក្នុងមេរៀនជាច្រើនលើកច្រើនសារ និងដដែលៗ ដែលសិស្សចាប់ផ្ដើមយល់ដឹងអំពីអត្ថន័យនៃពាក្យទាំងនោះ និងរបៀបប្រើប្រាស់ពាក្យទាំងនោះនៅក្នុងការនិយាយ និងសំណេរ។ ដូច្នេះ ប្រសិនបើសិស្សបានរៀនពាក្យទាំងនេះ គ្រូបង្រៀនចាំបាច់ត្រូវតែបង្កើតឱកាសជាវដ្ដវិលជុំនៅក្នុងមេរៀនបន្ទាប់ តាមរយៈសកម្មភាពមួយចំនួន ដូចជា លំហាត់មានការគិតកម្រិតទាប។ ដោយសារតែពាក្យទាំងនេះតម្រូវឱ្យមានការពន្យល់ឱ្យបានច្បាស់លាស់ ការជួបម្ដងហើយម្ដងៗទៀត និងការអនុវត្ត ពីព្រោះចំនួនដែលមាននៅក្នុងមេរៀននីមួយៗមានកម្រិតតិចតួច។ ក្នុងនាមជាឯកសារណែនាំទូទៅ នេះអាចមានប្រហែលជាចន្លោះប្រាំពាក្យ ពោលគឺអាចនឹងច្រើនជាង ឬតិចជាងនេះបន្តិចបន្តួច ប៉ុន្តែមានពាក្យជាច្រើនទៀតនឹងបង្ហាញអំពីបញ្ហាប្រឈមដោយសារតែការពិតថាវាក្យសព្ទនេះ ចាំបាច់ត្រូវតែរៀបចំឡើងវិញ និងពិនិត្យមើលឡើងវិញនៅក្នុងមេរៀនបន្តបន្ទាប់។ យុទ្ធសាស្រ្តអនុវត្តន៍មួយចំនួនដើម្បីសម្រេចនូវគោលបំណងនេះមានរៀបរាប់នៅក្នុងតារាងខាងក្រោម។

### ៣.៤.២ តើគ្រូបង្រៀនអាចជួយសិស្សក្នុងការបន្ថែមគោលគំនិតគន្លឹះ និងពាក្យនៅក្នុងវាក្យសព្ទសកម្មរបស់ខ្លួនដោយរបៀបណា?

តួនាទីរបស់គ្រូបង្រៀនគឺត្រូវជួយសិស្សអភិវឌ្ឍជំនាញសិក្សាដោយឯករាជ្យ។ គ្រូបង្រៀនចាំបាច់ត្រូវតែធ្វើការណែនាំដល់សិស្ស ពន្យល់អំពីមូលហេតុនៃជំនាញសិស្ស និងអភិក្រម ព្រមទាំងជួយពួកគេនៅក្នុងការអនុវត្តជំនាញទាំងនេះជាប្រចាំរហូតក្លាយជាទម្លាប់របស់ពួកគេ។ វិធីសាស្រ្ត និងយុទ្ធសាស្រ្តអនុវត្តន៍ជាច្រើនមានគោលបំណងធ្វើការណែនាំ គាំទ្រ និងពិនិត្យមើលឡើងវិញទៅលើ វាក្យសព្ទគន្លឹះទាំងអស់នេះ មាន​បង្ហាញនៅក្នុតារាងខាងក្រោម។ តារាងនេះមិនមែនជាបញ្ជីពេញលេញឡើយ ប៉ុន្តែបង្ហាញអំពីវិធីសាស្រ្តសាមញ្ញ អាចអនុវត្តបាន និងមានប្រសិទ្ធភាព។

|  |  |
| --- | --- |
| **យុទ្ធសាស្រ្ត** | **ឧទាហរណ៍** |
| ***កំណត់ត្រា៖ សៀវភៅវាក្យសព្ទសិស្ស***  សិស្សកត់ចំណាំវាក្យសព្ទថ្មីនៅក្នុងសៀវភៅវាក្យសព្ទដាច់ដោយឡែក ឬនៅខាងទំព័រខាងក្រោមសៀវភៅលំហាត់របស់ពួកគេ។ ពួកគេអាចជ្រើសរើស (ដោយមានការណែនាំពីដំបូង) នូ​​វវិធីសាស្រ្តសមស្របបំផុតដើម្បីកិច្ចការនេះ ដែលយោងតាមនិយមន័យ ការបកប្រែ ឧទាហរណ៍ ឬរូបភាពស្រមើលស្រមៃ។ សៀវភៅទាំងនេះ បន្ទាប់មកនឹងត្រូវប្រើប្រាស់សម្រាប់ជាលំហាត់ការគិតកម្រិតទាបនៅក្នុងថ្នាក់រៀន ពីគ្រូបង្រៀន ឬសិស្សដើម្បីធ្វើតេស្ដពួកគេ និងចំពោះគ្នាទៅវិញទៅមក។ | **មូលធននិយម៖** *ប្រព័ន្ធសង្គម និងនយោបាយ ដែលនៅក្នុងប្រព័ន្ធនេះ ទ្រព្យសម្បត្តិ ហើយ****រាល់មធ្យោបាយផលិត****គឺជាកម្មសិទ្ធិឯកជន (ដោយបុគ្គលម្នាក់ៗ ឬ ក្រុមហ៊ុន) និងមានប្រតិបត្តិការដើម្បីរកប្រាក់ចំណេញ។*  **មូលធននិយម៖ ระบบทุนนิยม**  *ផ្ទុយពី****កុម្មុយនីស្ដ***​ |
|
| ***សេចក្ដីផ្ដើម៖ លំហាត់គណិតវិទ្យា***  គ្រូបង្រៀនផ្ដល់ឱ្យសិស្សនូវបញ្ជីពាក្យដើម្បីឱ្យពួកគេផ្គូរផ្គងជាមួយនឹងនិយមន័យរបស់វា។ លំហាត់នេះជួយគ្រូបង្រៀនក្នុងការវាយតម្លៃទៅលើចំណេះដឹងរបស់សិស្សនូវចំណុចទាំងនេះ។នៅពេលដែលគ្រូបង្រៀនផ្ដល់មតិត្រលប់អំពីនិយមន័យត្រឹមត្រូវ ពួកគេនឹងផ្ដល់ឧទាហរណ៍ ឬប្រាប់សិស្សឱ្យសិស្សប្រើប្រាស់ពាក្យនោះនៅក្នុងបរិបទ (ឧទាហរណ៍ ការប្រើប្រាស់វិធីសាស្រ្តគិតរួមជាគូពីរនាក់)។ សិស្សក៏អាចធ្វើតេស្ដគ្នាទៅវិញទៅមកជាគូ ឬជាក្រុមតូច ដោយអានឮៗនូវនិយមន័យដើម្បីឱ្យដៃគូរបស់គេប្រាប់ពាក្យត្រឹមត្រូវ។ | https://lh5.googleusercontent.com/oEZvvKRtyKeR_FrrzIxAcJNVzMOHXy5YBxnCns3hE7w151RBMuodPoypkW5GhbNfeXNrrWuCdPPnWnXxoDLw-XfDsd1QZKZ7pr9MhrmWLaDd-nbO60l9GbblbQ7ZZwHZUBHdzyxl |
| ***សេចក្ដីផ្ដើម៖ លំហាត់បំពេញពាក្យបាត់***  លំហាត់បំពេញពាក្យបាត់គឺជាលំហាត់បំពេញចន្លោះខ្វះខាត ដែលគ្រូបង្រៀនបានដកចេញនូវវាក្យសព្ទគន្លឹះពីអត្ថបទ និងដាក់ពាក្យនោះនៅខាងលើ។ លំហាត់នេះគឺធ្វើឡើងដោយអមជា មួយនឹងលំហាត់ផ្គូផ្គងដើម្បីពង្រឹងភាពពេញលេញនៃវាក្យសព្ទនោះនៅនៅក្នុងបរិបទ។  ជាលំហាត់បំពេញបន្ថែម/ពង្រីក សិស្សអាចកំណត់៖ តើពាក្យដែលស្គាល់មួយណាដែលពាក្យនោះអាចផ្គុំជាមួយ? តើចំណុចតម្រុយនេះអាចជួយបង្កើនការយល់ដឹងអំពីអត្ថន័យរបស់វាដែរឬទេ? ក្នុងនោះក៏មានវិសាលភាពសម្រាប់ការរំលឹកវេយ្យាករណ៍ ឧទាហរណ៍ ថ្នាក់ពាក្យដែលពាក្យបាត់ - នាម កិរិយាសព្ទ ឬគុណនាម? | ផលិតផលត្រីដែលត្រូវបានផ្អាប់ប្រែក្លាយ “……………………..” ហើយលែងត្រូវបានចាត់ទុកថាឆៅទៀតហើយ។  ខណៈដែលពុំមានថាតើគោលគំនិតនៃប្រហុកគឺជា ……………………… បច្ចេកទេសដែលរីកសាយភាយចេញពីប្រទេសរ៉ូមបុរាណ និងក្រិចមកកាន់តំបន់អាស៊ីអាគ្នេយ៍តាមរយៈការតភ្ជាប់ពាណិជ្ជកម្ម ដែលជាចំណុចរួមនៃផលិតផលប្រហុកនៅក្នុងតំបន់នេះបង្ហាញអំពី ……………………… របស់ប្រជាជនក្នុងការរក្សាទុកត្រីតាមរដូវកាលដើម្បីឱ្យពួកគាត់អាចបន្ថែមប្រូតេអ៊ីនឱ្យបានច្រើនតាមដែលអាចធ្វើបានទៅក្នុងម្ហូបអាហាររបស់ខ្លួន។ |
| ***ការគាំទ្រនៅក្នុងថ្នាក់៖ ជញ្ជាំងពាក្យ***  គ្រូបង្រៀនអាចបង្កើតពាក្យតាមដែលបានបង្រៀននៅក្នុងជំពូក។ ចំណុចនេះអាចធ្វើឡើងដោយមានការគិតពិចារណា ដោយពង្រឹងបន្ថែមទៅលើវាក្យសព្ទសំខាន់នៅក្រោមគោលគំនិតគ្រប់ជ្រុងជ្រោយ។  ឧទាហរណ៍ មូលធននិយម អាចជាគោលគំនិត សំខាន់ៗ និងនៅក្រោមគោលគំនិតពាក្យឆត្រ ដែលអាចជាវាក្យសព្ទគន្លឹះផ្សេងទៀត រួមទាំង មូលនិធិ វត្ថុបញ្ចាំ ចំណាប់អារម្មណ៍ ។ល។ បន្ទាប់មក ជញ្ជាំងនេះអាចត្រូវបានប្រើប្រាស់ដើម្បីឆ្លុះបញ្ចាំង ហើយតាមកាលវេលាកំណត់ ពិនិត្យមើលគោលគំនិត និងវាក្យសព្ទសំខាន់ៗនៅក្នុងមេរៀនបន្តបន្ទាប់។ | https://docs.google.com/drawings/d/s_OQiBUr2AW2Gdwckn3_cKw/image?w=298&h=206&rev=114&ac=1&parent=14PrvpekGfJJ2eAJCSuXnM3BInBeEqPMkqlrmHqY3iVs |
| ***ការរំលឹកឡើងវិញ៖ លំហាត់មានការគិតកម្រិតទាប***  វិធីសាស្រ្តមានប្រសិទ្ធភាពបំផុតដើម្បីរៀនឡើងវិញ និងពិនិត្យមើលលើវាក្យសព្ទនេះ គឺ “លំហាត់មានការគិតកម្រិតទាប” ញឹកញាប់។ គ្រូ បង្រៀនរៀបចំបញ្ជីគោលគំនិត ឬ ពាក្យគន្លឹះចាប់ពីប្រាំបីទៅដប់ពាក្យដើម្បីរំលឹកនៅពេលសេចក្ដីផ្ដើមមេរៀន។ គ្រូបង្រៀនអាននិយមន័យ និង សិស្សនឹងសរសេរពាក្យគន្លឹះត្រូវគ្នានៅក្នុងសៀវភៅរបស់ពួកគេ។ សិស្សអាចលុបកែតម្រូវ និងដាក់ពិន្ទុឱ្យគ្នាទៅវិញទៅមកនៅពេលគ្រូបង្រៀនផ្ដល់មតិត្រលប់។ ពុំចាំបាច់ប្រមូលពិន្ទុ ការពិតណាស់ ហើយនេះគឺជាគំនិតគន្លឹះមួយនៃ លំហាត់មានការគិតកម្រិតទាប។ | spot quiz.jpeg |

|  |  |
| --- | --- |
| ***ការរម្លឹកមេរៀន៖ ប័ណ្ណ Flashcards***  ប័ណ្ណFlashcards អាចមានប្រយោជន៍ ទោះបីជា drawback ត្រូវចំណាយពេលច្រើនក្នុងការធ្វើក៏ដោយ។ ប្រសិនបើលោកអ្នកមានកុំព្យូទ័រ និងម៉ាស៊ីនព្រីន មានកម្មវិធីបង្កើតប័ណ្ណ flashcard ដោយឥតគិតថ្លៃជាច្រើននៅលើអ៊ីនធឺណិត។ ជ​ម្រើសមួយមានរៀបរាប់នៅក្នុងផ្នែកធនធាន។ ឧទាហរណ៍ នៅលើវែបសាយត៍ Quizlet.com អ្នកអាចបង្កើតឈុតពាក្យ និងនិយមន័យសម្រាប់ការព្រីនចេញ។ ប្រសិនបើគ្រូបង្រៀនមានម៉ាស៊ីនបញ្ចាំងស្លាយដ៍នៅក្នុងបន្ទប់ថ្នាក់រៀន ពួកគេអាចបង្ហាញប័ណ្ណ flashcards នៅលើ អេក្រង់កុំព្យូទ័រ។ ប្រសិនបើសិស្សមានទូរសព្ទដៃ ពួកគេអាចចូលមើល ហើយអនុវត្តនៅក្រៅម៉ោងសាលារៀនបាន។ ក្រៅពីនេះ ក៏មានហ្គេមរំលឹក វាក្យសព្ទបុរេសកម្មដែលអាចបញ្ចាំងដោយផ្ទាល់ផងដែរ។ | https://lh6.googleusercontent.com/PW3Ariu12GxR87xePk-N8TC1xQRMvXTJmmLpE1eaXSt9HXll-MCAJstlIEMGwU2QlIGYi3POxFvuDJh0--fwmV6roQ3aMlgy6EHz_tSxGqbBZBaE28XL5_xSNwoZJJ3ZdRNOukbg |
| ***ការរំលឹក៖ ការតម្រៀបពាក្យ (ល្បែងតម្រៀបពាក្យ)***  សិស្សភាគច្រើនពេញចិត្តនឹងល្បែងតម្រៀបពាក្យ។ ទោះបីជាទាំងនេះគឺជាវិធីសាស្រ្តធ្វើតេស្ដសាមញ្ញដែលមានប្រសិទ្ធភាពនៅក្នុងការធ្វើតេស្ដសមត្ថភាពសិស្សដើម្បីរំលឹកពាក្យសមស្របដែលត្រូវគ្នាជាមួយនឹងនិយមន័យដែលបានផ្ដល់ជូន ខណៈដែលសិស្សជាច្រើនផ្សេងទៀតយល់ឃើញថាវាគឺជាលំហាត់មានការចូលរួម និងទាក់ទាញចិត្តជាងលំហាត់ផ្គូផ្គងសាមញ្ញ។  ប្រសិនបើគ្រូបង្រៀនមានកុំព្យូទ័រ និងម៉ាស៊ីន ព្រីន មានកម្មវិធីតម្រៀបពាក្យនៅលើអ៊ីនធឺណិត។ ល្បែងតម្រៀបពាក្យដែលងាយស្រួលប្រើអាចរកបាននៅលើវែបសាយត៍នៅ៖ <http://puzzlemaker.discoveryeducation.com/> | https://lh5.googleusercontent.com/NtGcJ1uNGzUcj2NJW8ksFxR3Ou64zGRIp4L7KvFYK4g-DH7e4mzIw75wUTUJWiYNOj1LvyXliGrvu0l3owe55gGDdM-SGqQceKgbJoWx9K1csNsfgCbWisfobxFvgV9RoWpjQMPe |

### ៣.៤.៣ វាក្យសព្ទចៃដន្យ

ពាក្យមួយចំនួនអាចនឹងមានប្រយោជន៍សិស្សក្នុងការស្វែងយល់នៅក្នុងមេរៀន ប៉ុន្តែមិនមែនជាគោលគំនិត ឬវាក្យសព្ទគន្លឹះដែលសិស្សចាំបាច់ត្រូវតែដាក់បញ្ចូលនៅក្នុងបញ្ជីវាក្យសព្ទសកម្មរបស់ខ្លួននៅក្នុងដំណាក់កាលសិក្សានេះនោះទេ។ និយមន័យនៃពាក្យទាំងនេះអាចមានបង្ហាញនៅក្នុង  
សន្ទានុក្រមនៃនិយមន័យ ដែលអមជាមួយនឹងប្រភព និងសកម្មភាព។ សិស្សអាចទទួលបានការលើកទឹកចិត្តឱ្យសួរ “តើខ្ញុំចាំបាច់ត្រូវដឹងអត្ថន័យនៃពាក្យដើម្បីដឹងអំពីប្រភពនេះ ឬសកម្មភាព?” ប្រសិនបើពុំមានសំណួរទេ ពួកគេអាចបន្តអាន និងបដិសេធពាក្យនេះ។ គ្រូបង្រៀនក៏អាចជួយណែនាំសិស្សទាញអត្ថន័យនៃពាក្យនោះ។ សិស្សអាចសន្និដ្ឋានអត្ថន័យដែលអាចមាននៃពាក្យ ចេញពីបរិបទនៅក្នុងប្រយោគ ឬកថាខណ្ឌ និងតាមរយៈការពិនិត្យមើលរចនាសម្ព័ន្ធនៃពាក្យ  
(ដូចជា ពាក្យបន្ថែមដើម ពាក្យបន្ថែម និងឫសពាក្យ) និងថ្នាក់ពាក្យ – គុណនាម កិរិយាសព្ទ គុណកិរិយា ឬនាម។

## **៣.៥ ការសិក្សាសកម្ម**

ការសិក្សាសប្បាយគឺជាការសិក្សាយូរអង្វែង

“មេរៀនប្រវត្តិសាស្រ្តរួមនៅក្នុងតំបន់អាស៊ីអាគ្នេយ៍  
ផ្ដល់ជាគោលគំនិតថ្មីអំពីរបៀបធ្វើឱ្យការបង្រៀន និងសិក្សាកាន់តែគួរឱ្យចាប់អារម្មណ៍ និង មានការចូលរួម ជាពិសេសទាញយកចំណាប់អារម្មណ៍សិស្ស និងចំណាប់អារម្មណ៍ផ្សេងៗ។ មេរៀននេះជំរុញឱ្យមានការឆ្នៃប្រឌិត និងកិច្ចសន្ទនាច្រើន”

**មតិយោបល់ពីគ្រូបង្រៀន ក្នុងអំឡុងពេលសាកល្បងកម្មវិធី**

កិច្ចតែងការបង្រៀនភាគច្រើនបានរៀបចំឡើងសម្រាប់ប្រវត្តិសាស្រ្តរួមនៃតំបន់អាស៊ីអាគ្នេយ៍ណែនាំឱ្យសកម្មភាពប្រើប្រាស់បច្ចេកទេសសិក្សាសកម្ម។

សម្រាប់អភិក្រមសិក្សាអកម្មបែបបុរាណ គ្រូបង្រៀនផ្ដោតពេលច្រើនបង្ហាញតែទៅលើផ្នែកសំខាន់នៃមេរៀនដើម្បីបង្ហាញព័ត៌មានដល់សិស្ស ជារឿយៗនៅក្នុងបឋកថាផ្លូវការរបស់ខ្លួន។ ផ្ទុយមកវិញ អភិក្រមសិក្សាសកម្ម សិស្សចូលរួមយ៉ាងសកម្មភាពលើសពីការគ្រាន់តែស្ដាប់ និងការកត់ត្រា។ សិស្សសិក្សា និងអភិវឌ្ឍជំនាញថ្មីតាមរយៈការស្វែងយល់សកម្មភាព ដូចជា អំណានសំខាន់ ការដោះស្រាយបញ្ហា ការពិភាក្សាជាក្រុម ឬកិច្ចការផ្សេងទៀតដែលលើកកម្ពស់ការត្រិះរិះពិចារណា និងការផ្លាស់ប្តូរនៅក្នុងចំណោមសិស្ស។ គ្រូបង្រៀនអាចសម្ដែងតួជាអ្នកណែនាំ ឬអ្នកសម្របសម្រួលជាជាងអ្នកមានចំណេះដឹងតែមួយមុខ។

*ការជ្រើសរើសឧបករណ៍ យកមកប្រើប្រាស់នៅក្នុងជំពូក នេះគឺបាន​បង្ហាញ និង ពន្យល់នៅក្នុងផ្នែក ៤ នៃឯកសារ និងឧបករណ៍រួចហើយ។*



### ៣.៥.១ តើការសិក្សាសកម្មមានអត្ថប្រយោជន៍អ្វីខ្លះ?

ការសិក្សាជាច្រើនបានបង្ហាញអត្ថប្រយោជន៍នៃការសិក្សាសកម្មមកលើសិក្សាជាច្រើន។  
អត្ថប្រយោជន៍ភាគច្រើនដែលគេបានទាញសេចក្ដីសន្និដ្ឋានរួមមានដូចខាងក្រោម៖

* សិស្សសិក្សា និងទទួលបានចំណេះដឹងច្រើនជាង
* សិស្សអភិវឌ្ឍសមត្ថភាពក្នុងការគិតត្រិះរិះពិចារណា និងការដោះស្រាយបញ្ហា
* សិស្សមានចិត្តចង់សិក្សា
* គ្រូបង្រៀនកាន់តែមានចិត្តក្នុងការបង្រៀន
* សិស្សអភិវឌ្ឍជំនាញសង្គម និងសហការតាមរយៈសកម្មភាពជាក្រុម
* សិស្សមានឱកាសទទួលបានបទពិសោធន៍តាមរយៈសកម្មភាពជាច្រើនដើម្បីជួយផ្ដល់នូវ ចំណេះដឹង ចំណាប់អារម្មណ៍ និងភាពខ្លាំងជាមុនក្នុងកម្រិតជាច្រើនដើម្បីឱ្យដំណើរការសិក្សាកាន់តែមានលក្ខណៈបរិយាបន្ន។

សកម្មភាពប្រភេទទាំងនេះជួយលើកទឹកចិត្តឱ្យសិស្សធ្វើការគិតពិចារណាអំពីខ្លឹមសារ និងការសម្ដែងតួទៅតាមគំនិតផ្ទាល់ខ្លួន ជាជាងព័ត៌មានសិក្សាស្តង់ដារតាមរយៈការទន្ទេញចាំមាត់។ ពួកគេប្រើប្រាស់ជំនាញត្រិះរិះពិចារណាកម្រិតខ្ពស់ជាជាងជំនាញត្រិះរិះពិចារណាកម្រិតទាប។ ជា  
លទ្ធផល សិស្សនឹងបានរៀនសូត្រតាមរយៈការស្វែងយល់ខ្លឹមសារជាជាងការទន្ទេញចាំមាត់ ហើយការចងចាំខ្ពស់ផងដែរ។

គ្រូបង្រៀនជាច្រើនបានអង្កេតឃើញថានៅពេលដែលពួកគេបង្រៀនមេរៀនប្រវត្តិសាស្រ្តរួមនៃតំបន់អាស៊ីអាគ្នេយ៍ សិស្សមានការចូលរួមច្រើននៅក្នុងមេរៀន និងមានឆន្ទៈចូលរួម។

### ៣.៥.២ តើគ្រូបង្រៀនអាចប្រែក្លាយមេរៀនឱ្យទៅជាមេរៀនសិក្សាសកម្មដោយរបៀបណា?

ការសិក្សាសកម្មមិនមែនកើតឡើងដោយឯកឯងនោះទេ។ គ្រូបង្រៀនត្រូវតែដាក់បញ្ចូលច្ចេកទេសនេះនៅក្នុងយុទ្ធសាស្រ្តបង្រៀនរបស់ខ្លួន និងដើរតួនាទីបុរេសកម្មនៅក្នុងការរៀបចំកិច្ចអន្តរាគមន៍ និងបរិស្ថានសិក្សា។ គ្រូបង្រៀនថ្មី ឬគ្រូបង្រៀនដែលទើបមានបទពិសោធន៍ថ្មីថ្មោងជាមួយនឹង  
វិធីសាស្រ្តបង្រៀនប្រវត្តិសាស្រ្តថ្មីនេះ អាចនឹងមានអារម្មណ៍បារម្ភបន្តិចបន្តួចនៅក្នុងការអនុវត្តជំហាននេះដែលដកស្រង់ចេញពីវិធីសាស្រ្តណែនាំដោយគ្រូបង្រៀននៅក្នុងថ្នាក់រៀនដែលមានសិស្សច្រើនជាមួយនឹងរបៀបសិក្សាសកម្មនេះ។

ទោះជាយ៉ាងណាក៏ដោយ ការសិក្សាសកម្មមានកម្រិតផ្សេងៗគ្នា។ គ្រូបង្រៀនអាចអនុញ្ញាតឱ្យមាន ការផ្លាស់ប្ដូរម្ដងបន្តិចៗនៅក្នុងថ្នាក់រៀនរបស់ពួកគេ ដោយផ្ដល់ឱ្យសិស្សរបស់ពួកគេ និងពួកគាត់ នូវពេលវេលាកែសម្រួលដំណើរការទាំងនេះ និងទទួលអត្ថប្រយោជន៍ជាវិជ្ជមាននូវវិធីសាស្រ្តទាំងនេះ។ ឧទាហរណ៍ខាងក្រោមនេះ បង្ហាញអំពីរបៀបដែលគ្រូបង្រៀនកែសម្រួលមេរៀន និងរបៀប បង្រៀនម្ដងមួយជំហានៗចំពោះមេរៀនប្រវត្តិសាស្រ្តបែបសិក្សាសកម្ម។

|  |  |  |  |  |
| --- | --- | --- | --- | --- |
|  | **ការបង្រៀន បែបណែនាំដោយ គ្រូបង្រៀន** |  |  | **ការសិក្សាសកម្ម** |
|  | **<-------------------------------------------------------------------------------------------------------------------------------------------------------------------->** | | | |
| **តួនាទីរបស់ គ្រូបង្រៀន** | គ្រូបង្រៀនអង្គុយ ឬ ឈរនៅខាងមុខថ្នាក់រៀននៅក្នុងបន្ទប់ និង គ្រប់គ្រងដំណើរការសិក្សា។ គ្រូបង្រៀនរៀបចំកិច្ចតែងការ និងរៀបចំអ្វីៗគ្រប់យ៉ាង ពន្យល់ ឆ្លើយសំណួរ លំហាត់ និងផ្ដល់មតិត្រលប់ដល់សិស្ស អំពីការសិក្សារបស់ពួកគេ។ | គ្រូបង្រៀនភាគច្រើនគ្រប់គ្រង ផ្ដល់បឋកថាសម្រាប់សកម្មភាព នីមួយៗ ដឹកនាំ និងគ្រប់គ្រងយ៉ាងជិតស្និទ្ធនូវសកម្មភាពមាន ការរៀបចំរចនាសម្ព័ន្ធកម្រិតខ្ពស់ទាញសេចក្ដីសន្និដ្ឋាន និងធ្វើការវាយតម្លៃចុងក្រោយ។ | គ្រូបង្រៀននិយាយតិច សួរសំណួរច្រើន។ ម៉ោងពាក់កណ្ដាលនៃ មេរៀនគឺចំណាយលើសកម្មភាពដែលសិស្សចូលរួមយ៉ាងសកម្ម។  គ្រូបង្រៀនផ្ដល់ការណែនាំដោយសង្ខេប អង្កេតមើលសិស្សសម្ដែងតួនៅក្នុងសកម្មភាពជាក្រុមដែលគ្រូកំណត់ឱ្យធ្វើ និងទាញសេចក្ដីសន្និដ្ឋាន បន្ទាប់សិស្សសួរសំណួរហើយផ្ដល់មតិត្រលប់ ឬមតិស្ថាបនា។ គ្រូបង្រៀនអាចបែងចែកសិស្សជាក្រុមទៅតាមកម្រិតសមត្ថភាព ផ្សេងៗ អាចទទួលស្គាល់សិស្ស តាមជំនាញផ្លូវអារម្មណ៍ និងសង្គម ភាពខ្លាំង និងតម្រូវការរបស់ពួកគេ។ | គ្រូបង្រៀនរៀបចំផែនការសម្រាប់គោលបំណង និងសកម្មភាពសំខាន់ ក៏ដូចជាអំពីរបៀបសម្របសម្រួល មេរៀន រៀបចំ​ឯកសារ និងណែនាំសិស្សនៅពេលពួកគេមិនប្រាកដ ឬភាន់ច្រឡំណាមួយ។ គ្រូបង្រៀនគឺជាអ្នកស្ដាប់ដ៏ល្អ ប្រើប្រាស់ធាតុចូលរបស់សិស្សដើម្បីណែនាំដោយប្រយោល ឬពង្រឹងអត្ថន័យមេរៀន និងពន្យល់ស៊ីជម្រៅអំពីចំណុចដែលសិស្សចង់ស្វែងយល់។  គ្រូបង្រៀនស្គាល់សិស្សម្នាក់ៗ និងស្វែងរកវិធីសាស្រ្តជំរុញសិស្សម្នាក់ៗទៅតាមវិធីសាស្រ្តដែលសមស្របនឹងសក្ដានុពល និងការត្រៀមលក្ខណៈ របស់ពួកគេ។ |
| តួនាទីរបស់សិស្ស | សិស្សដើរតួនាទីអកម្ម តាមរយៈការស្ដាប់ ការឆ្លើយសំណួរដែលភាគច្រើនជាសំណួរបិទ តេស្ដគូសខ្មៅដៃលើក្រដាសចម្លើយ និងធ្វើលំហាត់។ | សិស្សអនុវត្តតាមការណែនាំស្ទើរតែគ្រប់ពេលវេលាទាំងអស់ ប៉ុន្តែចាប់ផ្ដើមធ្វើសកម្មភាពខ្លីៗមួយចំនួន​ បន្ទាប់ពីមានការណែនាំ និងការពិនិត្យមើលយ៉ាងល្អិតល្អន់របស់គ្រូបង្រៀន។ សិស្សចាប់ផ្ដើមឆ្លើយនឹងសំណួរបើក និងចេះគិតឃើញសំណួរផ្ទាល់ខ្លួន ឬមតិត្រលប់។ | សិស្សស្គាល់អំពីតួនាទីរបស់ខ្លួននៅក្នុងពេលបំពេញការងារជាក្រុម និងត្រូវចំណាយពេលច្រើនលើការគ្រប់គ្រងសកម្មភាពរបស់សិស្ស ម្នាក់ៗ និងសកម្មភាពជាក្រុម។  ចាប់ពីការណែនាំដោយសង្ខេប ពួកគាត់រៀបចំផែនការជំហាននៅក្នុងការបំពេញកិច្ចការ និងជួយគ្នាក្នុងការតាមដានការងារទៅវិញទៅមក ពេលខ្លះដោះស្រាយដោយខ្លួនឯង។ ការរៀបចំផែនការ ការវិភាគ និងការវាយតម្លៃ ពេលខ្លះអនុវត្តដោយស្វ័យប្រវត្តិនៅក្នុងសកម្មភាពដោយមិនចាំបាច់មានការណែនាំផ្លូវការឡើយ។ | សិស្សដើរតួនាទីយ៉ាងសកម្មនៅក្នុងមេរៀន ដែលជាអ្នកបំពេញសកម្មភាព ស្ទើរតែគ្រប់ផ្នែកទាំងអស់ ដោយមានការណែនាំ និងការគាំទ្រតិចតួចពី គ្រូបង្រៀន។  សិស្សអាចគ្រងគ្រងតួនាទីរបស់ ខ្លួន។ សិស្សមានទំនុកចិត្តចំពោះខ្លួនឯង ដៃគូ និងគ្រូបង្រៀនរបស់ពួកគេ។ ពួកគេមានជំនាញនៅក្នុងការរៀបចំផែនការ ធ្វើសកម្មភាពតាមការគ្រោងទុក និងធ្វើការរំលឹក/ឆ្លុះបញ្ចាំងដើម្បីកែលម្អខ្លួនឯង។ ពួកគេធ្វើការសហការគ្នាបានល្អប្រសើរជាមួយនឹងដៃគូ និងបង្ហាញគំនិតបើកចំហ និងចេះគោរពមតិយោបល់ និងអត្តសញ្ញាណគ្នាទៅវិញទៅមក។  ពួកគេចូលរួមនៅក្នុងការវាយតម្លៃ តាមរយៈស្វ័យវាយតម្លៃ ក៏ដូចជាការផ្ដល់មតិត្រលប់ដល់ដៃគូ និងគ្រូបង្រៀនរបស់ខ្លួន។ |
| សកម្មភាព | នៅក្នុងការបង្រៀន គ្រូបង្រៀននិយាយ ធ្វើ តេស្ដគូសខ្មៅដៃលើក្រដាសចម្លើយ និងម្ដងម្កាល មើលឯកសារ មេរៀនវីដេអូ ដោយពុំមានការពិភាក្សាបន្ទាប់ពីមើលវីដេអូមេរៀន រួច។ | សម្រាប់ការបង្រៀន គ្រូបង្រៀននិយាយ បំពេញសន្លឹកខ្មៅដៃ និងមើលឯកសារ វីដេអូ បន្ទាប់មកពីគឺការពិភាក្សា ជាគូ រយៈពេល ១-២ នាទី ដោយធ្វើការស៊ើបសង្កេត និងវិភាគកិច្ចការដែលបានចាត់តាំងឱ្យនៅលើឯកសារ ឬធ្វើសកម្មភាពនៅក្នុងក្រុមតូច។ | ការច្របាច់បញ្ចូលគ្នានូវសកម្មភាពជាច្រើនចូលគ្នាយ៉ាងហោចណាស់ដោយត្រូវចំណាយមួយភាគបីនៃម៉ោងដែលមានទៅលើសកម្មភាពសកម្ម ឧទាហរណ៍ សកម្មភាពសម្ដែងតួ ហ្គេមអនុវត្តន៍សិប្បនិម្មិត និងការធ្វើជាគំរូ ការស៊ើបអង្កេត ឬការពិភាក្សាជាក្រុម។ | ការច្របាច់បញ្ចូលគ្នានូវសកម្មភាពផ្សេងៗចូលគ្នា ដោយរក្សាតុល្យភាពរវាងការបង្រៀនណែនាំដោយគ្រូបង្រៀន និងលំហាត់ដឹកនាំដោយសិស្សជាវិធីសាស្រ្តសមស្របដើម្បីសម្រេចគោលបំណងសិក្សា។  សកម្មភាពសកម្មត្រូវបានរៀបចំជាប្រចាំ ឧ. សកម្មភាពសម្ដែងតួ ហ្គេមអនុវត្តន៍សិប្បនិម្មិត ស្រាវជ្រាវ ការធ្វើជាគំរូ សកម្មភាពអនុវត្តផ្ទាល់ ការពិភាក្សាជាគូ ឬជាក្រុម។ |

|  |  |  |  |  |
| --- | --- | --- | --- | --- |
| ការវាយតម្លៃ | តេស្ដគូសខ្មៅដៃលើក្រដាសចម្លើយ ផ្ដោតលើចម្លើយបិទលើអង្គហេតុ និងខ្លឹមសារដែលបាន​បង្ហាញនៅក្នុងសៀវភៅសិក្សា។ | តេស្ដគូសខ្មៅដៃលើក្រដាសចម្លើយ បំពេញបន្ថែមដោយសមាមាត្រតូចមួយនៃវិធីសាស្រ្តវាយតម្លៃផ្សេងទៀត ដូចជា តេស្ដលទ្ធផល សិក្សា ការបង្ហាញការងារជាក្រុម។ | ការរក្សាតុល្យភាពរវាងតេស្ដគូសខ្មៅដៃលើក្រដាសចម្លើយ និងការងារ/លទ្ធផលសិក្សាពិតប្រាកដ។ ការខិតខំប្រឹងប្រែង និងឥរិយាបថ ក៏ដូចជា ធាតុចូលរបស់សិស្សត្រូវបានទទួលស្គាល់ និងត្រូវបានវាយតម្លៃជាផ្នែកមួយនៃលទ្ធផលសិក្សា។ តារាងវិភាគអាចនឹងមានប្រើ។ | ការវាយតម្លៃតាមដំណាក់កាល និងសរុបត្រូវបានដាក់បញ្ចូលជាផ្នែកមួយនៃមេរៀន។  ចំណេះដឹង ជំនាញ និងឥរិយាបថត្រូវបានតម្លៃដោយធៀបជាមួយនឹងគោលបំណងសិក្សា។ ការផ្ដោតការយកចិត្តទុកដាក់គឺការវាយតម្លៃពិតជាក់ស្ដែង។ តារាងវិភាគត្រូវបានចែករំលែកដោយស្វ័យប្រវត្តិ និងស្វាគមន៍ធាតុចូលរបស់សិស្សមុនពេលយកមកប្រើប្រាស់នៅក្នុង មេរៀននេះ។  សិស្សទទួលបានការលើកទឹកចិត្ត ឱ្យផ្ដល់មតិត្រលប់ និងវាយតម្លៃ លទ្ធផលដើម្បីកែលម្អលទ្ធផល សិក្សារបស់ខ្លួន។ |

### 

### ៣.៥.៣ ការសិក្សាសកម្មនៅក្នុងការគ្រប់គ្រងថ្នាក់រៀនមានសិស្សច្រើន

ខណៈដែលសកម្មភាពសិក្សាសកម្ម ជាទូទៅមានឥទ្ធិពលវិជ្ជមានលើការសិក្សារបស់សិស្សក៏ដោយ ពួកគេអាចនឹងមានបញ្ហាប្រឈមនៅក្នុងការរៀបចំសកម្មភាពសិក្សាទាំងនេះខ្លះៗ។ ជារឿយៗគ្រូបង្រៀនត្រូវបង្រៀនសិស្សជាច្រើន។ ពួកគាត់អាចមានការលំបាកក្នុងការរៀបចំបរិយាកាសរូបវ័ន្តនៅក្នុងថ្នាក់រៀនដើម្បីសម្របសម្រួលទំនាក់ទំនងទៅវិញទៅមករបស់សិស្សដោយរលូន និងការធ្វើការងារជាក្រុម។ ទោះជាយ៉ាងណាក៏ដោយ គ្រូបង្រៀនមិនគួរបាក់ទឹកចិត្ត និងបោះបង់ការព្យាយាមអនុវត្តតាមកម្មវិធីសិក្សាប្រវត្តិសាស្រ្តរួមឡើយ។ គ្រូបង្រៀនអាចជ្រើសរើសបច្ចេកទេសសិក្សាសកម្មដែលមានភាពងាយស្រួលក្នុងការអនុវត្តនៅក្នុងបរិបទមានឧបសគ្គរូបវ័ន្ត និងធានាថាខ្លួនបានរៀបចំលក្ខណៈបានល្អប្រសើរ និងមានទំនុកចិត្តជាមួយនឹងល្បឿនបង្រៀនរបស់ពួកគាត់។ខាងក្រោមនេះគឺជាឧទាហរណ៍មួយចំនួនសម្រាប់ជាការបង្ហាញ។

### ការធ្វើការងារជាគូ

នៅពេលសិស្សទាំងអស់ចូលកន្លែងអង្គុយហើយ ពួកគេអាចងាកទៅរកសិស្សដែលអង្គុយនៅជាប់ខ្លួន ហើយចាប់ផ្ដើមធ្វើការពិភាក្សា។ នេះគឺជាការធ្វើការងារជាគូ។ ការងារជាគូនេះគឺមានប្រយោជន៍សម្រាប់ការបំផុសគំនិតភ្លាមៗ ការពិភាក្សារយៈពេលវែង និងសកម្មភាពជាច្រើនផ្សេងទៀត។ ដ្យាក្រាមទី ១ ខាងក្រោមបង្ហាញអំពីការរៀបចំថ្នាក់រៀន។

(ដ្យាក្រាមទី ១)

|  |  |  |  |  |  |  |
| --- | --- | --- | --- | --- | --- | --- |
| ១ | ២ | ៣ | ៤ | ៥ | ៦ |  |

ដើម្បីឱ្យសិស្សអាចអង្គុយលាយគ្នាចម្រុះ និងបង្កើតបរិយាកាសផ្លាស់ប្តូរគំនិតយោបល់គ្នាទៅវិញទៅមក សិស្សក៏អាចងាកទៅរកសិស្សដែលអង្គុយនៅម្ខាងទៀតផងដែរ (សូមមើលដ្យាក្រាមទី ២) ឬ ងាកទៅរកសិស្សដែលអង្គុយនៅពីខាងក្រោយ ឬនៅខាងមុខរបស់ពួកគេ (ដ្យាក្រាមទី ៣) ដើម្បីចែករំលែកគំនិតយោបល់របស់ពួកគេ។

(ដ្យាក្រាមទី ២)

|  |  |  |  |  |  |  |
| --- | --- | --- | --- | --- | --- | --- |
| (“១” ប្ដូរទៅអង្គុយកន្លែងអង្គុយជាប់នឹង “៦”) | ២ | ៣ | ៤ | ៥ | ៦ | ១ |

(ដ្យាក្រាមទី ៣)

|  |  |  |  |  |  |  |
| --- | --- | --- | --- | --- | --- | --- |
| ១ | ២ | ៣ | ៤ | ៥ | ៦ |  |
| ៧ | ៨ | ៩ | ១០ | ១១ | ១២ |  |

### 

### ការធ្វើការងារជាក្រុមតូចដែលមានសមាជិកបួននាក់

កិច្ចតែងការបង្រៀនប្រវត្តិសាស្រ្តរួមណែនាំឱ្យប្រើប្រាស់សកម្មភាពជាក្រុមជាច្រើន។ ក្រុមដែលមានសិស្សបួននាក់ងាយស្រួលបង្កើតដោយមិនចាំបាច់ឱ្យសិស្សប្ដូរទៅកាន់តុ និងកៅអីផ្សេងទៀតឡើយ ដែលឱ្យសិស្សពីរនាក់ដែលអង្គុយនៅជួរខាងមុខងាកមករកសិស្សដៃគូពីរនាក់ដែលអង្គុយនៅជួរខាងក្រោយ។ (សូមមើលដ្យាក្រាមទី ៤)។

ដ្យាក្រាមទី ៤

|  |  |  |  |  |  |  |
| --- | --- | --- | --- | --- | --- | --- |
| ១ | ២ | ៣ | ៤ | ៥ | ៦ |  |
| ៧ | ៨ | ៩ | ១០ | ១១ | ១២ |  |

ស្រដៀងគ្នានេះដែរ សមាជិកនៅក្នុងក្រុមអាចធ្វើការផ្លាស់ប្ដូរបានដោយងាយ ប្រសិនបើសិស្សប្ដូរទៅចំហៀងផ្សេងទៀត (សូមមើលដ្យាក្រាមទី ៥)។

ដ្យាក្រាមទី ៥

|  |  |  |  |  |  |  |
| --- | --- | --- | --- | --- | --- | --- |
| (“១” ប្ដូរទៅអង្គុយជាមួយនឹង “៦” | ២ | ៣ | ៤ | ៥ | ៦ | ១ |
| (“៧” ប្ដូរទៅអង្គុយជាមួយនឹង “១២” | ៨ | ៩ | ១០ | ១១ | ១២ | ៧ |

### ការផ្លាស់ប្ដូរសិស្សនៅក្នុងឆ្នាំ

សិស្សភាគច្រើនមានទំនោរចង់អង្គុយនៅក្នុងកន្លែងអង្គុយដូចគ្នា ហើយជាទូទៅគឺពួកគេចង់អង្គុយជាមួយនឹងមិត្តភក្តិរបស់ពួកគេ។ គ្រូបង្រៀនអាចលើកទឹកចិត្តឱ្យពួកគេប្ដូរកន្លែងអង្គុយតាមកាលកំណត់ ឧទាហរណ៍ រៀងរាល់មួយខែម្ដង ឬរៀងរាល់ឆមាសនៅក្នុងឆ្នាំសិក្សា។ ខណៈពេលកំពុងទំនាក់ទំនងទៅវិញទៅមក និងធ្វើការងារជាមួយនឹងមិត្តរួមក្រុមផ្សេងៗ សិស្សនឹងស្ដាប់គំនិតយោបល់ជាច្រើន កែសម្រួលខ្លួនទៅនឹងរបៀប សិក្សា និងធ្វើការងារផ្សេងៗគ្នា និងសិក្សាកាន់តែច្រើនពីក្រុមមនុស្សជាច្រើន។

### ការរៀបចំដើម្បីសម្របសម្រួលការសិក្សាឯករាជ្យ

ដើម្បីឱ្យសិស្សអនុវត្តសកម្មភាពនេះដោយរលូន និងដោយឯករាជ្យ គ្រូបង្រៀនចាំបាច់ត្រូវតែផ្ដល់ការណែនាំ និងឯកសារដែលចាំបាច់ដល់ពួកគេ។

* ដៃគូ ឬក្រុមនីមួយៗចាំបាច់ត្រូវតែទទួលបានប្រភព ឬឯកសារដែលចាំបាច់។
* ប្រសិនបើចាំបាច់ត្រូវការឯកសារជាក់លាក់ណាមួយ គ្រូបង្រៀនគួរតែរៀបចំ  
  ឯកសារនោះ ឬប្រាប់ឱ្យសិស្សយកឯកសារនោះមករៀនមុនពេល។
* សកម្មភាពស្មុគស្មាញអាចបែងចែកជាជំហានតូចៗដើម្បីក្រុមនោះបែងចែកកិច្ចការគ្នាធ្វើ និងសិក្សាដើម្បីធ្វើការងារដោយស្វ័យប្រវត្តិ និងដោយសហការគ្នា។

### ការអង្កេតមើលដៃគូ និងការវាយតម្លៃដៃគូ

ការអង្កេតមើលដៃគូ និងការវាយតម្លៃដៃគូជាប្រចាំជួយធានាថាសិស្សទាំងអស់ ជាពិសេសសកម្មភាពដែលស្ងៀមស្ងាត់ត្រូវបានអង្កេត និងវាយតម្លៃតាមរចនាសម្ព័ន្ធដែលបានគ្រោងទុក។ គ្រូបង្រៀនរៀបចំទម្រង់សម្រាប់ការអង្កេត ឬការវាយតម្លៃ និងផ្ដល់ការណែនាំច្បាស់លាស់អំពីរបៀបប្រើប្រាស់ទម្រង់ទាំងនោះ។ សិស្សក៏អាចរួមចំណែកដល់ការជ្រើសរើសលក្ខណៈវិនិច្ឆ័យ។ ពិធីសារនេះអនុញ្ញាតឱ្យសិស្សសិក្សាពីភាពជោគជ័យ និងកំហុសរបស់ដៃគូរបស់ខ្លួន និងពង្រឹងការសិក្សារបស់ខ្លួន។

## **៣.៦ អត្ថប្រយោជន៍នៃភាពផ្សេងៗគ្នា**

សិស្សមានកម្រិតអក្ខរកម្មផ្សេងៗគ្នា ត្រូវការអំណោយ និងតម្រូវផ្សេងៗគ្នា។ កិច្ចការដែលគ្រូបង្រៀនកំណត់តម្រូវការដែលត្រូវការសម្រាប់សិស្សទាំងអស់គ្នា និងបញ្ហាប្រឈមសម្រាប់សិស្សទាំងអស់គ្នា។ នៅពេលធ្វើពិចារណាអំពីគោលបំណងសិក្សាសំខាន់ អាចមានដំណាក់កាលផ្សេងៗ សម្រាប់សិស្ស។ នេះមិនមានន័យថាត្រូវរៀបចំកិច្ចតែងការបង្រៀនផ្សេងៗគ្នាសម្រាប់សិស្សគ្រប់គ្នានៅក្នុងនៅក្នុងថ្នាក់រៀនឡើយ ពីព្រោះការធ្វើបែបនេះអាចជាបន្ទុកការងាររៀបចំកិច្ចតែងការបង្រៀន និងការវាយតម្លៃខ្លាំងហួសហេតុលើគ្រូបង្រៀន។ ទោះជាយ៉ាងណាក៏ដោយ ការណ៍នេះមានន័យថា គឺជាការទទួលស្គាល់ភាពខុសគ្នារបស់សិស្សម្នាក់ៗ និងការឆ្លើយតបប្រកបដោយភាពបត់បែនចំពោះពួកគេនៅពេលបង្រៀន។ នៅពេលគ្រូបង្រៀនយល់ដឹងអំពីភាពខ្លាំង បញ្ហាប្រឈម និងចំណាប់អារម្មណ៍របស់សិស្សដែលអាចប៉ាន់ប្រមាណ និងរៀបចំផែនការសម្រាប់ដោះស្រាយឧបសគ្គដែលសិស្សអាចនឹងប្រឈម និងវិធីសាស្រ្តពង្រីកសមត្ថភាពរបស់ពួកគេកាន់តែច្រើនឡើងថែមទៀត។ ជំហានបឋមដ៏សំខាន់គឺការប៉ាន់ស្មានវាក្យសព្ទដែលជាបញ្ហាដូចមានរៀបរាប់នៅ  
“វាក្យសព្ទ និងគោលគំនិតសំខាន់ៗ”។

ជាទូទៅ មានវិធីសាស្រ្តបីយ៉ាងក្នុងការរៀបចំអភិក្រមនៃភាពផ្សេងៗគ្នា៖

|  |  |
| --- | --- |
| **ខ្លឹមសារ**  ឧបករណ៍ទំនាក់ទំនងដែលប្រើប្រាស់ដើម្បីបង្ហាញ ជំនាញ គំនិត និង ព័ត៌មាន | មេរៀនប្រវត្តិសាស្រ្តរួមជាច្រើនតម្រូវឱ្យសិស្សធ្វើសំយោគព័ត៌មានមកពីប្រភពបឋម និងប្រភពផ្សេងៗជាច្រើន។ ការបង្រៀនសិស្សនៅក្នុងដំណើរការ នេះគឺជាចំណុចស្នូលនៅក្នុងប្រវត្តិសាស្រ្ត ប៉ុន្តែនេះគឺជាការលំបាក ហើយវារឹតតែលំបាកនៅពេលសិស្សមានឧបសគ្គជាមួយនឹងភាពគ្រប់ជ្រុងជ្រោយនៃអំណាន។ មេរៀនជាច្រើនមានប្រភពជាច្រើនដែលអាចកែសម្រួលអមជាមួយនឹងកិច្ចការពាក់ព័ន្ធសម្រាប់សិស្ស។  គ្រូបង្រៀនអាចធ្វើការពិចារណាចាប់ផ្ដើមជាក្រុមតូចសម្រាប់ ដែលសិស្សខ្លះ ឯកសារពីរ ឬបីអាចនឹងត្រូវបានជ្រើសរើសដែលផ្ទុយគ្នាយ៉ាងដាច់ស្រឡះដើម្បីជួយសិស្សសិក្សាអំពីរបៀបឯកសារវិធីសាស្រ្ត និងអាន ឯកសារនោះឱ្យបានល្អិតល្អន់។ គ្រូបង្រៀនអានផ្នែកមួយចំនួនចេញពី ឯកសារនោះ ឬប្រើប្រាស់គំរូតូចពីកម្រងឯកសារដែលមានស្រាប់។ ការធ្វើបែបនេះអាចជួយសិស្សក្នុងការស្វែងយល់អំពីលក្ខណៈនៃកិច្ចការ និង ឱ្យសិស្សហាត់អនុវត្តអាន វិភាគឯកសារ ទាញសេចក្ដីសន្និដ្ឋាន ព្រមទាំងទាញទឡ្ហីករណ៍ផងដែរ។  សិស្សដែលមានការយល់ដឹងកម្រិតខ្ពស់អាចអនុវត្តធ្វើការវិភាគទៅលើកម្រិតប្រភពឯកសារច្រើន និងប្រភពឯកសារដែលមានលក្ខណៈស្មុគស្មាញច្រើន។ ពួកគេក៏ធ្វើការវាយតម្លៃទៅលើប្រភព (ក្របខ័ណ្ឌ OPCVL ដូចដែលបាន​បង្ហាញនៅក្នុងផ្នែក ៣.៧.៤ អំពីតារាងវិភាគ អាចប្រើប្រាស់សម្រាប់គោលបំណងនេះ) ឬសូម្បីតែចូលរួមនៅក្នុងការស្រាវជ្រាវរបស់ពួកគេ។ |
| **ដំណើរការ**  លំហាត់ និងការអនុវត្ត សិស្សអនុវត្តដើម្បីសម្រេចគោលបំណងសិក្សា | គ្រូបង្រៀនអាចប្រើប្រាស់ចំណេះដឹងដែលខ្លួនបានទទួលអំពីសិស្សរបស់ខ្លួនដើម្បីជួយសម្រួលមេរៀន។ វាអាចសមស្របដែលត្រូវមានសមត្ថភាពជំនាញសមត្ថភាព និងភាសានៅក្នុងក្រុម និងលើកទឹកចិត្តឱ្យសិស្សឱ្យសិស្សមានទំនាក់ទំនងជាមួយគ្នាទៅវិញទៅមក។ គរុកោសល្យសកម្មតម្រូវឱ្យមានសកម្មភាពជាច្រើនប្រភេទ និងធាតុចូលចេញរបស់សិស្ស។ លំហាត់ ជាច្រើន ដូចជា វិធីសាស្រ្ត គិត-ជាគូ-ចែករំលែក មាន​បង្ហាញនៅក្នុងផ្នែក ៤.១ ស្ដីពីបច្ចេកទេសសិក្សាសកម្ម។  យុទ្ធសាស្រ្តបង្រៀនដែលបានណែនាំដែលបានបែងចែកប្រភេទផ្សេងៗគ្នាអនុញ្ញាតឱ្យសិស្សក្រេបជញ្ជក់ខ្លឹមសារមេរៀនរៀងៗខ្លួននៅក្នុងក្រុមតូច និងនៅក្នុងក្រុមធំ។ ការធ្វើបែបនេះផ្ដល់ឱ្យសិស្សនូវឱកាស និងពេលវេលាសម្រាប់ការគិតពិចារណា និងឆ្លើយសំណួរ ចែករំលែកចម្លើយនៅក្នុងបរិយាកាសសិស្សតូចមួយដែលពុំមានការបំភិតបំភ័យ និងទទួលបានអត្ថប្រយោជន៍ជាច្រើនពីទស្សនៈជាច្រើននៅក្នុងក្រុមទាំងមូល។  បច្ចេកទេសផ្សេងទៀតគឺការសង្ខេបចំណុចគន្លឹះនៅក្នុងប្រភព និងប្រាប់ឱ្យសិស្សផ្គូរផ្គងសេចក្ដីសង្ខេបនោះជាមួយនឹងប្រភពឯកសារដែលត្រូវគ្នា។ ការធ្វើបែបនេះគឺជាវិធីសាស្រ្តសម្រាប់ឱ្យសិស្ស “ចូល” មើលប្រភពហើយទន្ទឹមនឹងនោះក៏អភិវឌ្ឍសមត្ថភាពរបស់ខ្លួនក្នុងស្គែនអត្ថបទវែងរកមើលគោលគំនិតគន្លឹះ និងដឹងពីព័ត៌មានមិនច្បាស់លាស់ |
| **ផលិតផល**  ​ឯកសារ និងវិធីសាស្រ្ត ដូចជា សកម្មភាពសម្ដែងតួ ផ្ទាំងផ្សព្វផ្សាយ និងបទបង្ហាញដែលសិស្សបំពេញដើម្បីបង្ហាញការយល់ដឹងរបស់ពួកគេ | តារាងវិភាគដើរតួនាទីយ៉ាងសំខាន់នៅក្នុងបែងចែកផលិតផល និងលទ្ធផលសិក្សា។ តាមរយៈការកំណត់ឱ្យបានច្បាស់លាស់នូវការរំពឹងទុកសម្រាប់លំហាត់ ឯកសារទាំងនេះអាចជួយប្រាប់អំពីកម្រិតសមស្របនៃបញ្ហាប្រឈម និងលក្ខណៈវិច្ឆ័យច្បាស់លាស់អំពីរបៀបដែលសិស្ស អាចបង្ហាញជំនាញ និងចំណេះដឹង។ គ្រូបង្រៀនដឹងថាសិស្សរបស់ខ្លួនមានចំណាប់អារម្មណ៍ សមត្ថភាព និងចំណេះដឹងមានស្រាប់ក្នុងកម្រិត ផ្សេងៗគ្នា។ តាមរយៈសកម្មភាពផ្សេងៗគ្នាជាច្រើនប្រភេទ សិស្សអាចចល័តចុះឡើងនៅក្នុងថ្នាក់រៀន អានដោយស្ងាត់ៗ ឆ្លុះបញ្ចាំង សកម្មភាពសម្ដែងតួ ផលិតសេចក្ដីសង្ខេបក្រាហ្វិច និងឱ្យសិស្សចូលរួមពិភាក្សានៅក្នុងក្រុមជាគូ ហើយការធ្វើការងារជាក្រុម នឹងធ្វើឱ្យសិស្សបន្តចំណាប់អារម្មណ៍ និងការជំរុញទឹកចិត្ត។ មានផលិតផលជាច្រើនប្រភេទនៅក្នុង មេរៀនប្រវត្តិសាស្រ្តរួមដែលគ្រូបង្រៀនអាចកែសម្រួលដោយមានការយល់ដឹងអំពីចំណាប់អារម្មណ៍របស់សិស្ស និងចំណង់ចំណូលចិត្តរបស់ពួកគេ ដែលអនុញ្ញាតឱ្យសិស្សស្វែងយល់ដោយផ្ទាល់អំពីគំរូផ្សេងៗគ្នា។ តារាងវិភាគបែងចែងតាមកម្រិតផ្សេងៗគ្នាអាចផ្ដល់លទ្ធផលផ្សេងៗគ្នា ដោយមានផ្ដល់បញ្ហាប្រឈមដោយសារតែសិស្សត្រូវបានលើកទឹកចិត្ត “បង្កើន” លទ្ធផលសិក្សារបស់ពួកគេឱ្យសមស្របជាមួយនឹងកម្រិតបញ្ហាប្រឈម។ នៅពេលសមស្រប ការឆ្លុះបញ្ចាំង ការដាក់ពិន្ធុដោយដៃគូ និងស្វ័យវាយតម្លៃ អាចណែនាំ ដោយអមជាមួយនឹងការផ្ដល់មតិស្ថាបនាដើម្បីកលម្អផងដែរ។ |

## **៣.៧ ឧទាហរណ៍អំពីការវាយតម្លៃតារាងវិភាគ**

ជាចុងក្រោយ កម្រិតផលិតផលនៅក្នុងមេរៀនប្រវត្តិសាស្រ្តរួមអនុញ្ញាតឱ្យសិស្សបង្ហាញការយល់ដឹងរបស់ខ្លួនអំពីគោលបំណងសិក្សាតាមវិធីសាស្រ្តជាច្រើន។ ការយល់ដឹងខ្លឹមសារនេះគួរតែជាលក្ខណៈមួយនៃតារាងវិភាគទាំងអស់ ហើយអាស្រ័យហេតុនេះអ្នកចាំបាច់ត្រូវតែកែសម្រួលខ្លឹមសារផ្នែកនៃតារាងវិភាគទូទៅដើម្បីដាក់បញ្ចូលគោលបំណងសិក្សាជាក់លាក់នៅក្នុងមេរៀន។

សាលារៀនផ្សេងៗ មានគោលនយោបាយផ្សេងៗគ្នាពាក់ព័ន្ធនឹងការវាយតម្លៃ របៀបកត់ត្រា និង  
របៀបបង្ហាញដល់សិស្ស និងឪពុកម្ដាយរបស់ពួកគេ។ នៅក្នុងក្របខ័ណ្ឌវាយតម្លៃនៃសាលារៀនរបស់អ្នក តារាងវិភាគនេះអាចមានអត្ថប្រយោជន៍ក្នុងការណែនាំសិស្សអំពីការរំពឹងទុក និងជួយពង្រឹងការឆ្លុះបញ្ចាំងរបស់សិស្ស ក៏ដូចជា មតិត្រលប់របស់គ្រូបង្រៀន និងមិត្តដៃគូផងដែរ។

ឱកាសវាយតម្លៃជាច្រើននៅក្នុងប្រវត្តិសាស្រ្តរួមនឹងអនុញ្ញាតឱ្យសិស្សបង្ហាញជំនាញ និងការយល់ដឹងដែលខ្លួនទទួលបានតាមរយៈការសំយោគព័ត៌មាន និងទស្សនៈដែលទទួលបានពីប្រភពឯកសារ ផ្សេងទៀត ខណៈដែលក៏នឹងអនុញ្ញាតឱ្យមានការពង្រីកវិសាលភាពសម្រាប់ភាពច្នៃប្រឌិត និងការបង្ហាញផងដែរ។ ភាគបែងរួមសម្រាប់តារាងវិភាគទាំងអស់ គឺជាផ្នែកខ្លឹមសារដ៏ខាន់ ដែលចាំបាច់ត្រូវធ្វើការកែសម្រួលទៅតាមគោលបំណងមេរៀន ជាមួយនឹងទិដ្ឋភាពផ្សេងទៀតដែលកំពុងត្រូវធ្វើការវាយតម្លៃដោយផ្អែកលើលក្ខណៈនៃសកម្មភាព។ អ្វីដែលអនុវត្តតាមគឺជាតារាងវិភាគគំរូទូទៅមួយចំនួនសម្រាប់ឱកាសវាយតម្លៃដែលមាននៅក្នុងមេរៀនប្រវត្តិសាស្រ្តរួម។

ខាងក្រោមនេះគឺជាឧទាហរណ៍អំពីតារាងវិភាគសម្រាប់ការវាយតម្លៃអំពី “ភ្លើងចរាចរណ៍” ទូទៅសម្រាប់សកម្មភាពសម្ដែងតួបន្ទាប់ពីឧទាហរណ៍ដែលបានកែសម្រួលទៅតាមបរិបទមេរៀនជាក់លាក់។

### ៣.៧.១ តារាងវិភាគសម្រាប់គំរូសកម្មភាពសម្ដែងតួទូទៅ

|  |  |  |  |  |
| --- | --- | --- | --- | --- |
| **ប្រភេទ** | **មូលដ្ឋានគ្រឹះ** | **ការអភិវឌ្ឍ** | **ការពេញចិត្ត** | **ការពង្រីក វិសាលភាព** |
| **ខ្លឹមសារ** | សកម្មភាពសម្ដែង តួមិនបង្ហាញគោលបំណង មេរៀន។ | សកម្មភាពសម្ដែងតួ បង្ហាញគោលបំណងមេរៀនដោយផ្នែក ប៉ុន្តែមិនច្បាស់លាស់ និង/ឬ នៅខ្វះចន្លោះចំណុចមួយចំនួន។ | សកម្មភាពសម្ដែងតួដែលបង្ហាញគោលបំណង មេរៀនបានយ៉ាងល្អប្រសើរ។ | សកម្មភាពសម្ដែងតួបង្ហាញ គោលបំណង មេរៀន ដោយមាន ភាពច្នៃប្រឌិត និង គោលគំនិត។ |
| **សកម្មភាពសម្ដែងតួ និងការបង្ហាញ** | សមាជិកក្រុម អនុវត្តសកម្មភាពមិនស៊ីសង្វាក់គ្នា ឬមិនធ្វើភាសាកាយវិការ ឬលើកដាក់សំឡេងដើម្បីបង្ហាញអំពីតួអង្គ។ | សមាជិកក្រុមភាគច្រើនអាចសម្ដែងជាតួអង្គបានល្អ។ ភាសាកាយវិការ ការផ្អាក និងការលើក ដាក់សំឡេងអាចជួយបន្ថែមចំណាប់អារម្មណ៍ និង លក្ខណៈតួអង្គ។ | សមាជិកក្រុមអាចសម្ដែងជាតួអង្គ។ ចំណាប់អារម្មណ៍បន្ថែមទៀតអាចផ្ដោតទៅលើការនិយាយរបស់តួអង្គជាក់លាក់ និងការសម្ដែង។ | សមាជិកក្រុមទាំងអស់អាចសម្ដែងតួ និយាយបានច្បាស់លាស់ និងត្រឹមត្រូវ។ ការសម្ដែងតួនាទី បង្ហាញយ៉ាងច្បាស់លាស់ ថាមានភាព ម្មត់ចត់។ |
| **ការត្រៀមលក្ខណៈ និង ការងារ ជាក្រុម** | មានការបង្ហាញថាក្រុមបានត្រៀមលក្ខណៈតិចតួច ឬពុំបានត្រៀម លក្ខណៈសម្រាប់ការសម្ដែងតួទាល់តែសោះ។ | ក្រុមអនុវត្តសកម្មភាពសម្ដែងតួ ប៉ុន្តែពឹងផ្អែកច្រើន ទៅលើការអាន បារ៉ូ។ | ក្រុមធ្វើការងារជាមួយគ្នាបានល្អ។ មានការផ្អាកសកម្មភាពខ្លះ ដែលការហាត់ សមច្រើនអាចនឹងកែលម្អបាន។ | ក្រុមបានត្រៀមលក្ខណៈបានយ៉ាងល្អបំផុត និងហាត់សមសកម្មភាពសម្ដែងតួ ដែលបានធ្វើយ៉ាងស្ទាត់ជំនាញ និងគួរឱ្យទាក់ទាញ។ |

**តារាងវិភាគអំពីការសកម្មភាពសម្ដែងតួ៖ ជំពូក ៣៖ ដំណាំស្រូវ និងគ្រឿងទេស - មេរៀនទី ៧ ឯកសារ ៣ (Chettiar អ្នកចងការប្រាក់ និងអ្នកដាំដុះដំណាំស្រូវ)**

|  |  |  |  |  |
| --- | --- | --- | --- | --- |
| **ប្រភេទ** | **មូលដ្ឋានគ្រឹះ** | **ការអភិវឌ្ឍ** | **ការពេញចិត្ត** | **ការពង្រីក វិសាលភាព** |
| **ខ្លឹមសារ** | សកម្មភាពសម្ដែងតួមិនបង្ហាញច្បាស់លាស់ថាតើ តួអង្គជានរណា អ្វីដែលពួកគេចង់បាន និងមូលហេតុ | សកម្មភាពសម្ដែងតួ បង្ហាញថាអ្នកដាំដុះ ដំណាំស្រូវចង់ខ្ចីប្រាក់ ប៉ុន្តែការជំរុញទឹកចិត្ត និងសកម្មភាព របស់អ្នកចងការប្រាក់ *Chettiar* មិនច្បាស់លាស់ឡើយ។ | មានការបង្ហាញច្បាស់លាស់អំពីមូលហេតុដែល អ្នកដាំដុះដំណាំ ស្រូវចងខ្ចីប្រាក់ពី *Chettiar* និង  មូលហេតុដែល *Chettiar* ចង់ឱ្យអ្នកដាំដុះស្រូវខ្ចីប្រាក់ដោយផ្ទាល់។ | ការជំរុញទឹកចិត្ត និងទស្សនៈរបស់ *Chettiar* និងអ្នកដាំដុះដំណាំស្រូវត្រូវបង្ហាញដោយមានភាពច្នៃប្រឌិត និងដោយមានគោលគំនិតល្អ។ |
| **សកម្មភាពសម្ដែងតួ និងការបង្ហាញ** | សមាជិកក្រុម អនុវត្តសកម្មភាពមិនស៊ីសង្វាក់គ្នា ឬមិនធ្វើភាសាកាយវិការ ឬលើកដាក់សំឡេងដើម្បីបង្ហាញអំពីតួអង្គ។ | សមាជិកក្រុមភាគច្រើនអាចសម្ដែងជាតួអង្គបានល្អ។ ភាសាកាយវិការ ការផ្អាក និងការលើក ដាក់សំឡេងអាចជួយបន្ថែមចំណាប់អារម្មណ៍ និង លក្ខណៈតួអង្គ។ | សមាជិកក្រុមអាចសម្ដែងជាតួអង្គ។ ចំណាប់អារម្មណ៍បន្ថែមទៀតអាចផ្ដោតទៅលើការនិយាយរបស់តួអង្គជាក់លាក់ និងការសម្ដែង។ | សមាជិកក្រុមទាំងអស់អាចសម្ដែងតួ និយាយបានច្បាស់លាស់ និងត្រឹមត្រូវ។ ការសម្ដែងតួនាទី បង្ហាញយ៉ាងច្បាស់លាស់ ថាមានភាព ម្មត់ចត់។ |
| **ការរៀបចំ និង ការងារជាក្រុម** | មានការបង្ហាញថាក្រុមបានត្រៀមលក្ខណៈតិចតួច ឬពុំបានត្រៀម លក្ខណៈសម្រាប់ការសម្ដែងតួទាល់តែសោះ។ | ក្រុមអនុវត្តសកម្មភាពសម្ដែងតួ ប៉ុន្តែពឹងផ្អែកច្រើន ទៅលើការអាន បារ៉ូ។ | ក្រុមធ្វើការងារជាមួយគ្នាបានល្អ។ មានការផ្អាកសកម្មភាពខ្លះ ដែលការហាត់ សមច្រើនអាចនឹងកែលម្អបាន។ | ក្រុមបានត្រៀមលក្ខណៈបានយ៉ាងល្អបំផុត និងហាត់សមសកម្មភាពសម្ដែងតួ ដែលបានធ្វើយ៉ាងស្ទាត់ជំនាញ និងគួរឱ្យទាក់ទាញ​។ |

### ៣.៧.២ ផ្ទាំងផ្សព្វផ្សាយគំរូទូទៅ ការបង្ហាញ និង ឬតារាងវិភាគក្រាហ្វិចព័ត៌មាន

|  |  |  |  |  |
| --- | --- | --- | --- | --- |
| **ប្រភេទ** | **មូលដ្ឋានគ្រឹះ** | **ការអភិវឌ្ឍ** | **ការពេញចិត្ត** | **ការពង្រីក វិសាលភាព** |
| **ខ្លឹមសារ** | ផ្ទាំងផ្សព្វផ្សាយ មិនបង្ហាញគោលបំណងមេរៀន។ | ផ្ទាំងផ្សព្វផ្សាយបង្ហាញគោលបំណងមេរៀនដោយផ្នែក ប៉ុន្តែមិនច្បាស់លាស់ និង/ឬ នៅខ្វះចន្លោះចំណុចមួយចំនួន។ | ផ្ទាំងផ្សព្វផ្សាយបង្ហាញគោលបំណងមេរៀនយ៉ាងមានប្រសិទ្ធភាព។ | ផ្ទាំងផ្សព្វផ្សាយបង្ហាញគោលបំណងមេរៀនដោយមាន ភាពច្នៃប្រឌិត និង គោលគំនិត |
| **ការបង្ហាញ** | ចំណុចដែលបង្ហាញនៅលើផ្ទាំងផ្សព្វផ្សាយពុំមានការពន្យល់គាំទ្រ និងភស្តុតាងច្បាស់លាស់។ ភស្តុតាងរូបភាពមិនពុំមាន ការពណ៌នា ឬការដាក់ស្លាកសម្គាល់។ | ចំណុចមួយចំនួន ពីមេរៀនត្រូវបានសង្ខេប។ មានការប្រើប្រាស់ភស្តុតាងរូបភាពត្រឹមត្រូវ ទោះបីជាវាមិនបានច្បាស់លាស់អំពីរបៀបដែលភស្តុតាង រូបភាពមួយចំនួនគាំទ្រដល់ចំណុច និងការពន្យល់នៅក្នុងផ្ទាំងផ្សព្វ ផ្សាយ។ | ចំណុចសំខាន់មួយចំនួននៅក្នុងមេរៀន ត្រូវបានសង្ខេបជា អត្ថបទ និងពន្យល់ និងអមដោយព័ត៌មានរូបភាពពាក់ព័ន្ធ ដូចជា ផែនទី ដ្យាក្រាម តារាង ក្រាហ្វ និង រូបថតមានពណ៌នា និងពន្យល់។ | ការរចនាផ្ទាំងផ្សព្វ ផ្សាយឆ្លុះបញ្ចាំងចំណុចសំខាន់ៗ សារៈសំខាន់នូវចំណុចទាំងនោះមានពន្យល់ និង គាំទ្រដោយភស្តុតាងរូបភាពច្បាស់លាស់ និងបិទស្លាកសញ្ញា រួមទាំងស្រាវជ្រាវឯករាជ្យ និងព័ត៌មាន ដូចជា ផែនទី ដ្យាក្រាម តារាង ក្រាហ្វ និង/ឬ រូបថត។ |
| **ការប្រើប្រាស់ ភស្តុតាង និងស្រាវជ្រាវ** | មានការប្រើប្រាស់តិចតួចនូវភស្តុតាងដើម្បីពន្យល់ គាំទ្រដល់ចំណុចដែលបង្ហាញនៅលើផ្ទាំងផ្សព្វ ផ្សាយ។ ភាពពាក់ព័ន្ធនៃ ភស្តុតាងរូបភាពមិនច្បាស់លាស់។ | មានការប្រើប្រាស់ ឯកសារប្រភពជា ភស្តុតាងគាំទ្រដល់ចំណុចដែលបានបង្ហាញនៅក្នុងផ្ទាំងផ្សព្វផ្សាយ ទោះបី ជាចាំបាច់ត្រូវមានការបញ្ជាក់ឱ្យច្បាស់អំពីរបៀបដែលភស្តុតាងរូបភាពគាំទ្រដល់ចំណុចដែលបានបង្ហាញក៏ដោយ។ | មានការប្រើប្រាស់ប្រកបដោយប្រសិទ្ធភាពនូវភស្តុតាង សំខាន់ៗពីប្រភព ផ្សេងៗដែលបានផ្ដល់ជូន ហើយភស្តុតាងត្រូវបានប្រើប្រាស់ដើម្បីគាំទ្រដល់ចំណុច និងការពន្យល់ដែលមានបង្ហាញនៅលើផ្ទាំងផ្សព្វផ្សាយ។ | លើសពីនេះទៅទៀត ដើម្បីយោងឱ្យបានច្បាស់លាស់ទៅរក ព័ត៌មានពាក់ព័ន្ធដែល បានដកស្រង់ចេញពីប្រភពដែលបានផ្ដល់ជូន សិស្សបានធ្វើការស្រាវជ្រាវឯករាជ្យដើម្បីស្វែងរកភស្តុតាងត្រឹមត្រូវបន្ថែមទៀត។ |

### ៣.៧.៣ គំរូតារាងវិភាគបង្ហាញទូទៅ

នៅពេលបង្ហាញ មិនថា តាមរយៈការប្រើប្រាស់កម្មវិធីបង្ហាញ ដូចជា PowerPoint ឬ Google Slides, ឬប្រើប្រាស់ឧបករណ៍រូបភាពផ្សេងទៀត ដូចជា ក្រដាស ឬក្ដាខៀនស/ខ្មៅ សិស្ស (និងគ្រូបង្រៀន) ដែលជារឿយៗ គេមានកំហុសដោយដាក់បញ្ចូលនូវអក្សរច្រើនពេក ហើយដោយគ្រាន់តែអានចំណុចបន្ទាត់នីមួយៗប៉ុណ្ណោះ។ ការណ៍នេះធ្វើឱ្យរម្លងចំណុចនៃការបង្ហាញ ដែលជាមធ្យោបាយ  
រូបភាព និងសំឡេងដែលអ្នកធ្វើបទបង្ហាញពន្យល់អំពីប្រធានបទទៅកាន់អ្នកចូលរួមរបស់ខ្លួន ដោយប្រើប្រាស់ឯកសារយោងរូបភាពដើម្បីគាំទ្រដល់សារនៅក្នុងទម្រង់ជាផែនទី ដ្យាក្រាម រូបថត គំនូរ គំនូរជីវចល ឬភស្តុតាងរូបភាពផ្សេងទៀត។ អក្សរច្រើន និងទំព័រ “សុទ្ធតែអក្សរ” ដែលមាន  
រូបភាពច្រើនគួរតែមាននៅក្នុងឯកសារចែកជូន ឬសៀវភៅសិក្សា ក៏ដូចជាមធ្យោបាយផ្សេងទៀត។ អ្នកធ្វើបទបង្ហាញមានប្រសិទ្ធភាពត្រូវមានអក្សរតិចក្នុងការបង្អាក់ចំណាប់អារម្មណ៍អ្នកចូលរួម ពោលគឺមិនត្រូវមានលើសពីពាក្យ ឬឃ្លាសាមញ្ញឡើយ។ នេះគឺជាជំនាញមានប្រយោជន៍សម្រាប់សិស្សក្នុងសិក្សា។ លើសពីនេះទៅទៀត ពួកគេនឹងចាំបាច់ដឹងអំពីឯកសារ ជាជាងការគ្រាន់តែអានអក្សរនៅក្នុងស្លាយដ៍ ក្រដាស ឬក្លាខៀនឡើយ។ ដើម្បីសម្របសម្រួលជំនាញធ្វើបទបង្ហាញឱ្យមានប្រសិទ្ធភាព ខាងក្រោមនេះគឺជាតារាងវិភាគដែលអាចអនុវត្តបានសម្រាប់ជាគំរូ។ ដូចដែលបានលើកឡើងពីខាងដើម ខ្លឹមសារនៅក្នុងផ្នែកនេះត្រូវតែកែសម្រួលដើម្បីឆ្លុះបញ្ចាំងអំពីគោលបំណងជាក់លាក់នៃការបង្ហាញនៅក្នុងបរិបទនៃគោលបំណងមេរៀន។

|  |  |  |  |  |
| --- | --- | --- | --- | --- |
| **ប្រភេទ** | **មូលដ្ឋានគ្រឹះ** | **ការអភិវឌ្ឍ** | **ការពេញចិត្ត** | **ការពង្រីក វិសាលភាព** |
| **ខ្លឹមសារ** | បទបង្ហាញមិនបង្ហាញ គោលបំណងមេរៀន។ | បទបង្ហាញអំពីគោលបំណងមេរៀនដោយផ្នែក ប៉ុន្តែមិនច្បាស់លាស់ និង/ឬ នៅខ្វះខាតចំណុចមួយចំនួន។ | បទបង្ហាញបានបង្ហាញ គោលបំណង មេរៀនដោយប្រសិទ្ធភាព។ | បទបង្ហាញបានបង្ហាញគោលបំណងមេរៀនដោយមានភាពច្នៃប្រឌិត និងគោលគំនិត។ |
| **ការបង្ហាញ** | បទបង្ហាញមានភស្តុតាង រូបភាពពាក់ព័ន្ធតិចតូច ឬពុំមានតែម្ដង។ អាចមានការប្រើប្រាស់ បច្ចេកទេសអានអក្សរច្រើនពេកនូវចំណុចត្រេ ឬកថាខណ្ឌ ហើយអាចមានការចូលរួមតិចតួច ឬពុំមានការចូលរួមពីសំណាក់អ្នកចូលរួម។ | មានភស្តុតាងរូបភាពពាក់ព័ន្ធនៅក្នុងបទបង្ហាញ។ អាចមានការប្រើប្រាស់ បច្ចេកទេសអានអក្សរច្រើនពេកនូវចំណុចត្រេ ឬកថា ខណ្ឌ។ | ស្លាយដ័បទបង្ហាញ និង​ឯកសារគឺជាឯកសាររូបភាព ដោយត្រូវជៀសវាងអក្សរច្រើន ពេក។ រូបភាព (ផែនទី ដ្យាក្រាម រូបថត គំនូរ គំនូរជីវចល ឬភស្តុតាង រូបភាពផ្សេងទៀត) គាំទ្រគ្រប់គ្រាន់ដល់បទបង្ហាញ។ | អ្នកធ្វើបទបង្ហាញ បានជ្រើសរើស ព័ត៌មានរូបភាពដោយប្រុងប្រយ័ត្ន ដើម្បីគាំទ្រដល់បទបង្ហាញរបស់ខ្លួននៅក្នុង វិធីសាស្រ្តចូលរួម និងស្រមើលស្រមៃ។ |
| **ការរៀបចំ និង ស្រាវជ្រាវ** | មានភស្តុតាងតិចតួច ឬគ្មានទាល់តែសោះនៅក្នុងការរៀបចំ ឬការរៀបបារ៉ូបទបង្ហាញ។ | សិស្សធ្វើឯកសារយោងគ្រប់គ្រាន់ទៅរកកំណត់សម្គាល់ដែលបានរៀបចំពីមុន ឬអានចំណុចទាំងនោះ។ | សិស្សធ្វើបទបង្ហាញយ៉ាងមានប្រសិទ្ធភាព និងមានទឹកមុខយ៉ាងល្អប្រសើរ ដោយប្រើប្រាស់ក្រដាសកំណត់ត្រាតែនៅពេលចាំបាច់។ ព័ត៌មានរូបភាពគឺមានភាពពាក់ព័ន្ធ និងគាំទ្រដល់ បទបង្ហាញ។ | សិស្សធ្វើបទបង្ហាញយ៉ាងមានប្រសិទ្ធភាព និងមានទឹកមុខយ៉ាងល្អប្រសើរ ដោយមិនមើលក្រដាសកំណត់ត្រា - ពួកគេបានអនុវត្ត និងបានរៀបចំ ឯកសារបទបង្ហាញ យ៉ាងច្បាស់ លាស់​។ |

### ៣.៧.៤ ការងារជាក្រុមលើការវិភាគប្រភពឯកសារ

ដោយសារតែមេរៀនប្រវត្តិសាស្រ្តរួមប្រើប្រាស់យ៉ាងទូលំទូលាយនូវប្រភពឯកសារបឋម និងបន្ទាប់ បន្សំ អាចនឹងមានប្រយោជន៍នៅក្នុងមេរៀនបឋមដែលត្រូវធ្វើការស្វែងយល់បន្ថែមអំពីឧបករណ៍សម្រាប់ការវាយតម្លៃប្រភព។ ការវាយតម្លៃប្រភពនេះ គឺពិតជាមានសារៈសំខាន់ខ្លាំងណាស់នៅក្នុងការដាក់ពិន្ទុគុណតម្លៃនៃភស្តុតាងនីមួយៗសម្រាប់សំណួរជាក់លាក់ ឬការបកប្រែប្រវត្តិសាស្រ្ត។ ការសិក្សាបន្ថែមនេះ ក៏អាចជាលំហាត់បន្ថែមសម្រាប់សិស្សមានសមត្ថភាពកាន់តែច្រើនឡើងផងដែរ។ ក្របខ័ណ្ឌមានប្រយោជន៍សម្រាប់ការវាយតម្លៃប្រភពគឺ OPCVL៖ ប្រភពដើម គោលបំណង ខ្លឹមសារ គុណតម្លៃ និងភាពមានកម្រិត។

|  |  |
| --- | --- |
| **ប្រភពដើម** | តើនរណាជាអ្នកផលិតឯកសារប្រភព នៅពេលណា និងកន្លែងណា?  ប្រសិនបើជាឯកសារបឋម តើអ្នកនិពន្ធបានចូលរួមនៅក្នុងព្រឹត្តិការណ៍ដែរឬទេ ហើយប្រសិនបើបានចូលរួម តើទស្សនៈរបស់ពួកគេអាចនឹងមានផលប៉ះពាល់ដល់ប្រភពយ៉ាងដូចម្ដេចខ្លះ?  ប្រសិនបើជាប្រភពឯកសារផ្សេងៗ តើអ្នកនិពន្ធគឺជាអាជ្ញាធរមែនទេ? តើអាចមានមូលហេតុអ្វីខ្លះក្នុងការដកចេញ កែប្រែ ឬពន្លើស (ព័ត៌មាន)? |
| **គោលបំណង** | តើនេះគឺជាប្រភពប្រភេទអ្វី? ជាសម្ដី? ផែនទី? អក្សរ? សៀវភៅសិក្សា? អ្នកបួងសួងនៅក្នុងពិធីសាសនា?  ហេតុអ្វីបានជាត្រូវបានផលិតឡើង – សម្រាប់ក្រុមគោលដៅណាខ្លះ? តើវាត្រូវបានផលិតឡើងដើម្បីប្រាប់ បញ្ចុះបញ្ចូល ឬសម្រាប់គោលបំណងផ្សេងទៀតណាខ្លះ? |
| **ខ្លឹមសារ** | តើមានចំណុចគន្លឹះអ្វីខ្លះ និងកម្រិតព័ត៌មាននៅក្នុងប្រភព?  តើអ្នកសង្ខេបសារសំខាន់យ៉ាងដូចម្ដេចខ្លះ? |
| **គុណតម្លៃ** | ដោយផ្អែកលើអ្នកដែលបានសរសេរ (ប្រភពដើម) ពេលវេលា/កន្លែងដែលវាកើតចេញពី មូលហេតុដែលវាត្រូវបានបង្កើតឡើង (គោលបំណង) និងតើប្រភពនិយាយអំពីអ្វីខ្លះ (ខ្លឹមសារ)…តើគុណតម្លៃអ្វីខ្លះដែលឯកសារនេះមានក្នុងនាមជាព័ត៌មានមួយ? |
| **ភាពមានកម្រិត** | តើផ្នែកនៃសាច់រឿងណាខ្លះយើង**មិនអាច**ប្រាប់នៅក្នុងឯកសារនេះ?  តើអ្នកនិពន្ធបានបង្ហាញទិដ្ឋភាពជាក់លាក់នៃភាពចម្រូងចម្រាស់ ឬព្រឹត្តិការណ៍?  បម្រុងប្រយ័ត្ន៖ ប្រភពមានភាពលម្អៀងខ្លាំង ក៏អាចនៅតែមានប្រយោជន៍ដើម្បីទទួលបានជាគោលគំនិតអំពីទស្សនៈនីមួយៗ ថាតើពួកគេកំពុងព្យាយាមបញ្ចុះបញ្ចូលនរណាខ្លះ និងហេតុអ្វី? |

កិច្ចការជាច្រើននៅក្នុងមេរៀនប្រវត្តិសាស្រ្តរួមភាគច្រើនផ្ដោតទៅលើខ្លឹមសារ ដែលជាទិដ្ឋភាពនៃប្រភព សំយោគ ភស្តុតាងជាច្រើនចំពោះការបកស្រាយប្រវត្តិសាស្រ្ត ប៉ុន្តែពុំមានការវាយតម្លៃទៅលើគុណតម្លៃ និងភាពមានកម្រិតនៃប្រភពឡើយ។ នេះអាចជាការជម្នះសមស្របសម្រាប់សិស្សជាច្រើន ទោះបីជាសិស្សមានសមត្ថភាពជាច្រើននាក់ទៀតអាចពង្រីកវិសាលភាពប្រើប្រាស់ប្រភពនៅក្នុងការវាយតម្លៃប្រភព។ តារាងវិភាគខាងក្រោមនេះអាចមានប្រយោជន៍សម្រាប់ការវិភាគប្រភពនៅក្នុងទម្រង់ដែលជាសេចក្ដីសង្ខេបជាលាយលក្ខណ៍អក្សរនៅក្នុងកថាខណ្ឌ ឬក្រាហ្វិចដែលមានការរៀបចំត្រឹមត្រូវ។

### ៣.៧.៥ គំរូតារាងវិភាគប្រភពទូទៅ

|  |  |  |  |
| --- | --- | --- | --- |
| **ប្រភេទ** | **មូលដ្ឋានគ្រឹះ** | **ការអភិវឌ្ឍ** | **ការពេញចិត្ត** |
| ការវិភាគមិនបង្ហាញគោលបំណងមេរៀន ឬប្រើប្រាស់ប្រភព ភស្តុតាងប្រកបដោយប្រសិទ្ធភាព ឡើយ។ | វិភាគបង្ហាញគោលបំណង មេរៀនដោយផ្នែក ប៉ុន្តែមិន ច្បាសលាស់ និង/ឬខ្វះខាតចំណុចមួយ ចំនួន។ ចំនួនប្រភពមានកម្រិតត្រូវបាន ប្រើប្រាស់។ | ការវិភាគដែលបាន ផលិតប្រើប្រាស់ ភស្តុតាងទូលំទូលាយ ដែលបានដកស្រង់ចេញពីប្រភពជាច្រើន ដែលជាឯកសារយោងខ្វែងដើម្បីបង្កើតការបកស្រាយច្បាស់ លាស់។ | ការវិភាគដែលបាន ផលិតប្រើប្រាស់ ភស្តុតាងទូលំទូលាយដែលបានដកស្រង់ចេញពីប្រភពជាច្រើនដែលជាឯកសារយោងខ្វែងដើម្បីបង្កើតការបកស្រាយច្បាស់លាស់។ គុណតម្លៃ និងភាពមានកម្រិតនៃប្រភពមួយចំនួនត្រូវ បានវាយតម្លៃដោយបានធ្វើការពិចារណាទៅលើប្រភពដើម និងគោលបំណងរបស់វា។ |

# **ផ្នែក ៤៖ ឯកសារ និងឧបករណ៍**

ផ្នែកនេះចងក្រងឯកសារ និងឧបករណ៍ដែលអាចសម្របសម្រួលការប្រើប្រាស់​ឯកសារប្រវត្តិសាស្រ្តរួម។ ព័ត៌មានជាច្រើនគឺអាចរកបាន រួមទាំង​ នៅលើអ៊ីនធឺណិតផងដែរ។ ផ្នែកនេះមិនមានគោលបំណងជំនួសឱ្យកម្រងសៀវភៅណែនាំ និងការបណ្ដុះបណ្ដាលពេញលេញឡើយ។ ផ្នែកនេះគ្រាន់តែមានគោលបំណងបង្ហាញឧទាហរណ៍មួយចំនួន និងផ្ដល់តំណភ្ជាប់ និងឯកសារយោងដែលបានជ្រើសរើសសម្រាប់អ្នកដែលមានចំណាប់អារម្មណ៍អានឯកសារបន្ថែមទៀត។ អ្នកអានត្រូវធ្វើការវាយតម្លៃថាតើឧបករណ៍ទាំងនេះមានប្រយោជន៍សម្រាប់ពួកគេដែរឬទេ និងស្រាវ ជ្រាវរកជម្រើសផ្សេងទៀតនៅពេលចាំបាច់។

## **៤.១. បច្ចេកទេសសិក្សាសកម្ម**

### ៤.១.១ សកម្មភាពដែលប្រើប្រាស់ជាទូទៅនៅក្នុង​ឯកសារប្រវត្តិសាស្រ្តរួម

កិច្ចតែងការបង្រៀនប្រវត្តិសាស្រ្តរួមលើកឡើងនូវកម្រងសកម្មភាពមួយចំនួន ដែលភាគច្រើនផ្អែកលើបច្ចេកទេសដូចខាងក្រោម។

***លំហាត់បញ្ចប់មេរៀន***

លំហាត់បញ្ចប់មេរៀនគឺជាវិធីសាស្រ្តឆាប់រហ័សក្នុងការជួយសិស្សឆ្លុះបញ្ចាំង និងបញ្ជាក់ការសិក្សារបស់ពួកគេ។ លំហាត់បញ្ចប់មេរៀនក៏អាចផ្ដល់ឱ្យគ្រូបង្រៀននូវមតិត្រលប់ភ្លាមៗអំពីមេរៀន និង អំពីខ្លឹមសារដែលអាចមានបញ្ហាប្រឈម។

នៅក្នុងទម្រង់ទូទៅបំផុតនៃលំហាត់នេះ សិស្សសរសេរចូលនូវព័ត៌មានថ្មីចំនួនបីដែលពួកគេបានសិក្សានៅក្នុងមេរៀន ដែលចំណុចពីរគឺជាអ្វីដែលពួកគេមានចំណាប់អារម្មណ៍ និងសំណួរមួយដែលពួកគេនៅតែមិនទាន់មានចម្លើយ ហើយសិស្សដាក់លំហាត់បញ្ចប់មេរៀននោះជូនគ្រូបង្រៀន មុនពេលចេញពីថ្នាក់រៀន។ ជំនួសមកវិញ ឧទាហរណ៍នៅក្នុងមេរៀនស្មុគស្មាញខ្លាំង សិស្សអាច  
សរសេរចូលនូវអ្វីដែលពួកគេមិនសូវយល់នៅក្នុងថ្នាក់រៀន។ លំហាត់នេះអាចធ្វើឡើងដោយមិនចាំបាច់ដាក់ឈ្មោះនៅក្នុងក្រដាសនោះឡើយដើម្បីឱ្យសិស្សអាចផ្ដល់មតិត្រលប់ដោយស្មោះត្រង់ និងមានអារម្មណ៍ថាមានសុវត្ថិភាព។

|  |  |
| --- | --- |
| ៣ | ចំណុចដែលខ្ញុំបានរៀនសូត្រនៅថ្ងៃនេះ... |
| ២ | ចំណុចដែលខ្ញុំចាប់អារម្មណ៍... |
| ១ | សំណួរដែលខ្ញុំនៅតែឆ្ងល់.... |

លំហាត់បញ្ចប់មេរៀនក៏អាចកែសម្រួលដើម្បីក្ដោបនូវសមាសភាគជាក់លាក់នៅក្នុងមេរៀនផងដែរ។ ឧទាហរណ៍ខាងក្រោមនេះគឺមានប្រយោជន៍នៅក្នុងមេរៀនទី ៥ ប្រវត្តិសាស្រ្តនៅក្នុងតំបន់អាស៊ី  
អាគ្នេយ៍ “គ្រឿងទេស ដំណាំស្រូវ និងនយោបាយ”។

|  |  |
| --- | --- |
| **លំហាត់បញ្ចប់មេរៀន** | |
| **៤** | កំពង់ផែអាស៊ីអាគ្នេយ៍បានរីកចម្រើនយ៉ាងមានឥទ្ធិពលដោយសារតែពាណិជ្ជកម្មគ្រឿងទេស |
| **៣** | របៀបដែលពាណិជ្ជកម្មគ្រឿងទេសផ្លាស់ប្ដូរអាស៊ីអាគ្នេយ៍ |
| **២** | ទីក្រុងកំពង់ផែអាស៊ីអាគ្នេយ៍បានរីកចម្រើនយ៉ាងមានឥទ្ធិពលដោយសារតែពាណិជ្ជកម្មគ្រឿងទេស |
| **១** | សំណួរដ៏ធំដែលខ្ញុំនៅតែឆ្ងល់ |

***កិច្ចពិភាក្សាកែវចិញ្ចឹមត្រី***

សិស្សក្រុមតូចចូលរួមនៅក្នុងការពិភាក្សាខណៈដែលអ្នកផ្សេងទៀតស្ដាប់ការពិភាក្សានោះ។ នៅក្នុងករណីមួយចំនួន សមាជិកនៅក្នុងចំណោមអ្នកចូលរួម អាចចូលរួមនៅក្នុងការពិភាក្សា ឬចូលរួមជំនួសឱ្យអ្នកដែលនៅក្នុងក្រុមពិភាក្សា។

*ការដើរចល័តនៅក្នុងថ្នាក់*

សំណួរមួយចំនួនត្រូវបានបិទនៅកន្លែងផ្សេងៗគ្នានៅក្នុងថ្នាក់រៀន។ សិស្សក្រុមតូចនីមួយៗត្រូវបានចាត់តាំងឱ្យនៅចាំឆ្លើយនៅមួយកន្លែង។ ពួកគេសរសេរចូលនូវគំនិតរបស់ខ្លួនអំពីសំណួរនេះ។ ក្រុមបន្ដទៅកាន់សំណួរផ្សេងទៀត និងបន្ថែមចម្លើយរបស់ខ្លួន បំពេញបន្ថែម ឬរិះគន់លទ្ធផលរកឃើញនៅក្នុងក្រុមមុន។ នៅពេលដែលសិស្សត្រលប់ទៅកាន់កន្លែងដំបូងរបស់ខ្លួនវិញ ពួកគេធ្វើការសំយោគមតិយោបល់ និងធ្វើបទបង្ហាញទៅកាន់ថ្នាក់រៀនដើម្បីធ្វើការពិភាក្សា។ នៅក្នុងសំណៅសាមញ្ញជាងនេះ សិស្សចល័តនៅក្នុងថ្នាក់រៀនដើម្បីប្រមូលព័ត៌មានពីកន្លែងផ្សេងៗ។ ពួកគេបង្ហាញលទ្ធផលរកឃើញរបស់ខ្លួន និងធ្វើការពិភាក្សាជាក្រុម។


*ការឆ្លុះបញ្ចាំងជាក្រុម ឬការងារជាក្រុម*

សិស្សធ្វើការងាររួមគ្នាដើម្បីវិភាគប្រភពមួយចំនួន ឆ្លើយសំណួរមួយចំនួន និងចែករំលែកលទ្ធផលរកឃើញរបស់ខ្លួនជាមួយនឹងសិស្សផ្សេងទៀតនៅក្នុងថ្នាក់រៀន។ ដើម្បីទទួលបានអត្ថប្រយោជន៍ពេញលេញពីកិច្ចខិតខំប្រឹងប្រែងដោយមានការសហការទាំងនេះ អាចមានប្រយោជន៍ក្នុងការចាត់តាំងតួនាទី​ រួមទាំង អ្នកសម្របសម្រួលដើម្បីបន្តការពិភាក្សា អ្នកកត់ត្រាសរសេរចម្លើយរបស់ក្រុម អ្នករាយការណ៍ចែករំលែកចម្លើយរបស់ខ្លួននៅក្នុងថ្នាក់ និងអ្នកកំណត់ម៉ោងត្រូវធានាថាកិច្ចការ បំពេញនៅក្នុងម៉ោងកំណត់។ មេរៀនមួយចំនួនស្នើឡើងនូវគំរូសម្រាប់អ្នករៀបចំក្រាហ្វិច ដែលក្រុមអាចប្រើប្រាស់ដើម្បីកត់ត្រាលទ្ធផលរកឃើញរបស់ខ្លួន។

***សកម្មភាពជា​ក្រុម​សហការ​***


បច្ចេកទេសសកម្មភាពជាក្រុមសហការគឺជាវិធីសាស្រ្តរៀបចំសកម្មភាពថ្នាក់រៀនដែលធ្វើឱ្យសិស្ស ពឹងផ្អែកគ្នាទៅវិញទៅមកដើម្បីសម្រេចបានភាពជោគជ័យ។ សកម្មភាពនេះបែងចែកការងារទៅជាកិច្ចការតូចៗ។ ក្រុមតូចៗនីមួយៗធ្វើលំហាត់តូចៗរៀងៗខ្លួន។ បន្ទាប់មក ក្រុមតូចៗនីមួយៗផ្ដល់ធាតុចូលដល់ក្រុមទាំងមូល ដែលផ្គុំវានៅក្នុងលំហាត់តម្រៀប (បែបសហការ)។

ឧទាហរណ៍៖ សិស្សបំពេញកិច្ចការជាក្រុម ក, ខ និង គ។ សមាជិកក្រុមត្រូវបានចាត់តាំងឱ្យនៅក្រុមជំនាញ ១, ២ ឬ ៣ ដើម្បីសិក្សាអំពីប្រភពមួយក្នុងចំណោម ១, ២, ឬ ៣។ បន្ទាប់មក ពួកគេត្រលប់មកក្រុមសិស្សរបស់ខ្លួនវិញដើម្បីបង្រៀនសមាជិកក្រុមអំពីប្រភពដែលខ្លួនបានសិក្សាពីក្រុមជំនាញរៀងៗខ្លួន។ ចំណេះដឹងរួមអនុញ្ញាតឱ្យពួកគេធ្វើលំហាត់។



***K-W-L (ដឹង–ចង់ដឹង–បានសិក្សា)***

ឧបករណ៍នេះមានប្រសិទ្ធភាពល្អបំផុតសម្រាប់គាំទ្រការវិភាគអក្សរ។ ឧបករណ៍នេះប្រើប្រាស់តារាងដែលមានកូឡោនបី៖ **ដឹង–ចង់ដឹង–រៀន(**K, W និង L)។ សិស្សបំផុសគំនិតអ្វីៗគ្រប់យ៉ាងដែលពួកគេ “ស្គាល់ប្រធានបទ។ ពួកគេកត់ត្រាព័ត៌មាននេះនៅក្នុងកូឡោន ដឹង (K)។ បន្ទាប់មក ពួកគេបង្កើតបញ្ជីសំណួរអំពីអ្វីដែលពួកគេ “ចង់ដឹង (W)” អំពីប្រធានបទ។ ពួកគេកត់ត្រាព័ត៌មាននៅក្នុងកូឡោន ដឹង (K)។ នៅក្នុងអំឡុពេល ឬបន្ទាប់ពីអាន សិស្សឆ្លើយនឹងសំណួរនៅក្នុងកូឡោន ដឹង (K) និងកត់ត្រាព័ត៌មានថ្មីដែលពួកគេបាន “សិស្ស” នៅក្នុងកូឡោន បានសិក្សា (L)។



***គិត-ដៃគូ-ចែករំលែក***

បច្ចេកទេសនេះគឺជាវិធីសាស្រ្តសាមញ្ញបំផុត និងឆាប់រហ័សបំផុតដែលអាចប្រើប្រាស់នៅក្នុងថ្នាក់រៀន។ គ្រូបង្រៀនលើកសំណួរឆ្លុះបញ្ចាំង។ សិស្សបានចំណាយពេលមួយនាទីដើម្បីឆ្លុះបញ្ចាំងអំពីពួកគេ ឬកត់ត្រាគំនិតរបស់ពួកគេ ចំណាយពេលពីរនាទីដើម្បីពិភាក្សាជាគូ និងបីនាទីចែករំលែក គំនិតយោបល់របស់ពួកគេនៅក្នុងថ្នាក់រៀន។ សម្រាប់បច្ចេកទេសនេះ សិស្សមានឱកាសសិក្សាតាមរយៈការឆ្លុះបញ្ចាំង និងការនិយាយ។

### ៤.១.២ ការសិក្សាសកម្មសម្រាប់មេរៀនប្រវត្តិសាស្រ្ត

សកម្មភាពមួយចំនួនពាក់ព័ន្ធនឹងការធ្វើសកម្មភាព ការនិទានរឿង ឬការស៊ើបអង្កេតគឺសមស្របជាពិសេសសម្រាប់ប្រធានបទប្រវត្តិសាស្រ្ត។ ទោះជាយ៉ាងណាក៏ដោយ ឧទាហរណ៍ខាងក្រោមដែលមិនត្រូវបានប្រើប្រាស់នៅក្នុង​ឯកសារប្រវត្តិសាស្រ្តរួម អាចអនុញ្ញាតឱ្យសិស្សចូលរួមនៅក្នុងលក្ខណៈ ប្រកបដោយប្រសិទ្ធភាពខ្លាំងណាស់។

***ការនិទានរឿងជំនួស***

សិស្សរាយការណ៍អំពីប្រធានបទប្រវត្តិសាស្រ្ត ដោយប្រើប្រាស់ទម្រង់ផ្សេងៗគ្នា ដូចជា សៀវភៅគំនូរ កម្រងរូបថត ប័ណ្ណរឿងនិទាន រឿងកំប្លែង សាច់រឿងខ្លី អត្ថបទកាសែត សេចក្ដីប្រកាសព័ត៌មាន កំណត់ត្រាប្រចាំថ្ងៃ លិខិតផ្ញើទៅកាន់សាច់ញាតិ ស្លាកសញ្ញាតាំងបង្ហាញ ។ល។ ផលិតផលប្រព័ន្ធផ្សព្វផ្សាយ ដូចជា ផតកាស ភាពយន្ត និងគំនូរជីវចល ក៏អាចត្រូវបានប្រើប្រាស់ ប្រសិនបើ នៅពេលសិស្សមានចំណេះដឹងអំពីកម្មវិធីពាក់ព័ន្ធ។ ប្រសិនបើពួកគេមានកុំព្យូទ័រ សិស្ស អាចបង្កើតប្រូហ្វាល់បណ្ដាញសង្គមក្លែងក្លាយសម្រាប់តួអង្គប្រវត្តិសាស្រ្ត ដូចជា classtools.net អនុញ្ញាតឱ្យសិស្សបង្កើតប្រូហ្វាល់ Facebook និង Twitter។

*សកម្មភាពអនុវត្តន៍ផ្ទាល់*

សិស្សទទួលបានបទពិសោធន៍រឹងមាំ និងអាចអនុវត្តបានតាមរយៈសកម្មភាពអនុវត្តផ្ទាល់នៅពេលពួកគេមានឱកាសបង្កើត ឬមានធាតុចូលរូបី។ ទាំងនេះអាចរាប់បញ្ចូលទាំងការរៀបចំថ្នាក់ចម្អិនម្ហូប ការអនុវត្តជាទម្រង់នៃសិប្បកម្មក្នុងស្រុក ឬការបង្កើតវត្ថុប្រវត្តិសាស្រ្តដោយប្រើក្រមួន ឬម្សៅ។ នៅក្នុងមេរៀនពាក់ព័ន្ធនឹងស្ថាបត្យកម្ម សិស្សអាចរៀបចំគំរូ ឬផលិតប្លង់ស្ថាបត្យកម្ម ឬស្វែង  
យល់អំពីអគារ និងប្រវត្តិសាស្រ្តរបស់ខ្លួនតាមរយៈសមាសភាគតុបតែង និងស្ថាបត្យកម្ម។

*លំហាត់ចំណងជើង*

សិស្សអានចំណងផ្សេងៗដែលគ្របដណ្ដប់នូវព្រឹត្តិការណ៍ដូចគ្នា និងពិភាក្សាអំពីការសន្និដ្ឋាន និង ការជំរុញទឹកចិត្តនៅពីក្រោយព្រឹត្តិការណ៍នីមួយៗ។ គ្រូបង្រៀនអាចបែងចែកសិស្សជាក្រុម និងផ្ដល់ឱ្យក្រុមនីមួយៗនូវចំណងជើងផ្សេងៗគ្នាដើម្បីឱ្យពួកគេធ្វើការវិភាគមុនពេលរៀបចំការប្រជុំ និងពិភាក្សាគ្នា។

***ការគិតជាក្រុម***

សិស្សត្រូវបានបែងចែកជាក្រុមទៅតាមចំនួនសមាជិក (ជាទូទៅមួយក្រុមមានគ្នាបួននាក់)។ ក្រុមនីមួយៗសិក្សាអំពីប្រភពផ្សេងៗ និងគិតឃើញឆ្លើយដែលបានឯកភាពគ្នាចំពោះសំណួរជាច្រើន។ បន្ទាប់មក គ្រូបង្រៀនហៅលេខជាក់លាក់មួយឱ្យឆ្លើយនឹងសំណួរមួយ។ សមាជិកក្រុមត្រូវបានកំណត់ដោយលេខនេះ ឆ្លើយតបជាអ្នកនាំពាក្យសម្រាប់ក្រុម។

*ការសម្ដែងតួ*

សិស្សកសាងឡើងព្រឹត្តិការណ៍ប្រវត្តិសាស្រ្តឡើងវិញ ឬស្រមើលស្រមៃអំពីរបៀបដែលអ្វីៗបានកើតឡើង ឧទាហរណ៍ “ចុះចំណែកបើ x? តើមានអ្វីកើតឡើង ប្រសិនបើ y?”

*លំហាត់* ***“Tableau”***

សិស្សស្រាវជ្រាវអំពីតួអង្គប្រវត្តិសាស្រ្ត។ នៅក្នុងថ្នាក់រៀន ពួកគេឈរជាមួយគ្នា និងហើយនៅមួយកន្លែង។ គ្រូបង្រៀនបិទថេប ហើយបន្ទាប់មកសម្ភាសន៍ពួកគេជាតួលេខដែលពួកគេរកឃើញ។

*“របាយការណ៍មិនមែនជាបុគ្គលមិនល្បីល្បាញ”*

សិស្សផ្ដោតទៅលើការស្រាវជ្រាវរបស់ពួកគេអំពីតួអង្គបន្ទាប់បន្សំ ហើយធ្វើការវិភាគតួនាទីនោះ ដែលតួអង្គនោះអាចនឹងមានតួនាទីណាមួយនៅក្នុងព្រឹត្តិការណ៍សំខាន់ៗ។ ជំនួសមកវិញ សិស្ស ក៏អាចស្រាវជ្រាវអំពីប្រជាជននៅក្នុងសហគមន៍របស់ពួកគេ ហើយឆ្លុះបញ្ចាំងអំពីការរួមចំណែករបស់ពួកគេផងដែរ។

### ៤.១.៣ នៅក្រៅថ្នាក់រៀន

គម្រោងមួយចំនួនតម្រូវឱ្យមានការប្ដេជ្ញាចិត្តរឹងមាំ និងរយៈពេលវែងពីសិស្ស និងមិនអាចធ្វើនៅក្នុងម៉ោងរៀនបានឡើយ។ ជំនួសមកវិញ សកម្មភាពនោះអាចត្រូវបានលើកឡើងឱ្យធ្វើជាលំហាត់ធ្វើនៅផ្ទះ ឬជាសកម្មភាពកម្មវិធីសិក្សាបន្ថែម។ លើសពីនេះទៅទៀត សម្រាប់ជំនាញស្រាវជ្រាវ និងវិភាគ ពួកគេក៏អាចជួយអភិវឌ្ឍជំនាញផ្សេងទៀត ដូចជា ការរៀបចំផែនការ ការគ្រប់គ្រងម៉ោង ជំនាញបច្ចេកទេសផ្សេងៗ ។ល។ គម្រោងរយៈពេលវែង ជារឿយៗមានសក្ដានុពលដែលអាចចែករំលែកជាមួយនឹងអ្នកចូលរួមទូលំទូលាយ នៅក្រៅថ្នាក់រៀន ហើយពេលខ្លះ អាចអនុវត្តនៅក្រៅសាលារៀនទៀតផង ដូច្នេះ អាចផ្ដល់ផ្ដល់ការលើកទឹកចិត្តបន្ថែមដល់សិស្សនៅក្នុងការអនុវត្ត។ គម្រោងខាងក្រោមគឺសមស្របបំផុតសម្រាប់ប្រធានបទប្រវត្តិសាស្រ្ត។

*អ្នកអភិរក្សប្រវត្តិសាស្រ្ត*

សិស្សរៀបចំការបង្ហាញប្រធានបទប្រវត្តិសាស្រ្ត។ ពួកគេអាចរៀបចំការបង្ហាញដោយខ្លួនឯង (ឧទាហរណ៍ ផ្ទាំងផ្សព្វផ្សាយ ឬ AV ​ឯកសារ) ឬប្រមូលវត្ថុនានាពីសហគមន៍របស់ពួកគេ។

*អ្នកសារព័ត៌មានប្រវត្តិសាស្រ្ត*

សិស្សបង្កើតប្លុកថ្នាក់ កាសែត ឬវែបសាយត៍ដែលបង្ហាញប្រធានបទប្រវត្តិសាស្រ្ត។

*ការសម្ដែងប្រវត្តិសាស្រ្ត*

សិស្សបង្កើតការសម្ដែង ឬការបង្ហាញប្រវត្តិសាស្រ្ត។ ការបង្កើតអាចអនុវត្តនៅក្នុងកម្មវិធីដែលរៀបចំឡើងនៅក្នុងសាលារៀន ឬសហគមន៍។

*សិក្សានៅក្នុងទីតាំងផ្ទាល់*

គ្រូបង្រៀននាំសិស្សចេញទៅក្រៅដើម្បីធ្វើទៅទស្សនានៅមជ្ឈមណ្ឌលសិល្បៈក្នុងមូលដ្ឋានសារមន្ទីរ ឬទីកន្លែងដែលមានគុណតម្លៃប្រវត្តិសាស្រ្ត។ ម្យ៉ាងវិញទៀត បុគ្គលដែលជាធនធានមនុស្សក៏អាចត្រូវបានអញ្ជើញឱ្យមកចូលរួមនៅក្នុងការពិភាក្សាជាមួយនឹងសិស្សនៅក្នុងថ្នាក់រៀន។

នៅពេលសមស្រប សិស្សអាចស្វែងយល់ដោយខ្លួនឯងនៅក្នុងសហគមន៍របស់ពួកគេ កំណត់ និងចងក្រងជាឯកសារនូវអគារ ឬទីតាំង ដោយផ្អែកលើអ្វីដែលពួកគេសិក្សាអំពីប្រវត្តិនៅក្នុងសហគមន៍របស់ពួកគេ និងនិយាយជាមួយនឹងម្ចាស់អគារ។

*ប្រវត្តិវិទូផ្ទាល់មាត់*

សិស្សសម្ភាសន៍ចាស់ទុំនៅក្នុងគ្រួសារ អ្នកជិតខាង អ្នកមើលឃ្លាំង និងអ្នលក់អាហារដើម្បីស្វែងយល់អំពីអ្វីដែលពួកគាត់បានយល់ដឹងអំពីប្រវត្តិសាស្រ្ត ពោលមិនត្រឹមតែប្រធានបទសិក្សាប៉ុណ្ណោះទេ ប៉ុន្តែក៏ដូចជាប្រវត្តិដែលជាផ្នែកនៅក្នុងជីវិតរបស់ពួកគេផងដែរ។ សិស្សក៏នឹងយល់ដឹងអំពីការផ្លាស់ប្ដូរនៅក្នុងមូលដ្ឋាន ដូចជា នៅក្នុងសហគមន៍របស់ពួកគេនៅក្នុងរយៈពេលប៉ុន្មានឆ្នាំចុង  
ក្រោយ។

*ការភ្ជាប់ទំនាក់ទំនងនៅក្នុងសាលារៀន*

គ្រូបង្រៀនសម្របសម្រួលការផ្លាស់ប្តូរ ឬកិច្ចពិភាក្សានៅក្នុងចំណោមសិស្សដែលមកពីសាលារៀនផ្សេងៗគ្នានៅក្នុងតំបន់ ឬប្រទេស។ សិស្សអាចផ្លាស់ប្តូរអ៊ីមែល រូបថត ប្រវត្តិសាស្រ្តផ្ទាល់មាត់  
វិដេអូ ។ល។ តាមអ៊ីនធឺណិត។

***បន្ទាប់ពីពេលនោះ និងពេលនេះ***

សិស្សសិក្សារូបថតចាស់ៗ ស៊ើបអង្កេតកន្លែងដែលរូបថតនោះបានថត ថតរូបថ្មីនៅទីតាំងដដែលនោះ និងឆ្លុះបញ្ចាំងអំពីការផ្លាស់ប្ដូរតាមរយៈពេលវេលា ដើមហេតុ និងបរិបទ។

### ៤.១.៤ ឯកសារជាច្រើនអំពីការសិក្សាសកម្ម

មានវែបសាយត៍នៅលើអ៊ីនធឺណិតមួយចំនួនលើកឡើងនូវព័ត៌មាន និងកម្រងសកម្មភាពផ្ដោតលើសិស្សសម្រាប់ការជំរុញទឹកចិត្តបន្ថែម។

មជ្ឈមណ្ឌលស្រាវជ្រាវស្ដីពីការសិក្សា និងការបង្រៀន សេចក្ដីផ្ដើមអំពីការសិក្សាសកម្ម៖ <http://www.crlt.umich.edu/active_learning_introduction>

TeachThought៖ Terry Heick, ដំណាក់កាលទាំង ៤ នៃការសិក្សាផ្អែកលើការសាកសួរ៖ សៀវភៅណែនាំស្រាប់គ្រូបង្រៀន៖ <https://www.teachthought.com/pedagogy/4-phases-inquiry-based-learning-guide-teachers/>

TeachThought៖ Miriam Clifford, ២០ ចំណុចគន្លឹះសម្រាប់សិក្សាដោយមានកិច្ចសហការ និង  
យុទ្ធសាស្រ្តសម្រាប់គ្រូបង្រៀន៖ <https://www.teachthought.com/pedagogy/20-collaborative-learning-tips-and-strategies/>

TeacherVision៖ ការសិក្សាមានកិច្ចសហការ៖ <https://www.teachervision.com/professional-development/cooperative-learning>

ប្រវត្តិសាស្រ្តកំពុងជួបប្រទះ និងខ្លួនយើង៖ យុទ្ធសាស្រ្តបង្រៀនផ្ដោតលើសិស្ស ទាំង ៦០ ដើម្បីពង្រឹងជំនាញអក្ខរកម្មរបស់សិស្ស” ពង្រឹងការត្រិះរិះពិចារណា និងបង្កើតបរិយាកាសសិក្សានៅក្នុង ថ្នាក់រៀនដោយមានការគោរព៖ <https://www.facinghistory.org/resource-library/teaching-strategies>



## **៤.២ សមភាពយេនឌ័រ**

ប្រវត្តិសាស្រ្តត្រូវបានបង្ហាញ និងកត់ត្រាយ៉ាងលើសលប់ពីសំណាក់ទស្សនៈរបស់បុរស ដូច្នេះ  
ជាប្រការសំខាន់ដែលត្រូវចៀសវាងការលម្អៀងផ្នែកយេនឌ័របែបបុរាណ និងផ្នត់គំនិតនៅក្នុង  
ការបង្រៀន និងការសិក្សាអំពីប្រធានបទប្រវត្តិសាស្រ្ត។ គ្រូបង្រៀនអាចណែនាំដល់ទស្សនៈយេនឌ័រ ដោយការលើកឡើងអំពីប្រភពដែលពាក់ព័ន្ធនឹងស្ថានភាពស្រ្តី ដោយណែនាំអំពីតួអង្គស្រ្តីដ៏ល្បីល្បាញ ឬលើកទឹកចិត្តឱ្យសិស្សធ្វើការពិចារណាអំពីទស្សនៈរបស់ស្រ្តីនៅក្នុងការពិភាក្សា។

អង្គភាពជាច្រើនបានបង្កើតសៀវភៅឯកសារណែនាំដើម្បីសម្របសម្រួលដល់ការបញ្រ្ជាបយេនឌ័រនៅក្នុង​ឯកសារអប់រំ។

Brugeilles, C. និង Cromer, S. ឆ្នាំ២០០៩។ *ការលើកកម្ពស់សមភាពយេនឌ័រតាមរយៈសៀវភៅសិក្សា៖ ឯកសារណែនាំវិធីសាស្រ្ត។* អង្គការយូណេស្កូ

<https://unesdoc.unesco.org/ark:/48223/pf0000158897_eng>

អង្គការ RTI International ឆ្នាំ២០១៥។ *ឯកសារណែនាំសម្រាប់ការពង្រឹងសមភាពយេនឌ័រ និងបរិយាបន្ន  
នៅក្នុង​ឯកសារការបង្រៀន និងសិក្សា។* រដ្ឋធានីវ៉ាស៊ីនតោន ឌីស៊ី៖ ទីភ្នាក់ងារសហរដ្ឋអាមេរិកដើម្បីការអភិវឌ្ឍអន្តរជាតិ។ <https://pdf.usaid.gov/pdf_docs/pa00kt5n.pdf>

អង្គការយូណេស្កូ ឆ្នាំ២០០៩។ *ការលើកកម្ពស់សមភាពយេនឌ័រនៅក្នុងវិស័យអប់រំ៖ កញ្ចប់ឯកសារយេនឌ័រនៅក្នុងបណ្ដាញអប់រំនៅអាស៊ីប៉ាស៊ីហ្វិច (GENIA)។* អង្គការយូណេស្កូ ទីក្រុងបាងកក។ (សំណៅ ឆ្នាំ២០១៩ នៅក្នុងការរៀបចំ)។

<https://unesdoc.unesco.org/ark:/48223/pf0000186495>

អង្គការយូណេស្កូ ឆ្នាំ២០១៥ *ឯកសារណែនាំសម្រាប់សមភាពយេនឌ័រនៅក្នុងគោលនយោបាយ អប់រំ និងការអនុវត្តសម្រាប់ការគ្រូបង្រៀន។* អង្គការយូណេស្កូ។

<https://unesdoc.unesco.org/ark:/48223/pf0000231646>

អង្គការយូណេស្កូ ឆ្នាំ២០១៨។ ការភ្ជាប់ទំនាក់ទំនងជាមួយនឹងការគោរព៖ *ការទប់ស្កាត់ចំពោះហិង្សាលើយេនឌ័រនៅក្នុងសាលារៀន កម្មវិធីថ្នាក់រៀនសម្រាប់សាលារៀនបឋមសិក្សា (អាយុ១១-១៤)*។ អង្គការយូណេស្កូ។ <https://unesdoc.unesco.org/ark:/48223/pf0000243252>

## **៤.៣ ឧបករណ៍អ៊ីនធឺណិត**

ពេលនេះ មានឧបករណ៍អ៊ីនធឺណិតដែលអាចរកបានដើម្បីសម្រួលដល់ការរៀបចំលំហាត់អនុវត្តផ្ទាល់ និងហ្គេមតម្រៀប។ ខាងក្រោមនេះគឺជាកម្រងវែបសាយត៍ពេញលេញដែលអាចចូលប្រើប្រាស់ដោយឥតគិតថ្លៃ។

ការរៀបចំហ្គេមតម្រៀប និងការឆ្លើសំណួរតាមការជ្រើសរើសចម្លើយ

Quizworks គឺជាកម្មវិធីឥតគិតថ្លៃសម្រាប់បង្កើតលំហាត់គ្មានដែនកំណត់រហូតដល់ទៅដប់ប្រាំសំណួរក្នុងមួយលំហាត់ ដោយមានលក្ខណៈជាសំណួរមានចម្លើយច្រើនសម្រាប់ជ្រើសរើស  
( MCQs) អត្ថបទដោយឥតគិតថ្លៃ និងលំហាត់បំពេញចន្លោះប្រហោង៖

<https://www.onlinequizcreator.com/>

QuizStar គឺជាកម្មវិធីឥតគិតថ្លៃសម្រាប់ការរៀបចំលំហាត់តាមអ៊ីនធឺណិត៖

<http://quizstar.4teachers.org/>

Poll Everywhere គឺជាកម្មវិធីឥតគិតថ្លៃសម្រាប់ការរៀបចំចម្លើយរហូតទៅដល់ម្ភៃប្រាំ៖

[https៖//www.polleverywhere.com/](https://www.polleverywhere.com/)

Kahoot! គឺជាកម្មវិធីឥតគិតថ្លៃសម្រាប់បង្កើតហ្គេមលំហាត់សម្រាប់ការសិក្សា។ កម្មវិធីនេះអាចប្រើដោយភ្ជាប់ជាមួយនឹងទូរសព្ទដៃបាន [https៖//getkahoot.com/](https://getkahoot.com/)

Qzzr មានផែនការមូលដ្ឋានឥតគិតថ្លៃដែលអាចបង្កើតលំហាត់តាមអ៊ីនធឺណិត៖

[https៖//www.qzzr.com/](https://www.qzzr.com/)

**ល្បែងតម្រៀប ហ្គេមតម្រៀបពាក្យ នឹងតម្រៀបក្ដារ**

Quizlet.com គឺជាឧបករណ៍ដែលអាចបង្កើតកម្រងពាក្យ និងនិយមន័យ បន្ទាប់មកព្រីនចេញក្រៅ។ គ្រូបង្រៀនអាចបង្ហាញប័ណ្ណសម្រាប់តម្រៀបនៅលើអេក្រង់។ សិស្សក៏អាចចូលទៅកាន់វែបសាយត៍ នេះតាមទូរសព្ទដៃដើម្បីអនុវត្តនៅក្រៅសាលារៀនបានដែរ។ កម្មវិធីនេះផ្ដល់នូវហ្គេមសម្រាប់ការពិនិត្យមើលវាក្យសព្ទមានទំនាក់ទំនងគ្នា ដែលអាចចូលលេងតាមអ៊ីនធឺណិត៖

[https៖//quizlet.com/latest](https://quizlet.com/latest)។

<http://www.classtools.net/>

<http://puzzlemaker.discoveryeducation.com/>

<https://www.puzzle-maker.com/>

<https://www.toolsforeducators.com/boardgames/>

## ៤.៤ ឯកសារ និងឯកសារយោងបន្ថែម

* ការគ្រប់គ្រងថ្នាក់រៀន

ការអត់ឱនសម្រាប់ការបង្រៀន ឆ្នាំ២០១៦ *ការរៀបចំការគ្រប់គ្រងថ្នាក់រៀន៖ កញ្ចប់ឯកសារសម្រាប់បុគ្គលិកអប់រំ* ការបង្រៀន ការអត់ឱន។

<http://www.tolerance.org/sites/default/files/TT_Reframing_Classroom_Managment_Handouts.pdf>

អង្គការយូណេស្កូ IIEP ឆ្នាំ២០១៨ *សេចក្ដីសង្ខេប ៤៖ ការគ្រប់គ្រងពេលបង្រៀន និងថ្នាក់រៀន។*  
វិទ្យាស្ថានអន្តរជាតិដើម្បីរៀបចំផែនការអប់រំអង្គការយូណេស្កូ <https://learningportal.iiep.unesco.org/en/issue-briefs/improve-learning/schools-and-classrooms/instructional-time-and-classroom-management>

អង្គការយូណេស្កូ ឆ្នាំ២០០៦។ ***គោលការណ៍វិជ្ជមាននៅក្នុងថ្នាក់រៀនបរិយាបន្ន និងមេត្រីភាពសម្រាប់ការសិក្សា****៖ ឯកសារណែនាំសម្រាប់គ្រូបង្រៀន និងបុគ្គលិកអប់រំគ្រូបង្រៀន។* ការិយាល័យអប់រំប្រចាំតំបន់អាស៊ី និងប៉ាស៊ីហ្វិចរបស់អង្គការយូណេស្កូ៖

<http://unesco.org.pk/education/icfe/resources/res10.pdf>

អង្គការយូណេស្កូ ឆ្នាំ២០០៦ *ចំណុចគន្លឹះអនុវត្តសម្រាប់ការបង្រៀននៅក្នុងថ្នាក់រៀនមានសិស្សច្រើន៖ ឯកសារណែនាំសម្រាប់គ្រូបង្រៀន។* ការិយាល័យអប់រំប្រចាំតំបន់អាស៊ី និងប៉ាស៊ីហ្វិចរបស់អង្គការយូណេស្កូ៖ <http://unesco.org.pk/education/icfe/resources/res15.pdf>

* ការវាយតម្លៃ និងតារាងវិភាគ

Brookhart S.M. ឆ្នាំ២០១៣។ *របៀបបង្កើត* និងប្រើប្រាស់តារាងវិភាគសម្រាប់ការវាយតម្លៃសរុបនិងការដាក់ពិន្ទុ*។* ASCD. <http://www.ascd.org/publications/books/112001/chapters/What-Are-Rubrics-and-Why-Are-They-Important%C2%A2.aspx>។

Butler, S.M. និង Mcmunn, N.D. ឆ្នាំ២០០៦។ *ឯកសារណែនាំសម្រាប់គ្រូបង្រៀនសម្រាប់ការវាយតម្លៃថ្នាក់រៀន៖ ការវាយតម្លៃការយល់ដឹង និងការប្រើប្រាស់ដើម្បីកែលម្អលទ្ធផលសិក្សារបស់សិស្ស។* សាន់ហ្រ្វាន់ស៊ីស្កូ, John Wiley។

Chappuis, J. ឆ្នាំ២០១០។ *យុទ្ធសាស្រ្តទាំងប្រាំពីរនៃការវាយតម្លៃសម្រាប់សិក្សា។* វិទ្យាស្ថានបណ្ដុះបណ្ដាលការវាយតម្លៃ Pearson។

<https://www.sdcoe.net/lls/assessment/Documents/ContinuousLearning/Seven%20Strategies%20Chappuis%202017.pdf>

J. McEachen ឆ្នាំ២០១៧។ “ការវាយតម្លៃការសិក្សាស៊ីជម្រៅ”។ *ឯកសារសិក្សាលំដាប់លំដោយស៊ីជម្រៅ ចេញលើទី* ៤ <http://npdl.global/wp-content/uploads/2017/09/Assessment-for-Deep-Learning.pdf>

Looney, J.W. ឆ្នាំ២០១១។ “ការដាក់បញ្ចូលការវាយតម្លៃតាមដំណាក់កាល និងការវាយតម្លៃសរុប៖ វឌ្ឍនភាពឆ្ពោះទៅរកប្រព័ន្ធរួមបញ្ចូលពេញលេញ?” *ឯកសារការងារអប់រំ OECD លេខ ៥៨,* OECD, ទីក្រុងប៉ារីស<http://www.oecd.org/officialdocuments/publicdisplaydocumentpdf/?cote=edu/wkp(2011)4&doclanguage=en>

Myers, M. ឆ្នាំ២០០៤។ “ការវាយតម្លៃ និងការប៉ាន់ប្រមាណនៅក្នុងថ្នាក់រៀនមុខវិជ្ជាសិក្សាសង្គម៖  
សំណួរតុល្យភាព”។ *បញ្ហាប្រឈម & ទស្សនៈវិស័យសម្រាប់មុខវិជ្ជាសិក្សាសង្គមកាណាដា*

<https://www.learnalberta.ca/content/ssass/html/pdf/assessment_and_evaluation_in_social_studies_classrooms.pdf>

Shepard, L.A. ឆ្នាំ២០០០។ តួនាទីនៃការវាយតម្លៃនៅក្នុងវប្បធម៌សិក្សា។ *អ្នកស្រាវជ្រាវអប់រំ* លេខ ២៩ លេខ ៧, ទំព័រ ៤-១៤។

<https://nepc.colorado.edu/sites/default/files/TheRoleofAssessmentinaLearningCulture.pdf>

Soland, J., Hamilton, L.S. និង Stecher, B.M. ឆ្នាំ២០១៣។ ការវាស់វែងសមត្ថភាពនៅសតវត្សរ៍  
ទី២១៖ *ឯកសារណែនាំសម្រាប់បុគ្គលិកអប់រំ*។ សង្គមអាស៊ី។ <https://asiasociety.org/files/gcen-measuring21cskills.pdf>

អង្គការយូណេស្កូ-IBE។ ឆ្នាំ២០១៧។ *ឧបករណ៍បណ្ដុះបណ្ដាលសម្រាប់ការរៀបចំកម្មវិធីសិក្សា៖ ការវាយតម្លៃសិស្សបរិយាបន្ន។ ទីក្រុងហ្សឺណែវ។*

<http://inprogressreflections.ibe-unesco.org/inclusive-student-assessment/>

អង្គការយូណេស្កូ-IBE ឆ្នាំ២០១៧។ *ឧបករណ៍បណ្ដុះបណ្ដាលសម្រាប់ការបង្កើតកម្មវិធីសិក្សា៖ ការសិក្សាតាមចំណង់ចំណូចចិត្ត។ ទីក្រុងហ្សឺណែវ។*

<http://inprogressreflections.ibe-unesco.org/personalized-learning/>

* នៅលើឯកសារណែនាំខុសប្លែកពិសេស

Weselby, C. ឆ្នាំ២០១៤។ តើគឺជាអ្វីឯកសារណែនាំខុសប្លែកពិសេស? ឧទាហរណ៍អំពីរបៀបបែងចែកការណែនាំដាច់ដោយឡែកនៅក្នុងថ្នាក់រៀន។ សាកលវិទ្យាល័យ Concordia – ប្លុកប៉ូឡូញ។  
[https://www.readingrockets.org/article/what-differentiated-instruction](https://www.readingrockets.org/article/what-differentiated-instruction" \t "_blank).

Tomlinson, C.A. ឆ្នាំ២០០០។ តើគឺជាអ្វីឯកសារណែនាំខុសប្លែកពិសេស? ឯកសារអំណាន។[https://www.readingrockets.org/article/what-differentiated-instruction](https://www.readingrockets.org/article/what-differentiated-instruction" \t "_blank).

Watanabe-Crockett, L. ឆ្នាំ២០១៩។ *យុទ្ធសាស្រ្តសិក្សាដែលខុសប្លែកពិសេសមានប្រយោជន៍សម្រាប់ការបង្រៀនដ៏មមាញឹក។* សិក្សា Wabisabi <https://www.wabisabilearning.com/blog/the-most-helpful-differentiated-learning-strategies-for-busy-teachers>។

# ផ្នែក ៥៖ ពាក្យចុងក្រោយ

## **៥.១ សំណួរសួរញឹកញាប់**

កម្មវិធីសិក្សាប្រវត្តិសាស្រ្តថ្នាក់ជាតិមិនគ្របដណ្ដប់លើប្រធានបទមួយចំនួនឡើយ។ តើខ្ញុំនៅតែអាចប្រើប្រាស់*​*ឯកសារនេះបានដែរឬទេ***?***

​ឯកសារនេះត្រូវបានបង្កើតឡើងជាពិសេសសម្រាប់ថ្នាក់ប្រវត្តិសាស្រ្ត និងសិក្សាសង្គម ប៉ុន្តែក៏អាចប្រើប្រាស់នៅក្នុងថ្នាក់បង្រៀនមុខវិជ្ជាផ្សេងទៀតបានដែរ ដូចជា ថ្នាក់ភូមិវិជ្ជា សិល្បៈ កីឡា ឬ ភាសាអង់គ្លេស។ ពេលខ្លះ គ្រូបង្រៀនមុខវិជ្ជាផ្សេងៗអាចសហការ និងបង្រៀនប្រធានបទមួយពីមុំជាច្រើនទៀត។ អ្នកអាចរកឧទាហរណ៍នៅក្នុងករណី (ផ្នែក ៣.៣.២)។

**ខ្ញុំមានចំណាប់អារម្មណ៍ទៅលើជំពូកមួយក្នុងចំណោមជំពូកផ្សេងទៀតប៉ុន្តែមានមេរៀនច្រើន  
ពេក។តើខ្ញុំនៅតែអាចបង្រៀនឯកសារនេះបានដែរឬទេ*?***

ផ្នែក ២.២ “រចនាសម្ព័ន្ធនៃជំពូក”ឆ្លុះបញ្ចាំងនូវការផ្សារភ្ជាប់ទំនាក់ទំនងដែលអាចមានរវាងមេរៀន នានានៅក្នុងជំពូកមួយ។ ទោះជាយ៉ាងណាក៏ដោយ មេរៀនភាគច្រើនត្រូវបានបង្កើតឡើងជា  
មេរៀនដាច់ដោយឡែកពីគ្នា និងអាចយកទៅបង្រៀនដោយមិនចាំបាច់បង្រៀនមេរៀនផ្សេងទៀតឡើយ។ មេរៀនមួយចំនួនសិស្សអាចនឹងយល់ដឹងច្បាស់លាស់ ប្រសិនបើសិស្សបានទទួលចំណេះដឹងខ្លះនៅមុនពេលបង្រៀនមេរៀននោះ។ ចំណេះដឹងតម្រូវឱ្យមានជាមុន មានបង្ហាញនៅក្នុងតារាងសង្ខេបនៅចំណុចផ្ដើមដំបូងនៃកិច្ចតែងការបង្រៀននីមួយៗ។ វាអាចសិស្សបានចេញពីមេរៀនប្រវត្តិសាស្រ្តរួម ឬពីប្រភពផ្សេងទៀត។

ឧទាហរណ៍ដែលបានផ្ដល់នៅក្នុងកិច្ចតែងការបង្រៀនមិនបានសំដៅដល់ប្រទេសរបស់ខ្ញុំឡើយ តើខ្ញុំអាចប្ដូរវាបានដែរឬទេ*?*

គោលបំណងមួយនៃកម្មវិធីនេះ គឺជួយសិស្សក្នុងការស្វែងយល់អំពីប្រវត្តិសាស្រ្តនៅក្នុងតំបន់ជា  
រួម។ ការលើកឡើងដែលសំដៅទៅដល់ប្រទេសផ្សេងទៀត អាចជួយសម្រេចគោលបំណងនេះ។ ការពិតណាស់ កិច្ចតែងការបង្រៀនមានផ្ដល់ជូនជាឯកសារណែនាំ និងអាចកែសម្រួលបានតាមការគួរ។ អ្នកអាចផ្លាស់ប្ដូរឧទាហរណ៍តាមការគួរនៅពេលសមស្រប។ អ្នកអាចបំពេញបន្ថែមមេរៀននេះដោយមធ្យោបាយបន្ថែមផ្សេងទៀត។ អ្នកក៏អាចធ្វើការប្រៀបធៀបឧទាហរណ៍ដែលបានផ្ដល់ជូននៅក្នុងកិច្ចតែងការបង្រៀនជាមួយនឹងស្ថានភាពនៅក្នុងប្រទេសរបស់អ្នកដើម្បីឆ្លុះបញ្ចាំងនូវគោលគំនិតនៃភាពរួមគ្នា។

កិច្ចតែងការបង្រៀនដាក់បញ្ចូលនូវសកម្មភាពច្រើនពេកនិងមិនអាចអនុវត្តបាននៅក្នុងរយៈពេលបង្រៀនដែលមាន។តើខ្ញុំអាចប្រើប្រាស់​ឯកសារនេះដោយរបៀបណា***?***

កិច្ចតែងការបង្រៀននេះអាចបង្រួញឱ្យខ្លីជាងនេះបាន។ សូមកុំស្ទាក់ស្ទើរនៅក្នុងការជ្រើសរើសតែ សកម្មភាពមួយចំនួនសម្រាប់អនុវត្ត។

ប្រសិនបើសកម្មភាពខ្លះមានចំណាប់អារម្មណ៍សម្រាប់សិស្ស ប៉ុន្តែមានរយៈពេលវែងខ្លាំងពេកសម្រាប់រយៈពេលបង្រៀននោះ អ្នកអាចរកមើលដំណោះស្រាយជំនួសផ្សេងទៀត។ ឧទាហរណ៍ សកម្មភាពនោះអាចប្ដូរទៅជាលំហាត់ធ្វើនៅផ្ទះជំនួសវិញ។ សកម្មភាពនោះក៏អាច​បង្ហាញជាសកម្មភាពកម្មវិធីសិក្សាបន្ថែមផងដែរ។

ខ្ញុំមិនអាចរក​ឯកសារដែលបានលើកឡើងនៅក្នុងកិច្ចតែងការបង្រៀន *(*ឧ. គ្រឿងទេស តន្រ្តី វីដេអូ  
។ល។*)* បានឡើយ តើខ្ញុំអាចបង្រៀនមេរៀននោះយ៉ាងដូចម្ដេច?

​ឯកសារដែលបានលើកឡើងនោះអាចប្ដូរដោយឯកសារផ្សេងទៀតដែលងាយរកបាន ដូចជា  
ឯកសារអំពីគ្រៀងទេស ឬគ្រឿងផ្សំ ឯកសារឧបករណ៍សោតទស្សន៍ (A/V) ។ល។ ប្រសិនបើអ្នកមានឯកសារថ្មី ឬបន្ថែមទៀត ចូរសាកល្បងជ្រើសរើសឯកសារណាដែលពាក់ព័ន្ធនឹងគោលការណ៍សិក្សានៃគម្រោងនេះ (សូមមើលផ្នែក ៣.១ អំពីគោលការណ៍សិក្សា) រួមទាំង ការប្រើប្រាស់ប្រភពបឋមក្នុងទម្រង់ និងទស្សនៈជាច្រើន វិសាលភាពនៅក្នុងតំបន់/ច្រើនប្រទេស ។ល។

***សកម្មភាពជាច្រើននៅក្នុងកិច្ចតែងការបង្រៀនប្រើប្រាស់គរុកោសល្យដែលខ្ញុំមិនធ្លាប់ស្គាល់ពីមុន តើខ្ញុំបង្រៀនមេរៀនឱ្យបានជោគជ័យយ៉ាងដូចម្ដេច?***

មេរៀនភាគច្រើនណែនាំឱ្យអនុវត្តសកម្មភាពដែលពាក់ព័ន្ធនឹងការសិក្សាសកម្ម ពីព្រោះសកម្មភាពទាំងនោះជាទូទៅពិតជាឱ្យសិស្សចូលរួមយ៉ាងសកម្ម។ គ្រូបង្រៀនជាច្រើនត្រូវការពេលវេលា និងការអនុវត្តប្រើប្រាស់គរុកោសល្យទាំងនេះឱ្យមានប្រសិទ្ធភាព។ ផ្នែក ៣.៥ ការសិក្សាសកម្មពន្យល់អំពីរបៀបដែលគរុកោសល្យទាំងនេះអាចកែសម្រួលបន្តិចម្ដងៗដើម្បីឱ្យគ្រូបង្រៀន និងសិស្សមានអារម្មណ៍ទំនុកចិត្តជាមួយនឹងដំណើរការ និងលទ្ធផល។

## **៥.២ ធ្វើ និងមិនធ្វើ**

|  |  |
| --- | --- |
| **ធ្វើ** | **មិនធ្វើ** |
| ប្រើប្រាស់ឧទាហរណ៍ពីប្រទេសរបស់អ្នក | កុំព្យាយាមមិនប្រើប្រាស់ឧទាហរណ៍ទាំងអស់ដែលដកស្រង់ចេញពីប្រទេសផ្សេងទៀតឱ្យសោះ |
| ជ្រើសរើសសកម្មភាពដែលត្រូវជាមួយនឹង គោលបំណងរបស់អ្នក (ដោយផ្អែកលើគោលដៅនៃកម្មវិធីសិក្សា គោលបំណងរបស់មេរៀន សមត្ថភាពរបស់សិស្ស ។ល។) | មិនព្យាយាមធ្វើសកម្មភាពទាំងអស់ ដោយសារតែសកម្មភាពទាំងនោះមានរៀបរាប់នៅក្នុងកិច្ចតែងការបង្រៀន |
| ព្យាយាមប្រើប្រាស់គរុកោសល្យសកម្ម ទោះបីជាអ្នកជ្រើសរើសតែលំហាត់ដែលស្រួលបំផុតក៏ដោយ | មិនមានអារម្មណ៍ភ័យខ្លាចចំពោះគរុកោសល្យ ទាំងនេះ។ ទទួលយកវាមកអនុវត្តម្ដងមួយជំហានៗ |
| លើកឡើងពីប្រភពផ្សេងទៀត ឬប្រភពសាមញ្ញសម្រាប់សិស្សរបស់អ្នក | មិនភ្លេចស្វែងរកប្រភពបឋមឱ្យបានច្រើនតាមអាចធ្វើទៅបាន |
| ឱ្យសិស្សរបស់អ្នកបង្ហាញគំនិតយោបល់ និងណែនាំពួកគេអំពីការវិភាគរបស់ពួកគេ និងការផ្ដល់ហេតុផល។ | មិនផ្ដល់ “ចម្លើយត្រឹមត្រូវ” ភ្លាមៗដល់សិស្ស ឬច្រានចោលឆ្លើយផ្សេងទៀតទាំងអស់ឱ្យសោះ |
| កំណត់គោលដៅសិក្សាជាមួយនឹងសិស្សរបស់អ្នក និងជួយណែនាំពួកគេក្នុងការវាយតម្លៃការរីកចម្រើនរបស់ពួកគេ។ | មិនផ្ដោតតែលើពិន្ទុតែមួយមុខ |
| ដោយធ្វើការងារជាមួយនឹងមិត្តរួមក្រុម សិស្សអាចសិក្សាអំពីប្រវត្តិសាស្រ្តនៅក្នុងមុខវិជ្ជាជាច្រើន ដូចជា ភូមិវិជ្ជា ភាសា សិល្បៈ កីឡា ។ល។ | មិនរម្លងមេរៀនគួរឱ្យចាប់អារម្មណ៍ ដោយសារតែវា មិនត្រូវនៅក្នុងកម្មវិធីសិក្សាប្រវត្តិសាស្រ្ត |
| សហការជាមួយនឹងសហគមន៍ សិស្សអាច សិក្សាអំពីប្រវត្តិសាស្រ្តនៅខាងក្រៅសាលារៀន | មិនពឹងផ្អែកតែលើសៀវភៅសិក្សា |
| ផ្សារភ្ជាប់ទំនាក់ទំនងជាមួយនឹងអតីតកាល និងបច្ចុប្បន្នដើម្បីជួយឱ្យសិស្សដឹងថាយើងអាចសិក្សាពីអតីតកាល | មិនបង្កើតបញ្ជីកាលបរិច្ឆេទ និងអង្គហេតុមេរៀនដើម្បីទន្ទេញចាំមាត់ |

|  |  |
| --- | --- |
| ពិចារណាលើទស្សនៈ និងបទពិសោធន៍របស់ ក្រុមប្រជាជនផ្សេងៗ ដូចជា បុរស និងស្រ្តី ប្រជាជនពីក្រុមជនជាតិដើមផ្សេងៗ សាសនា សង្គម វណ្ណៈសង្គម ឬទីតាំងភូមិសាស្រ្ត ។ល។ | មិនលើកឡើងនូវឯកសារ និងសកម្មភាពដែលផ្ដោតតែលើក្រុមប្រជាជន (បុរស មនុស្សមានអំណាច ក្រុមជនជាតិដើមចម្បង ។ល។) |

|  |  |
| --- | --- |
| ឆ្លុះបញ្ចាំងថាប្រវត្តិសាស្រ្តក៏មានពាក់ព័ន្ធនឹងជីវិតប្រចាំថ្ងៃរបស់ប្រជាជន ជីវិតរបស់ប្រជាជនកាលពីអតីតកាល ក៏ដូចជាជីវិតរបស់សិស្សអ្នកផងដែរ | មិនផ្ដោតតែលើសង្រ្គាម និងបុគ្គលដែលមាន ឋានៈខ្ពង់ខ្ពស់ និងល្បីល្បាញឡើយ |

# ឧបសម្ព័ន្ធ

## **សមាជិកគណៈកម្មាធិការផ្ដល់ប្រឹក្សាបច្ចេកទេសសម្រាប់ប្រវត្តិសាស្រ្តរួមនៅក្នុងតំបន់អាស៊ីអាគ្នេយ៍**

តាមលំដាប់លំដោយអក្ខរក្រម ឈ្មោះត្រកូល៖

**លោក Filomeno Aguilar** **Jr.** គឺជាសាស្រ្តាចារ្យប្រវត្តិសាស្រ្ត ហើយបច្ចុប្បន្នជាប្រធានក្រុមប្រឹក្សាស្រាវជ្រាវនៃសាកលវិទ្យាល័យ Ateneo de Manila ប្រទេសហ្វីលីពីន។ គាត់ក៏ធ្លាប់បម្រើការងារជាព្រឹទ្ធបុរសនៃសាលាវិទ្យាសាស្រ្តសង្គម (ឆ្នាំ២០១៣–២០១៥) និងជានិពន្ធនាយកនៃមហាវិទ្យាល័យសិក្សាហ្វិលីពីន៖ *ទស្សនៈប្រវត្តិសាស្រ្ត និងជាតិពន្ធុវិទ្យា* (ចាប់តាំងពីឆ្នាំ២០០៣ ដល់ពេលបច្ចុប្បន្ន)។ លោកបានទទួលវិញ្ញាបនបត្រថ្នាក់បណ្ឌិតពីសាកលវិទ្យាល័យ Cornell នៅក្នុងឆ្នាំ១៩៩២ ដែលសម្រាប់មុខវិជ្ជានេះ លោកក៏បានទទួលពានរង្វាន់ Lauriston Sharp ពីកម្មវិធីអាស៊ីអាគ្នេយ៍ Cornell ផងដែរ។ មុនពេលលោកធ្វើមាតុភូមិនិវត្តន៍នៅក្នុងឆ្នាំ២០០៣ លោកបានបង្រៀននៅសាកលវិទ្យាល័យ James Cook (ឆ្នាំ១៩៩៦–២០០៣) និងសាកលវិទ្យាល័យជាតិសិង្ហបុរី (ឆ្នាំ១៩៩៣–១៩៩៦)។ លោកក៏បានបម្រើការងារជាប្រធានសមាគមប្រវត្តិវិទូអាស៊ីអន្តរជាតិ (IAHA) ឆ្នាំ២០០៥–២០០៦ ប្រធានក្រុមប្រឹក្សាវិទ្យាសាស្រ្តសង្គមហ្វីលីពីន (PSSC) ឆ្នាំ២០០៦–២០០៨ និងប្រធានក្រុមប្រឹក្សាបច្ចេកទេសទទួលបន្ទុកចំណេះដឹងទូទៅ គណៈកម្មាធិការហ្វីលីពីនទទួលបន្ទុកឧត្ដមសិក្សា ឆ្នាំ២០១៥–២០១៧។ លោកក៏ធ្វើជាសមាជិកនៃក្រុមប្រឹក្សាប្រឹក្សាយោបល់និពន្ធនាយកនៃមុខវិជ្ជាសិក្សាអាស៊ីអាគ្នេយ៍ *និន្នានុប្បវត្តិស្ដីពីកិច្ចការអាស៊ីអាគ្នេយ៍នាពេលបច្ចុប្បន្ន* *មុខវិជ្ជាសិក្សា វប្បធម៌អន្តរអាស៊ី* *Sojourn៖ និន្នានុប្បវត្តិស្ដីពីបញ្ហាសង្គមនៅក្នុងតំបន់អាស៊ីអាគ្នេយ៍* *និន្នានុប្បវត្តិ អន្តរជាតិនៃមុខវិជ្ជាសិក្សាអាស៊ីប៉ាស៊ីហ្វិច* *និងនិន្នានុប្បវត្តិស្ដីពីការផ្លាស់ប្ដូរវប្បធម៌ស្រូវ។* នៅក្នុងសៀវភៅរបស់លោក រួមមាន *ការប៉ះពាល់នៃអារុក្ខអារក្ខអ្នកតា (Clash of Spirits)៖ ប្រវត្តិសាស្រ្តនៃអំណាច និងអាជ្ញាធរអ្នកដាំដុះអំពៅនៅកោះវីសាយ៉ាន* (ឆ្នាំ១៩៩៨), *Maalwang Buhay៖ គ្រួសារ ការចំណាកស្រុកទៅក្រៅប្រទេស និងវប្បធម៌នៃភាពពាក់ព័ន្ធគ្នានៅ Barangay Paraiso* (ឆ្នាំ២០០៩) *បដិវត្តន៍អន្តោប្រវេសន៍៖ ជាតិហ្វីលីពីន និងទំនាក់ទំនងថ្នាក់នៅយុគសម័យសាកលភាវូនីយកម្ម* (ឆ្នាំ២០១៤) និង *Peripheries៖ ប្រវត្តិសាស្រ្តនៃការប្រឆាំងការមិនរាប់បញ្ចូល* (ឆ្នាំ២០១៨)។

**Maitrii Aung-Thwin** គឺជាសាស្រ្តាចារ្យរងបង្រៀនមុខវិជ្ជាប្រវត្តិសាស្រ្តមីយ៉ាន់ម៉ា/អាស៊ីអាគ្នេយ៍ តំណាងកម្មវិធីបណ្ឌិតសម្រាប់មុខវិជ្ជាសិក្សាអាស៊ីប្រៀបធៀប និងជាអនុប្រធានវិទ្យាស្ថានស្រាវជ្រាវ អាស៊ីនៅសាកលវិទ្យាល័យជាតិសិង្ហបុរី។ ការសិក្សាស្រាវជ្រាវបច្ចុប្បន្នរបស់លោកគឺពាក់ព័ន្ធនឹងការកសាងជាតិ ប្រវត្តិសាស្រ្តសាធារណៈ អត្តសញ្ញាណ និងបណ្ដាញពុទ្ធសាសនិកនៅអាស៊ីខាងត្បូង និងអាស៊ីអាគ្នេយ៍។ ឯកសារផ្សព្វផ្សាយរបស់លោករួមមាន៖ *ប្រវត្តិសាស្រ្តប្រទេសមីយ៉ាន់ម៉ា ចាប់តាំងពីបុរាណកាល៖ ប្រពៃណី និងការផ្លាស់ប្ដូរ* (សហនិពន្ធជាមួយនឹង Michael Aung-Thwin ឆ្នាំ២០១៣) *ការត្រលប់មកវិញនូវព្រះមហាក្សត្រហ្គាលុន៖ ប្រវត្តិសាស្រ្ត ច្បាប់ និងការបះបោរនៅក្នុងប្រទេសភូមាសម័យអាណានិគម* (ឆ្នាំ២០១១) និង *ប្រវត្តិសាស្រ្តអាស៊ីអាគ្នេយ៍ថ្មី* (សហនិពន្ធជាមួយនឹង Merle Ricklefs et al ឆ្នាំ២០១០)។ បណ្ឌិត Aung-Thwin បច្ចុប្បន្នគឺជាអ្នកទទួលបានទំនុកចិត្តពីមូលនិធិសិក្សាភូមា (សហរដ្ឋអាមេរិក) សមាជិកគណៈក្រុមប្រឹក្សាភិបាលនៃមូលនិធិ SEASREP (ហ្វីលីពីន) និង​*និពន្ធនាយកនៃទិន្នានុប្បវត្តិសិក្សាអាស៊ីអាគ្នេយ៍*។

**លោក Rommel A. Curaming** គឺជាជំនួយការសាស្រ្តាចារ្យជាន់ខ្ពស់នៅក្នុងកម្មវិធីសិក្សាប្រវត្តិសាស្រ្ត និងអន្តរជាតិនៅសាកលវិទ្យាល័យនៃប្រទេស​ព្រុយ​ណេ​ដា​រូ​សា​ឡឹម (UBD)។ លោកបានបញ្ចប់ថ្នាក់បណ្ឌិតរបស់លោកផ្នែកសិក្សាអាស៊ីអាគ្នេយ៍នៅសាកលវិទ្យាល័យជាតិអូស្ត្រាលី (ANU) ជាមួយនឹងសារណាដែលប្រៀបធៀបទំនាក់ទំនងរដ្ឋ និងប្រវត្តិវិទូនៅក្នុងប្រទេសឥណ្ឌូនេស៊ី និងហ្វីលីពីននៅក្នុងសម័យកាល Suharto និង Marcos ។ មុនពេលចូលរួមជាមួយនឹង UBD លោកគឺជាអ្នកសិក្សាស្រាវជ្រាវថ្នាក់ក្រោយឧត្ដមសិក្សានៅសាកលវិទ្យាល័យជាតិសិង្ហបុរី (NUS) និងសាកលវិទ្យាល័យ La Trobe ដោយទទួលបានពានរង្វាន់អូស្រ្តាលី Endeavour Australia Award។ ចំណាប់អារម្មណ៍ស្រាវជ្រាវរបស់លោក រួមមាន ប្រវត្តិសាស្រ្ត និងការចងចាំអំពើហិង្សានយោបាយ នយោបាយនៃសំណេរ និងការយល់ឃើញរបស់សាធារណជនចំពោះប្រវត្តិសាស្រ្ត វិធីសាស្រ្តសរសេរប្រវត្តិសាស្រ្តបែបប្រៀបធៀប និងនយោបាយ និងក្រមសីលធម៌នៃផលិតកម្មចំណេះដឹង និងទំនាក់ទំនងរវាងរដ្ឋជាមួយនឹងបញ្ញាវន្តនៅក្នុងរដ្ឋអាស៊ីអាគ្នេយ៍ដីកោះ។ លោកក៏បានបោះពុម្ពផ្សាយ  
ឯកសារ និងឯកសារពិនិត្យមើលឡើងវិញនៅក្នុងទិន្នានុប្បវត្តិយោងអន្តរជាតិ ដូចជា *ការសិក្សាអាស៊ីត្រិះរិះពិចារណា ស្រាវជ្រាវអាស៊ីអាគ្នេយ៍ ពេលវេលា និងសង្គម Sojourn និងការសិក្សា  
ហ្វីលីពីន* ក្នុងចំណោមអ្នកផ្សេងទៀត។

**លោកស្រី Maria Serena I. Diokno** គឺជាសាស្រ្តាចារ្យប្រវត្តិសាស្រ្តនៅសាកលវិទ្យាល័យហ្វីលីពីន Diliman។ បច្ចុប្បន្នអ្នកស្រីសាស្រ្តាចារ្យគឺជាប្រធានគណៈកម្មការជាតិប្រវត្តិសាស្រ្តនៃហ្វីលីពីន។ លោកស្រីមានចំណាប់អារម្មណ៍មកលើអាស៊ីអាគ្នេយ៍ចាប់តាំងពេលលោកស្រីរៀននៅថ្នាក់ឧត្ដមសិក្សា នៅពេលដែលលោកស្រីធ្វើការងារពាក់ព័ន្ធនឹងប្រវត្តិសាស្រ្តនយោបាយនៅក្នុងប្រទេសភូមា ក្រោយមកហៅថា (មីយ៉ាន់ម៉ា) នៅក្នុងសម័យកាលក្រោមអាណានិគម។ ឯកសារផ្សព្វផ្សាយរបស់លោកស្រីអំពី អាស៊ីអាគ្នេយ៍បានផ្ដោតទៅលើសម័យកាលនាសតវត្សរ៍ទី ១៩ និងទី២០។ នៅក្នុងឆ្នាំ១៩៩៥ រួមគ្នាជាមួយនឹងប្រវត្តិវិទូអាស៊ីអាគ្នេយ៍បីរូបផ្សេងទៀត លោកស្រីបានរួមគ្នាបង្កើតមូលនិធិ SEASREP ដែលជាមូលនិធិលើកកម្ពស់ការសិក្សាអាស៊ីអាគ្នេយ៍នៅក្នុងតំបន់ដោយបញ្ញាវន្តអាស៊ីអាគ្នេយ៍។ ចំណាប់អារម្មណ៍ផ្សេងទៀតរបស់អ្នកស្រីសាស្រ្តាចារ្យ Diokno គឺការចងចាំ និងការសាងសង់ប្រវត្តិសាស្រ្តនៅក្នុងសម័យកាលរបបយោធានៅក្នុងប្រទេសហ្វីលីពីន។

**លោក Charnvit Kasetsiri** គឺជាសាស្រ្តាចារ្យនៅសាកលវិទ្យាល័យ Emeritus of Thammasat ទីក្រុងបាងកក ប្រទេសថៃ។ ដោយបានកើតនៅឆ្នាំ១៩៤១ លោកគឺជាប្រវិត្តិវិទូអចិន្រ្តៃយ៍ និងជាបញ្ញាវន្តសិក្សាថៃ។ បន្ទាប់ពីទទួលបានវិញ្ញាបនបត្រថ្នាក់បរិញ្ញាបត្រជំនាញការទូតកិត្តិយសពីសាកល  
វិទ្យាល័យ Thammasat នៅក្នុងឆ្នាំ១៩៦៣ លោកបានបន្តការសិក្សាថ្នាក់អនុបណ្ឌិតនៅក្នុង  
ឆ្នាំ១៩៦៧ ជំនាញការទូត និងកិច្ចការពិភពលោក នៅមហាវិទ្យាល័យ Occidental College នៅ  
ទីក្រុង Los Angeles រដ្ឋកាលីហ្វ័រញ៉ា ក្រោមអាហារូបករណ៍ Rockefeller និងថ្នាក់បណ្ឌិតនៅក្នុង  
ឆ្នាំ១៩៧២ Ph.D. ជំនាញប្រវត្តិសាស្រ្តអាស៊ីអាគ្នេយ៍នៅសាកលវិទ្យាល័យ Cornell។ សារណារបស់លោកមានចំណងជើងថា ភាពរុងរឿងរបស់អយុធ្យា *និង ប្រវត្តិសាស្រ្តសៀមនៅក្នុងសតវត្សរ៍ទី១៤ និងទី ១៥* ត្រូវបានផ្សព្វផ្សាយដោយ Oxford នៅអាស៊ី ឆ្នាំ១៩៧៦។ លោកបានបម្រើការងារជាសាស្រ្តាចារ្យប្រវត្តិសាស្រ្តនៅសាកលវិទ្យាល័យ Thammasat ចាប់ពីឆ្នាំ១៩៧៣​ ដល់ ឆ្នាំ២០០១ និងបានបង្កើតកម្មវិធីសិក្សាអាស៊ីអាគ្នេយ៍នៅក្នុងឆ្នាំ២០០០។ លោកក៏ជាអតីតសាកលវិទ្យាធិការ Thammasat ចាប់ពីឆ្នាំ១៩៩៥-៩៦ ផងដែរ។ លោកបានសរសេរអត្ថបទប្រមាណជា ២០០ អត្ថបទ និងឯកសារផ្សព្វផ្សាយជាច្រើនទៀតអំពីប្រវត្តិសាស្រ្តប្រទេសថៃ និងអាស៊ីអាគ្នេយ៍។ លោកបានធ្វើយុទ្ធនាការ “សៀមមិនមែនថៃ” ដើម្បីប្ដូរឈ្មោះប្រទេសដើម្បីឆ្លុះបញ្ចាំងការពិតអំពីអត្តសញ្ញាណជាតិពិន្ធុ ភាសា និងវប្បធម៌របស់ខ្លួន។ កិច្ចការចុងក្រោយបំផុតរបស់លោកគឺពាក់ព័ន្ធនឹងសំណួរអំពីសង្រ្គាម និងសន្តិភាព និងទំនាក់ទំនងល្អរវាងប្រទេសជិតខាងអាស៊ាន ជាពិសេស រវាងប្រទេសថៃ និងកម្ពុជា។ លោកក៏ជាសហអ្នកនិពន្ធ អមជាមួយនឹង Pavin Chachavalpongpun (ក្យូតូ) និង Pou Sothirak (រាជធានីភ្នំពេញ ) នៃព្រះវិហារ*៖ ឯកសារណែនាំអំពីទំនាស់រវាងប្រទេសថៃ និងកម្ពុជា និងដំណោះស្រាយទំនាស់នេះ* ឆ្នាំ២០១៣។

លោក Charnvit បានទទួលពានរង្វាន់សិក្សា Fukuoka ពីប្រទេសជប៉ុននៅក្នុងឆ្នាំ២០១២ និង DCAS (ការរួមចំណែកផ្សេងៗគ្នាដល់ការសិក្សាអាស៊ី) ដោយសមាគមសម្រាប់ការសិក្សាអាស៊ីពីសហរដ្ឋ  
អាមេរិក ឆ្នាំ២០១៤។

**លោកស្រី Ivy Maria Lim** បច្ចុប្បន្នគឺជាជំនួយការសាស្រ្តាចារ្យធ្វើការជាមួយនឹងក្រុមសិក្សាអប់រំមនុស្សជាតិ និងសិក្សាសង្គមនៅវិទ្យាស្ថានជាតិអប់រំ, សាកលវិទ្យាល័យ Nanyang Technological University ប្រទេសសិង្ហបុរី។ លោកស្រីមានវិញ្ញាបនបត្រថ្នាក់បណ្ឌិតពីសាកលវិទ្យាល័យ Oxford និងជាអ្នកនិពន្ធឯកសារផ្សព្វផ្សាយ សង្គមគ្រួសារស្ដីពីតំបន់កោះចិនភាគខាងត្បូង (New York៖ Cambria Press ឆ្នាំ២០១០)។ ​លោកស្រីក៏ជាសហនិពន្ធនាយកឯកសារមានចំណងជើងថា *ប្រវត្តិសាស្រ្តអប់រំនៅក្នុងបរិបទអាស៊ី* (ប្រទេសសិង្ហបុរី៖ Routledge ឆ្នាំ២០១៤) ដែលក្នុងឯកសារនេះលោកស្រីបានរួមចំណែកដល់ជំពូកអំពីគរុកោសល្យនៃភាពចម្រូងចម្រាស់ក្នុងការបង្រៀន ប្រវត្តិសាស្រ្តនៅក្នុងប្រទេសសិង្ហបុរី។ ចាប់តាំងពីឆ្នាំ២០០៦ មក លោកស្រីបានបង្រៀនវគ្គសិក្សាស្ដីពីអភិវឌ្ឍថ្នាក់បរិញ្ញាបត្រ ក្រោយឧត្ដមសិក្សា និងការអភិវឌ្ឍវិជ្ជាជីវៈ និងសិក្ខាសាលាស្ដីពីប្រវត្តិសាស្រ្តប្រទេសសិង្ហបុរី ប្រវត្តិសាស្រ្តរបស់ស្រ្តីនៅក្នុងតំបន់អាស៊ីភាគខាងកើត និងសិក្សាសង្គមថ្នាក់បឋមសិក្សា។ គម្រោងស្រាវជ្រាវរបស់លោកស្រីនាពេលបច្ចុប្បន្ន រួមមាន ប្រវត្តិសាស្រ្តអវកាសនៃក្រុងផ្សារនៅក្នុងសម័យអធិរាជចិនចុងក្រោយ ការបង្រៀនមរតកវប្បធម៌តាមរយៈការលេងហ្គេម និងមន្ទីរពិសោធន៍បុរាណដែលមានគោលបំណងបង្កើនចំណេះដឹង និងការយល់ដឹងពាហុជំនាញនៃប្រវត្តិសាស្រ្តនៅក្នុងចំណោមបុគ្គលិកអប់រំ និងសិស្សនៅក្នុងប្រទេសសិង្ហបុរី។

**លោកស្រី Anh Ngoc Nguyen** គឺជាប្រធានដេប៉ាតឺម៉ង់កិច្ចសហការអន្តរជាតិនៃវិទ្យាស្ថានវិទ្យាសាស្រ្ត អប់រំប្រទេសវៀតណាម (VNIES)។ លោកស្រីមានអនុបណ្ឌិតវិទ្យាសាស្រ្ត ជំនាញដឹកនាំ និងអ្នកគ្រប់គ្រងការអប់រំពីសាកលវិទ្យាល័យ Dalarna ប្រទេសស៊ុយអែត។ លោកស្រី Anh មាន  
បទពិសោធន៍ជាច្រើនឆ្នាំជាគ្រូបង្គោលសម្រាប់គ្រូបង្រៀនដែលបង្ហាត់បង្រៀនភាសាអង់គ្លេសជាភាសាបរទេសនៅក្នុងការបណ្ដុះបណ្ដាលវិជ្ជាជីវៈគ្រូបង្រៀននៅក្នុងប្រទេសវៀតណាម។ លោកស្រីក៏មានបទពិសោធន៍អនុវត្តន៍ផ្ទាល់នៅក្នុងការប្រើប្រាស់ព័ត៌មាន និងបច្ចេកវិទ្យាសារគមនាគមន៍ជាឧបករណ៍សម្រាប់ការបង្រៀន និងការសិក្សាសកម្ម។ ចំណាប់អារម្មណ៍វិជ្ជាជីវៈ រួមមាន ការបណ្ដុះបណ្ដាលគ្រូបង្រៀន ការអភិវឌ្ឍវិជ្ជាជីវៈគ្រូបង្រៀន សមាហរណកម្មដែលបានពិនិត្យមើលដោយ  
ដៃគូនៃ ICT នៅក្នុងការអនុវត្តបង្រៀន ដោយ ICT បានផ្ដល់លទ្ធភាពឱ្យការបង្រៀន និងការសិក្សា ភាសាកាន់តែមានប្រសិទ្ធភាព។ លោកស្រីបានចូលរួមនៅក្នុងការសិក្សារបស់អង្គការយូណេស្កូ  
ស្ដីពីការផ្លាស់ប្ដូរការបង្រៀន និងការសិក្សានៅក្នុងតំបន់អាស៊ី និងប៉ាស៊ីហ្វិច និងសមាហរណកម្មសមត្ថភាពខ្សែទទឹងនៅក្នុងគោលនយោបាយ និងការអនុវត្ត។ លោកស្រី Anh បានទទួលពានរង្វាន់ Endeavour Executive Fellowship នៅក្នុងឆ្នាំ២០១៥ ដោយរដ្ឋាភិបាលអូស្រ្តាលីសម្រាប់ការស្រាវជ្រាវស្ដីពីការអភិវឌ្ឍវិជ្ជាជីវៈគ្រូបង្រៀន។

**លោកស្រី Khatharya Um** គឺជាសាស្រ្តាចារ្យរង និងជាប្រធានកម្មវិធីសិក្សាអាស៊ីអាមេរិក និងអាស៊ី Diaspora នៅក្នុងដេប៉ាតឺម៉ង់សិក្សាជាតិពន្ធ ជាប្រធានសិក្សាសន្តិភាព និងទំនាស់នៅសាកលវិទ្យាល័យ កាលីហ្វ័រញ៉ា នៅទីក្រុង Berkeley និងជាអធិការបតីបញ្ញាវន្តសាធារណៈ។ លោកស្រីក៏ជាប្រធាន  
មហាវិទ្យាល័យសិក្សានៃ Berkeley សិក្សានៅបរទេស, ទីប្រឹក្សាមហាវិទ្យាសម្រាប់មជ្ឈមណ្ឌលសិទ្ធិមនុស្ស Berkeley, សម្ព័ន្ធមហាវិទ្យាល័យនៃមជ្ឈមណ្ឌល UC Berkeley សម្រាប់ការសិក្សាអាស៊ី  
អាគ្នេយ៍ និងជាសមាជិកគណៈក្រុមប្រឹក្សាភិបាលមហាវិទ្យាល័យទូទាំងប្រព័ន្ធ UC ស្ដីពីអាស៊ី  
អាគ្នេយ៍។

លោកស្រីសាស្រ្តាចារ្យ Um បានបញ្ចប់ថ្នាក់បណ្ឌិតផ្នែកវិទ្យាសាស្រ្តនយោបាយពីសាកលវិទ្យាល័យកាលីហ្វ័រញ៉ា, Berkeley ដែលជាទីដែលលោកស្រីធ្វើជាអ្នកស្រាវជ្រាវក្រោយឧត្ដមសិក្សាកិត្តិយសរបស់អធិការបតី។ ចំណាប់អារម្មណ៍នៃការសិក្សាស្រាវជ្រាវ និងការបង្រៀនរបស់លោកស្រីផ្ដោតទៅលើទាំងសហគមន៍អាស៊ីអាគ្នេយ៍ និងសហគមន៍អាមេរិកអាស៊ីអាគ្នេយ៍ រួមបញ្ចូលទាំងការសិក្សា អន្តោប្រវេសន៍, diaspora និងអន្តរជាតិ​ ការសិក្សាអំពីសម័យអាណានិគម និងក្រោយអាណានិគម និងការសិក្សាអំពីការប្រល័យពូជសាសន៍។ លោកស្រីក៏ជាអ្នកនិពន្ធនៃ *From the Land of Shadows៖ សង្រ្គាម បដិវត្តន៍ និងការបង្កើត Diaspora កម្ពុជា* (NYU Press ឆ្នាំ២០១៥) *និងសហនិពន្ធ នាយក*នៃអន្តោប្រវេសន៍ប្រជាជន*អាស៊ីអាគ្នេយ៍៖* ប្រជាជនកំពុងចំណាកស្រុកស្វែងរកការងារ ការភៀសខ្លួន *និង*កម្មសិទ្ធិ(Sussex Academic Press ឆ្នាំ២០១៥) និងបានផ្សព្វផ្សាយអត្ថបទរបស់បញ្ញាវន្តជាច្រើនស្ដីពីសហគមន៍អាស៊ីអាគ្នេយ៍ និងអាមេរិកអាស៊ីអាគ្នេយ៍។ ក្រៅពីស្នាដៃសិក្សារបស់គាត់ លោកស្រីសាស្រ្តាចារ្យ Um ក៏ជាបានចូលរួមយ៉ាងសកម្មនៅក្នុងការតស៊ូមតិរបស់សហគមន៍ ជាពិសេសចំពោះបញ្ហាសមាហរណកម្មជនភៀសខ្លួន និងសមភាពអប់រំសម្រាប់សិក្សចម្រុះភាសា និងវប្បធម៌។ លោកស្រីសាស្រ្តាចារ្យ Um ក៏ជាស្រ្តីខ្មែរអាមេរិកទីមួយដែលទទួលបាន Ph.D។

**លោក Danny Wong Tze Ken** គឺជាសាស្រ្តាចារ្យនៅដេប៉ាតឺម៉ង់ប្រវត្តិសាស្រ្ត និងប្រធានមជ្ឈមណ្ឌលផែនការ និងយុទ្ធសាស្រ្តសកលនៃសាកលវិទ្យាល័យម៉ាឡេស៊ី ប្រទេសម៉ាឡេស៊ី។ លោកបានបញ្ចប់ការសិក្សាថ្នាក់បណ្ឌិតពីសាកលវិទ្យាល័យម៉ាឡេស៊ី។ លោកក៏ជាសាស្រ្តាចារ្យបានបំពេញទស្សនកិច្ចនៅវិទ្យាស្ថានផ្សេងៗ ដូចជា មជ្ឈមណ្ឌលសម្រាប់ការសិក្សាតំបន់សមាហរណកម្ម នៅសាកលវិទ្យាល័យក្យូតូ (ឆ្នាំ២០១០) និងមជ្ឈមណ្ឌលស្រាវជ្រាវដើម្បីមនុស្សសាស្រ្តនៅសាកលវិទ្យាល័យជាតិ Tsinghua នៅតៃវ៉ាន់ (ឆ្នាំ២០១០)។ បច្ចប្បន្នលោកគឺជាសហប្រធានគម្រោងស្រាវជ្រាវស្ដីពីរាជប្រវត្តិនៃសន្និធិចំប៉ា ដែលទទួលបានមូលនិធិពី Ecole Francaise d”Extreme Orient។ លោកសាស្រ្តាចារ្យ Danny Wong បានធ្វើការសិក្សាស្រាវជ្រាវជាច្រើនអំពីប្រវត្តិសាស្រ្តSabah ប្រវត្តិសាស្រ្តប្រទេសវៀតណាម និងប្រវត្តិសាស្រ្តជនជាតិចិននៅក្នុងប្រទេសម៉ាឡេស៊ី ដែលលោកបានផ្សព្វផ្សាយសៀវភៅ និងអត្ថបទទិន្នានុប្បវត្តិជាច្រើនផងដែរ។ ជំនាញឯកទេសរបស់លោកគឺប្រវត្តិសាស្រ្តអាស៊ីអាគ្នេយ៍ និងប្រវត្តិសាស្រ្តប្រទេសវៀតណាម។ បច្ចុប្បន្ន លោកក៏ជាប្រធានវិទ្យាស្ថានសិក្សាចិននៅសាកលវិទ្យាល័យម៉ាឡេស៊ី។

**លោក Muhammad Zuhdi**គឺជាសាស្រ្តាចារ្យជាន់ខ្ពស់ និងជាព្រឹទ្ធបុរសរង ដែលទទួលបន្ទុកកិច្ចការសិក្សានៅមហាវិទ្យាល័យអប់រំ, UIN Syarif Hidayatullah ទីក្រុងហ្សាកាតា។ លោកបានបញ្ចប់ថ្នាក់បណ្ឌិត M.Ed. ពីមហាវិទ្យាល័យអប់រំនៃសាកលវិទ្យាល័យ University of New South Wales (UNSW) ហើយបានបញ្ចប់សញ្ញាបត្របណ្ឌិត (Ph.D.) ផ្នែកកម្មវិធីសិក្សា និងការបង្រៀនពីមហាវិទ្យាល័យអប់រំនៃសាកលវិទ្យាល័យ McGill។ ចំណាប់អារម្មណ៍សិក្សា/ការស្រាវជ្រាវរបស់លោក រួមមានបញ្ហាកម្មវិធីសិក្សា ការបង្រៀន និងការសិក្សា និងការអប់រំសាសនា។  បទពិសោធន៍ផ្សេងទៀតរបស់លោក​ រួមមាន លោកធ្លាប់បម្រើការងារជាប្រធានអប់រំនៃគម្រោង *Jalan Sesama* (*Sesame Street* ប្រទេសឥណ្ឌូនេស៊ី) ឆ្នាំ២០០៦ – ២០១២ ([www.jalansesama.or.id](http://www.jalansesama.or.id/)) និងជាអ្នកវាយតម្លៃនៃ គណៈកម្មាធិការវាយតម្លៃជាតិនៃឧត្ដមសិក្សាឥណ្ឌូនេស៊ី (BAN-PT) ចាប់តាំងពីឆ្នាំ២០០៨ រហូតមកដល់ពេលបច្ចុប្បន្ន។ លោកក៏បានទទួលពានរង្វាន់ Australian Alumni Award ដើម្បីឧត្ដមភាពនៅក្នុងវិស័យអប់រំនៅក្នុងឆ្នាំ២០១១ ផងដែរ។ បច្ចុប្បន្នលោកក៏ជានិពន្ធនាយកនៃ *Tarbiya៖ ទិន្នានុប្បវត្តិអប់រំនៅក្នុងសង្គមអ៊ីស្លាម។*